
dezvoltarea potenţelor expresive ale limbajului vorbit, 

ale cuvintelor organizate sub forma poeziei. Limbajul 
poetic posedă deja o muzicalitate declamatoare. Pasul 
hotăritor în trecerea de la poezie la operă s-a făcut atunci 
când limbajul melodic a dobândit o structură suficient de 
pregnantă pentru a-i conferi o fizionomie specifică. Claudio 
Monteverdi (1567-1643), primul mare creator de operă, a 
înţeles legătura intrinsecă. dintre conţinutul psihic, cuvânt 
şi vocea umană ce intonează melodia. “Mi-am dat seama 
— scria Monteverdi — că pasiunile sau emoţiile principale 
ale sufletului nostru sunt în număr de trei: mânia, 
moderaţia şi umilinţa sau implorarea, aşa cum au stabilit 
cei mai mari filozofi şi cum a demonstrat-o însăşi natura 
vocii noastre, care posedă note grave, medii şi înalte. 
Aceste trei trepte se traduc exact în muzică prin maniera 
animată — concitato —, duioasă — molle — şi moderată — 
temperato (...), contrastele, aşa cum bine se ştie, având 
darul de a emoţiona sufletul nostru, acesta fiind şi scopul 
muzicii bune...”. lată o intuire genială a constatărilor 
etologiei contemporane privind caracterul de stimul-cheie 
al vocii umane şi rolul jucat de principiul extremismului 
stimulilor în organizarea mesajului muzical. 

Limbajul operei, ca orice limbaj artistic, este un cod 
semantic, bazat pe o convenţie. Utilizarea repetată a 
convenției conduce la ritualizare. Ritualizarea excesivă 
înseamnă formalizare împinsă la extrem, adică hiper- 
trofierea caracterului artificial al convenției care devine, ca 
să zicem aşa, bătător la ochi, contrariind interesul raţional 
ce dublează componenta emoţională a receptării operei de 
artă. 

Unul din nivelurile la care fenomenul s-a instalat pro- 
gresiv este cel al libretului. Toate operele seria (serioase) 
italiene erau scrise pe texte ce tratau subiecte din mito- 
logie sau istoria antică. Repetată până la saturație, aceas- 
tă convenţie a devenit un ritual estetic, care, prin 
obişnuinţă, a început să atrofieze interesul şi sensibilitatea 
ascultătorilor mai ales când opera a depăşit cadrul 
restrâns al curților princiare şi a ieşit în public. Reacţia 
firescului a fost inventarea operei bufe (opera buffa) în 
care, deşi toate convenţionale, personajele, împrumutate 
din schema commediei dell'arte, reprezentau simboluri ale 
comportamentelor cotidiene proprii omului obişnuit. 

Apărută sub forma unor intermezzo-uri scurte, inter- 
calate între actele unei opere seria, opera buffa a cucerit 

rapid publicul şi, prin compozitori ca Pergolese, 
Alessandro Scarlatti, Fioravanti, Paisiello, Cimarosa, se va 
impune în Europa, va atrage apoi interesul lui Mozart, va 
atinge apogeul în creaţia lui Rossini şi îşi va încheia cu 
strălucire istoria prin Donizetti. 

Al doilea nivel la care convenţia s-a înfruntat cu firescul 
a fost arta interpreţilor vocali. Aici, ritualizarea a dus la 
exacerbarea virtuozităţii şi la instaurarea unei adevărate 
dictaturi a cântăreților care încercau să-şi subordoneze 
însăşi creaţia compozitorilor pe care o considerau doar un 
mijloc de a-şi exhiba calităţile. Punctul culminant al 
ritualizării virtuozităţii vocale l-a constituit promovarea cas- 
traţilor (castrati) pe scena lirică pentru a interpreta rolurile 
principale. Dacă un băiat manifesta calităţi vocale ieşite 
din comun, el era mutilat, cu încuviințarea părinţilor, prin 
ablaţia testiculelor, înainte ca pubertatea să-i modifice 
vocea. În acest mod, dezvoltarea normală a laringelui era 
oprită şi cântăreţul rămânea întreaga sa viaţă cu o voce de 
soprană sau contralto, timbre specifice vocilor feminine. 
Întrucât cutia toracică şi plămânii se dezvoltau ca la toţi 
băieţii, forţa şi amploarea respirației depăşeau cu mult pe 
cele ale femeilor, fapt ce făcea ca aceşti castrati să obţină 
performanţe vocale uimitoare. Ei puteau să “ţină” notele 
lungi un interval mare de timp, să execute cu virtuozitate 
treceri dificile de la o notă joasă la una acută, să fileze 
melodia cu o măiestrie ce stârnea entuziasmul publicului. 

În epocă, castrati s-au bucurat de mare faimă şi au 
câştigat venituri fabuloase. Gaetano Majorano, supranumit 
Caffarelli (pomenit de doctorul Bartolo în scena lecţiei de 
muzică din “Bărbierul” lui Rossini), a acumulat, în urma 
carierei sale artistice, o avere ce i-a permis să-şi cumpere 
un ducat. La fel de renumit a fost rivalul său, Carlo Boschi, 
zis şi Farinelli (despre care, recent, s-a realizat un film), a 
cărui voce se spune că putea concura cu orice instrument 
în ceea ce priveşte puritatea notelor, amplitudinea 
volumului, flexibilitatea şi precizia intonaţiei. 

Dacă sub aspectul ritualizării formale a virtuozităţii 
interpretative, arta castraţilor crea certe efecte supra- 
stimulatoare, din punct de vedere al adevărului artistic, 
rezultatele s-au dovedit deplorabile. Edificatoare în acest 
sens este relatarea lui Johann Adolph Scheibe, maestru 
de muzică la curtea Danemarcei, despre un spectacol de 
operă la care a asistat în 1737, în Italia, şi în care rolul lui 
Alexandru cel Mare era interpretat de un castrat cu voce 
de soprană, rolurile generalilor lui la fel, iar un cor al 

soldaţilor macedoneni era interpretat de voci de soprane şi 
altiste. “Oare Alexandru — se întreba uimit Scheibe — a 
pornit să cucerească lumea cu o ceată de femei?” 

Şi la acest nivel, opera bută a adus o infuzie de firesc 
şi echilibru în convenţia exprimării conţinutului în forma 
muzicală. Cel care a încercat cu fermitate să pună capăt 
tiraniei cântăreților pe scena lirică a fost cel mai strălucit 
maestru al operei bufe, Gioacchino Rossini (1792-1868). 
El a fixat cu precizie pe note toate efectele vocale pe care 
le destina interpreţilor, veghind cu străşnicie în timpul 
repetiţiilor ca aceştia să nu se abată nici cu un semiton de 
la notele partiturii. Cum era de aşteptat, între Rossini şi 
marile vedete ale teatrului liric din vremea sa izbucneau, 
nu rareori, certuri violente. De altfel, chiar debutul carierei 
sale componistice este legat de un asemenea incident. 
Tânărul Rossini, în vârstă de 17 ani, conducea ca maestro 
di cemballo orchestra trupei de operă a unui cunoscut 
impresar, marchizul Cavalli. În timpul reprezentaţiei unei 
opere seria, primadona, care conform tradiţiei, era şi 
amanta impresarului, a executat atât de execrabil o arie, 
bombardând urechile publicului cu salve de acute şi 
gesticulând excesiv şi ridicol, încât Rossini nu s-a mai 
putut abţine şi, în fosa orchestrei, a izbucnit într-un râs 
colosal, care, prin inducţie simpatetică, a declanşat 
hohotele întregii săli. Furioasă, signora- s-a dus valvârtej la 
marchiz, cerându-i să-l concedieze imediat pe băieţoiul 
obraznic care şi-a permis s-o compromită. Chemat la 
ordine de impresar, tânărul Gioacchino l-a rugat să-i 
permită să se explice: “Excelenţă — a început el —, priviţi şi 
ascultați vă rog şi dumneavoastră şi spuneţi cu mâna pe 
inimă dacă aşa ceva se poate privi şi asculta fără a 
reacţiona într-un fel oarecare”. Apoi, cu bine cunoscutul lui 
talent, a imitat atât maniera de a cânta a primadonei, cât şi 


gestica ei şi a făcut-o probabil atât de sugestiv încât la 
sfârşit marchizul însuşi a izbucnit într-un râs copios. 
Bineînţeles, de concediere nu s-a mai vorbit; în schimb, 
Cavalli i-a spus lui Rossini: “Ragazzo, ai şi voce şi talent 
actoricesc, de ce nu încerci să cânţi pe scenă?”. “Nu mă 
atrage treaba asta — a răspuns tânărul —, mai degrabă aş 
dori să compun.” “Ei bine, fă-o — l-a îndemnat marchizul —, 
îţi promit că te voi ajuta.” Aşa se face că la 3 noiembrie 
1810, pe scena teatrului San Mose din Veneţia a văzut 
lumina rampei “Poliţa de căsătorie”, operă bufă într-un act, 
prima creaţie rossiniană, ce a cunoscut un succes cu atât 
mai semnificativ cu cât tânărul compozitor, în vârstă de 18 
ani, era atunci un necunoscut. 

În 1860, la Paris, Rossini, în vârstă de 68 de ani, a pri- 
mit vizita lui Richard Wagner, care, la 47 de ani, se afla în 
plină ascensiune creatoare şi sosise în Oraşul-lumină spre 
a-şi dirija opera “Tannhäuser”. Cu acest prilej, în cursul 
interesantei convorbiri ce a avut loc, Rossini s-a referit pe 
larg la lupta sa cu virtuozii vocali ai operei. “intre altele — îi 
spune el lui Wagner —, aţi făcut aluzie la ariile de bravură. 
Cui i-o spuneţi? Erau coşmarul meu. Să-i mulţumeşti, în 
acelaşi timp, pe prima donna, primo tenore, primo basso, 
căci existau toţi aceşti diavoli — şi mai ales femininul teribil 
al termenului — care găseau de cuviinţă să numere măsu- 
rile ariilor lor, după care veneau să mă anunţe că ei nu vor 
cânta, deoarece unul din parteneri avea o arie ce conţinea 
atâtea măsuri în plus, fără a mai vorbi de numărul mai 
mare de triluri, grupetti etc.” “Era — răspunde Wagner 
râzând — o măsurătoare cu cotul. Nu-i mai rămânea 
compozitorului decât să-şi măsoare inspiraţia cu un metru 
muzical!” “Să spunem mai concis — adaugă Rossini — cu 
un ariametru! Într-adevăr, aceşti oameni erau de-a dreptul 
feroce. Ei sunt singurii vinovaţi de faptul că, făcându-mă 
să transpir la fiecare repetiţie, am chelit atât de devreme.” 

În ceea ce priveşte castraţii, Rossini aprecia mult rolul 
lor în dezvoltarea be/-canto-ului italian. In aceeaşi con- 
vorbire avută cu Wagner, întrebat de acesta cărui feno- 
men îi atribuie el decadenţa teatrului liric italian “într-o ţară 
în care vocile frumoase sunt supraabundente”, Rossini 
răspunde fără ezitare: “Dispariţiei castrati-lor. Nimeni nu-şi 
va putea face o idee despre farmecul şi virtuozitatea vocii 
pe care — în lipsă de altceva şi printr-o milostivă compen- 
saţie a naturii — o posedau aceşti bravi între bravi. Ei erau, 
de asemenea, profesori incomparabili. Lor li se încredința 
de obicei învăţământul vocal în aşezămintele bisericeşti şi 
unele dintre aceste şcoli erau celebre, adevărate academii 
ale cântului. (...) Dar în urma noului regim politic instaurat 
în Italia de neastâmpăraţii mei compatrioți, şcolile 
mânăstireşti au fost suprimate şi înlocuite de câteva 
conservatoare în care, în ciuda bunelor tradiţii ale bel- 
canto-ului, nu se conservă absolut nimic”. 

Nostalgic şi, ca de obicei, sceptic, Rossini idealizează 
oarecum rolul pozitiv pe care, fără îndoială, l-au jucat cas- 
traţii în dezvoltarea be/-canto-ului. Cu timpul însă, ei aveau 
să devină un balast pentru teatrul liric, iar influenţa lor 
avea să persiste, chiar indirect. Preferinţa publicului pentru 
vocile castraţilor a condus, în epoca lor de glorie, la 
dispariţia aproape totală a vocilor bărbăteşti din opera 
seria italiană. Cântăreţele mari au încercat să reziste 
acestei cohcurenţe prin adoptarea unor roluri... masculine. 
Astfel, s-a încetățenit convenţia utilizării cântăreţelor în 
interpretarea in travesti a unor roluri bărbăteşti, convenţie 
păstrată prin tradiţie mult timp după dispariţia castraţilor. 

În primul rând, era vorba de tineri imberbi, roluri care 
justificau vocea feminină, deşi, la un examen atent, chiar 
în unele din aceste cazuri, firescul biologic este contrazis. 
Astfel, pajul Cherubino din “Nunta lui Figaro” de Mozart 
este interpretat de o soprană sau mezzo-soprană. In textul 
primei sale arii însă, Cherubino ne dezvăluie tocmai 
primele sentimente erotice pe care le resimte, încă nelă- 

murit, dar suficient de clar pentru a deduce că motivaţia 
hormonală era pe cale de maturizare, ceea ce nu se prea 
mai potriveşte cu vocea pură şi cristalină a unei soprane. 
De altfel, în finalul actului întâi, contele Almaviva îi înmâ- 
nează chiar un brevet de ofiţer. Mai credibilă este folosirea 
unei soprane lejere în rolul pajului Oscar din “Bal mascat” 
de Verdi. Nu ne putem imagina un Oscar sprinten şi copi- 
lăros cântat de un tenor, nici chiar de o mezzo-soprană. 
Rossini însă a compus partiturile unor roluri de tineri eroi 
războinici, ce se luptă şi iubesc, pentru voci de mezzo- 
soprano sau contralto. Este cazul lui Tancred din opera cu 
acelaşi nume sau al lui Arsace din “Semiramida”. Foarte 
probabil, folosirea acestor voci de către Rossini a fost 
determinată şi de admiraţia sa faţă de tehnica vocală a 
castraţilor. Este greu de crezut că un tenor, oricât de 
înzestrat, ar putea obţine efectele vocale pe care le produc 
vocile mezzo-sopranelor, ce interpretează faimoasa arie a 
lui Tancred “Di tanti palpiti” (ce a deţinut nr. 1 în topul “şia- 
gărelor” de operă până ce a fost detronată de “La donna e 
mobile” din “Rigoletto” de Verdi) sau la fel de celebra 
cavatină a lui Arsace “A quel giorno” din “Semiramida”. 
Muzical, substituirea sexuală încântă, scenic însă este 
greu credibilă şi ar putea fi cauza pentru care aceste 
opere, altfel admirabile, sunt mai rar reprezentate, dar 
frecvent înregistrate pe disc. 

Muzica este, înainte de toate, convenţie, dar această 
convenţie are limitele ei. Mozart a scris rolul Cherubino 
pentru o soprană, dar pentru Don Giovanni (Don Juan) n-a 
ales nici măcar un tenor, ci vocea de bas-bariton, căci 
acest personaj este, între altele, simbolul virilităţii. Insuşi 
Rossini, în “Moise”, a încredinţat rolul titular unui bas, iar 
pe cel al faraonului unui bariton; la fel, în ultima sa creaţie, 
opera eroică “Wilhelm Tell”, rolul lui Tell e scris pentru, 
bariton, iar cel al guvernatorului Gessler pentru bas; în 
ambele aceste opere, înfruntarea dintre personajul ce 
simbolizează libertatea şi cel ce semnifică tirania trebuie 
să fie, muzical şi scenic, o înfruntare între bărbaţi 
puternici. i 

Opera bufă a introdus firescul în teatrul liric, genul 
comic având în toate artele un substrat realist, acesta fiind 
poate şi motivul pentru care unii esteţi îl consideră un gen 
minor. Vocile bărbăteşti dobândesc în opera bufă impor- 
tanţa lor şi, fără voia lui, Rossini a contribuit el însuşi la 
sfârşitul carierei castraţilor. Mai ales başii capătă în opera 
bufă partea leului. Schema grupării personajelor în opera 
buffa e complet diferită de cea din opera seria. Ea constă 
dintr-un prim grup, cel comic, compus din două cântărețe 
(numita prima şi seconda buffa), şi trei bărbaţi (primo 
buffo, buffo caricato şi ultima parte), cel dintâi fiind tenor, 
al doilea tenor, bariton sau bas, iar al treilea, în mod 
obligatoriu, bas. Al doilea grup, mai restrâns, era format 
din cei doi îndrăgostiţi (uomo serio şi donna seria), opera 
bufă păstrând deci componenta lirică, emoţională. Scriitura 
vocală a celor două grupuri era diferită, ea asigurând 
importante elemente de contrast, conform principiului 
extremismului stimulilor. Astfel, rolurile cuplului de amorezi 
conţineau melodii fluente, cantabile, lirice, în timp ce 
partidele rolurilor comice erau scrise în manieră parlando 
vivo, ce evoca intonaţia vorbirii, fiind puternic ritmată, cu 
accente şi elemente staccate sau toccate. Un ansamblu — 
de exemplu un duet sau un terţet —, în care un personaj 
liric cântă împreună cu unul sau mai multe personaje 
comice, avea de aceea un puternic efect muzical, datorită 
contrastului dintre linia melodică, continuă, şi cea ritmată, 
tocată. Exemplele sunt numeroase şi amintim, dintre cele 
mai cunoscute, duetul Almaviva — Figaro din “Bărbierur”, 
terţetul Papataci din “Italianca în Alger”, ambele de 
Rossini, sau duetul Adina-Dulcamara din “Elixirul 
dragostei” de Donizetti. Şi duetele personajelor comice 
generează efecte puternice, exemplul duo-ului Pasquale- 


Malatesta din “Don Pasquale” fiind, credem, reprezentativ. 

Schema vocală a personajelor operei bufe a modificat 
radical partidele rolurilor din opera seria. Distribuirea voci- 
lor în opera romantică italiană este, astfel, mai apropiată 
de naturalul biologic. Eroina lirică este totdeauna o 
soprană. Când e vorba de o ingenuă, precum Gilda din 
“Rigoletto”, ea este o soprană de coloratură; când este o 
femeie cu experienţă într-ale vieţii, precum Violeta din 
“Traviata”, este o soprană lirico-dramatică. Eroii masculini 
îndrăgostiţi sunt, de obicei, tenori lirico-dramatici. 
Personajele negative deţin, de regulă, partide de baritoni 
sau başi. Femeile vârstnice sunt mezzo-soprane, iar 
bărbaţii bătrâni sunt başi. Simbolistica vocală e uneori 
complexă, efectele vocale fiind aproape în toate cazurile 
subordonate acţiunii dramatice. 

Între opera buffa şi opera seria a avut loc un transfer 
reciproc de influenţe. Opera buffa a preluat ansamblurile, 
corurile şi orchestraţia complexă şi a dezvoltat elementele 
lirice. Opera seria a preluat rolurile de baritoni şi başi, 
ritmurile accelerate şi evocarea realistă a unor situaţii. S-a 
format chiar un gen mixt, reprezentat prin dramma 
giocoso, melodrama sau opera semi-seria. În “italianca din 
Alger”, care este o dramma giocoso, Rossini combină epi- 
soade bufe cu scene lirice şi chiar cu accente eroico-patri- 
otice, cum este aria cu cor a Isabelei “Pensa alla patria”, în 
care, pentru prima dată în opera italiană, sub formă 
camuflată, se afirmă dorinţa de eliberare a italienilor. 
“Cenuşăreasa” este tot o dramma giocoso, iar “Coțofana 
hoaţă” o adevărată melodramă, în care comicul este 
minor. Mai târziu, Donizetti va reuşi, în “Elixirul dragostei”, 
o excepţională îmbinare de elemente comice şi lirice, în 
proporţie egală şi atât de echilibrată, încât e greu de 
stabilit cărui gen aparţine această operă. Pe de altă parte, 
scena balului din “Bal mascat” sau tabloul taberei militare 
din “Forţa destinului” de Verdi, cu pitoreştile ei personaje, 
tiganca Preciozilla şi negustorul ambulant Trabuco, par 
desprinse dintr-o operă bufă şi sporesc filonul realist al 
unor subiecte romantice, destul de greu credibile uneori. 

Contradicţia dintre convenţie şi firesc s-a manifestat 
însă cu cea mai mare forţă la nivelul fundamental al 
teatrului liric, cel al relaţiei dintre text şi muzică. Despre 
aceasta însă, cu altă ocazie. 

Sansele familiei românești 


structurii şi funcţiilor familiei, al 

cunoaşterii dificultăţilor şi parti- 
cularităţilor vieţii de familie în contextul 
psihosocial şi economic actual, ne-au 
condus la necesitatea elaborării unui 
model conceptual-metodologic de asis- 
tenţă şi terapie complexă a familiei, 
care sperăm să devină o realitate 
funcţională prin eforturi conjugate 
instrucţional-instituţionale, cu sprijin 
guvernamental şi neguvernamental şi 
prin preluarea experienţei valoroase în 
domeniu pe plan internaţional. 

Scopul acestui model conceptual- 
metodologic este asigurarea unei pro- 
filaxii a disfuncţiilor familiale şi “însă- 
nătoşirea” structural-funcţională a fami- 
liei româneşti, confruntată în perioada 
de tranziţie cu probleme extrem de 
complicate şi delicate. Sanogeneza 
familială se poate desfăşura, în 
concepţia noastră, sub forma unor 
programe tridimensionale: 

1. Dimensiunea profilactic-educa- 
țională (premaritală). 

2. Dimensiunea curativă (de asis- 
tenţă suportiv-corectivă şi terapeutică a 
familiei în impas, sub toate formele 
sale). 

3. Dimensiunea legislativă (măsuri 
de protecţie a familiei tinere, soluţii 
legale pentru limitarea violenţei familiale 
şi protecţia copilului în conformitate cu 
drepturile intemaţionale ale acestuia. 

Formulând problemele principale cu 
care se confruntă familia românească 
pe cicluri evolutive (cuplu tânăr, familia 


E reocupările noastre în domeniul 


cu copii, fără copii şi monoparentală, 
familia de bătrâni), preconizăm un 
sistem de soluţii şi de metode adecvate, 
având drept scop echilibrarea proce- 
selor familiale, uneori serios perturbate, 
precum şi creşterea rezistenţei şi 
stabilităţii familiei nu numai în perioada 
de tranziţie, dar şi în perspectivă. 
Tehnicile şi metodele pe care 
intenționăm să le aplicăm, sub forma 
unor programe susţinute instituţional, îşi 
găsesc ascendent în gândirea psiho- 
logică, psihosocială şi psihoterapeutică 
de tip umanist-hollist şi sunt fundamen- 
tate pe spiritualitatea creştin-ortodoxă, 
având în centru iubirea şi vocaţia ei pro- 
fund generatoare în toate planurile 
existenţei umane. Sistemul multiaxial 
de ajutorare a familiei în dificultate răs- 
punde în viziunea noastră unei posi- 
bilităţi reale de stimulare şi activare a 
capacităţilor de autodezvoltare şi prin 
aceasta de însănătoşire şi autoregene- 
rare a familiei româneşti, confruntată în 
ultimii 50 de ani cu stresuri şi frustraţii 
spirituale şi materiale majore. 
Conştientizarea de sine şi de 
celălalt, conştientizarea pattern-urilor 
comportamentale patogene, experimen- 
tarea rolurilor masculine şi feminine, 
parentale şi filiale, cu regăsirea autenti- 
cităţii şi a confianţei mutuale, a 
toleranţei şi automodificării adaptative, 
conştientizarea “conştientizării” resur- 
selor familiale şi individuale de 
rezolvare a crizelor şi de autorecon- 
strucţie - constituie paradigma de 
intervenţie pentru care optăm în 


majoritatea acţiunilor noastre profi- 
lactice şi terapeutice. Menţionăm faptul 
că unele forme de asistenţă şi terapie 
familială au început deja să prindă 
viaţă, dar prin complexitatea şi 
multitudinea intervențiilor necesare şi 
posibile, ele ar solicita un număr 
considerabil de specialişti (nu numai 
acreditaţi, dar mai ales cu experienţă 
suficientă), ca şi colaborarea unor 
organisme guvernamentale şi neguver- 
namentale, în condiţiile unui cadru 
instituţional, recunoscut şi susţinut 
financiar. 

Studenţii în psihologie şi asistenţă 
socială ai Universităţii Bucureşti, dar şi 
din alte universităţi, beneficiază în pre- 
zent de cursuri teoretice şi laboratoare 
practice de psihologie a familiei şi 
psihosexologie, sociologie a familiei, 
psihoterapie şi terapii de familie, ceea 
ce oferă perspective promițătoare în 
formarea unor specialişti care să poată 
lansa şi aplica programe de interes 
naţional în acest domeniu, al sănătăţii 
vieţii sociale. Desigur, rămânem 
deschişi la colaborările şi ajutorul 
formativ al specialiştilor familiei din alte 
țări, care au acumulat o experienţă 
importantă şi îndelungată. 

Dintre soluţiile preconizate de noi 
pentru viitorul apropiat, oricâte eforturi 
organizatorice şi instrucţionale ar nece- 
sita, le amintim în continuare pe cele 
care ni se par prioritare, în contextul 
unui program extensiv de asistenţă şi 
terapie familială. 

e Educaţia premaritală, exercitată 


o MME 


prin gupuri de educație şi sfat prema- 
rital, gen “Şcoala tinerilor căsătoriți”; 
educația sexual-afectivă şi relațională a 
sexelor în cadrul programelor şcolare 
liceale; educaţie contraceptivă în cadrul 
unor centre de planning familial (care, 
deşi în număr relativ restrâns, sunt 
funcționale în ţara noastră, necesitând 
o multiplicare în viitor). 

@ Centre maternale pentru adoles- 
cenţii-părinţi şi consilierea lor 
psihologică şi spirituală, axate pe 
stimularea integrărilor sociale şi 
familiale în condiţii care să limiteze, pe 
cât posibil, abandonul copilului, ca şi 
respingerea şi abandonarea adoles- 
cenţilor-părinţi de către familiile de 
origine, fenomen explicabil uneori prin 
acţiunea unor factori atitudinali de 
sancţiune morală, specifică încălcării 
unor tabuuri sociale tradiţionale. 
Mentalitatea publică sancţionează în 
general naşterea unor copii în afara 
căsătoriei la vârste timpurii, emițând un 
blam moral atât asupra adolescenților 
în cauză, cât şi asupra familiilor lor. Aşa 
se explică, în general, dificultatea 
acceptării sociale şi psihologice a nou- 
născutului în atare împrejurări şi 
rezervele familiilor de origine în a 
prelua, uneori în propria grijă, soarta 
adolescentei şi a copilului acesteia. 
Deşi, din punct de vedere psihologic, de 
cele mai multe ori părinţii-bunici preiau 
şi integrează noua situaţie familială, 
aceasta nu se întâmplă fără unele 
dezechilibre emoţionale şi conflicte 
patogene, care ar putea beneficia de o 
asistență de specialitate. Menţionăm că 
deja organizaţia neguvernamentală 
“Salvaţi copiii” şi-a propus, printre alte 
programe ale sale, şi organizarea unor 
astfel de centre maternale şi chiar a 
demarat unele acţiuni concrete de 
asistenţă în acest domeniu. 

@ Centre de consiliere maritală, 
psihoterapie conjugală şi terapii cu grup 
de cupluri disfuncţionale, terapii sexu- 
ale. În această privință, experienţele 
româneşti sunt încă într-o fază inci- 
pientă, specialiştii în domeniu fiind foar- 
te puţini, iar dintre aceştia cei care 
dispun de o experienţă în acest dome- 
niu şi-au desfăşurat activitatea în spe- 
cial în unele clinici, secţii şi institute 
pentru tratarea bolnavilor cu afecţiuni 
psihice şi psihosomatice sau în colabo- 
rare cu unele cabinete de endocrinolo- 
gie, sexologie şi terapii neconvenţionale. 

@ Sfatul familial de tip spiritual-creş- 
tin poate constitui, în concepţia noastră, 
pentru etapa actuală, o bună cale de 
deschidere a receptivităţii familiilor 
aflate în dificultate pentru a primi sfat şi 
ajutor de specialitate, astfel încât prin 
intermediul acestui tip de consiliere să 
poată fi orientate spre specialişti în 
asistenţa şi terapia familiei. În acest 
sens, o bună colaborare cu bisericile 
creştine poate constitui o cale autentică 
şi benefică de ajutorare a familiei. 


@ Consilierea familială focalizată pe 


relaţia părinţi-copii, psihoterapiile fami- . 


liale multiple, ca şi centrele gen “ 

părinţilor” s-ar putea practica în directă 
colaborare cu sistemul de învățământ 
actual, la toate nivelurile de vârstă. 
Cabinetul de psihologie şcolară ar 
putea să asigure în acest sens inter- 
venții de consiliere şi terapie familială, 
deosebit de utile pentru profilaxia unor 
tulburări de adaptare şcolară şi fami- 
lială, dar şi pentru o asistare mai efi- 
cientă a momentelor de criză în rapor- 
turile părinţi-copii. Menţionăm că aceas- 
tă formă organizatorică rămâne pentru 
noi, deocamdată, doar dezirabilă, aces- 
te cabinete nefiind concepute în sche- 
mele organizatorice ale şcolilor şi lice- 
elor. Unele dintre obiectivele tratamen- 
tului psihoterapeutic al relaţiilor paren- 
tal-filiale sunt abandonate deocamdată 
de puţinii psihologi clinicieni din unele 
spitale sau policlinici pentru copii. 

@ Asistenţa şi psihoterapia familiei 
cu probleme în curs de divorţ şi postdi- 
vor este o posibilitate de intervenţie pe 
care noi o considerăm utilă, dacă ea 
s-ar desfăşura în cadrul unor cabinete 
aferente tribunalelor. 

Aceleaşi cabinete, în colaborare cu 
alte posibile centre de asistenţă socială 
şi psihologică a familiei dezorganizate, 
ar putea asigura în perspectivă un 
cadru optim de mediere, susţinere şi 
rezolvare legală a unor probleme grave, 
cum ar fi violenţa familială, abuzul 
femeii şi copilului, violul, delincvenţa 
juvenilă. Menţionăm că în ultimii ani, în 
condiţiile de criză economică, spirituală 
şi socială ale tranziţiei, asemenea feno- 
mene apar şi în societatea românească 
şi ele necesită nu numai un suport 
legislativ adecvat, dar mai ales inter- 
venţii de asistenţă socială, educaţie şi 
psihoterapie familială. 

e O altă soluţie pe care o conside- 
răm benefică în perspectivă, după 
implementarea viitorilor specialişti în 
asistenţă şi terapie socială în societate, 
o constituie organizarea grupurilor de 
întrajutorare familială (soluţie care nu 
are precedent în România, dar care 
este compatibilă cu spiritul nostru 
psihologic naţional). Intenţionăm să 
experimentăm astfel întrajutorarea în 
cadrul unor grupuri de părinţi singuri; 
părinţi cu copii handicapaţi; părinţi cu 
copii avind tulburări de comportament; 
părinţi cu copii adoptați cu probleme de 
integrare; părinţi cu copii abuzaţi fizic şi 
sexual; grupuri familiale mixte (părinţi- 
copii) cu relaţii conflictuale. 

@ Asistenţa socială şi educațional- 
terapeutică a copilului orfan şi aban- 
donat este o soluţie prioritară pentru 
care se fac eforturi în prezent şi pentru 
care căutăm, cu sprijinul generos al 
unor organizaţii internaţionale ( Satele 
de copii; UNICEF...) şi a unor orga- 
nizaţii neguvernamentale, să obţinem în 
următorii ani efecte pozitive. Un loc 


aparte îl ocupă “Copiii străzii”, care stau 
în atenţia mai multor pro e de asis- 
tenţă socială şi integrare, organizân- 
du-se pentru ei şi unele centre de aju- 
torare, cum ar fi “Pinocchio”, Centrul de 
dezintoxicare a toxicodependenţilor de 
aurolac, dar care deocamdată nu pot 
acoperi nevoile reale ale acestei cate- 
gorii speciale, cu importante implicaţii 
sociale. Într-o altă ordine de idei, ne 
preocupă găsirea unor soluţii de 
ameliorare a asistenţei familiei de 
adopţie şi ne gândim la posibilitatea 
unor centre integrative experimentale, 
copii orfani, bătrâni singuri, care să 
poată funcţiona pe baza unor posibile 
programe de integrare pe model 
familial, cu efecte compensatorii duble. 

e Nu în ultimul rând, ne preocupă 
asistenţa socială şi terapia familială inte- 
gratoare a invalizilor şi handicapaţilor, în 
acest sens există deja unele experienţe 
în ţara noastră, în cadrul Institutului 
Naţional de Expertiză Medicală şi 
Recuperare a Capacităţii de Muncă, dar 
lărgirea reţelei de asistenţă socială în 
viitor cu specialiştii pe care îi formăm ar 
putea dezvolta această activitate. 

Perioada de tranziţie a adus cu 
sine, pe lângă speranţă şi democraţie, 
şi o serie de dificultăţi inerente, în spe- 
cial economice şi sociale. Din acest mo- 
tiv, două categorii sociale suportă cu 
mai multă dificultate costul tranziţiei: 
familia tânără şi familia de bătrâni. Pro- 
tecţia socială prin măsuri economice- 
legislative specifice este necesar a fi 
completată şi cu soluţii sociale, educa- 
tionale, psihologice şi terapeutice de 
suport, dintre care unele au fost 
formulate anterior. În mod special ne 
preocupă extinderea asistenţei socio- 
terapeutice a bătrânilor pe model 
familial-comunitar. Grupuri de întraju- 
torare a bătrânilor, servicii la domiciliu şi 
o organizare a programelor şi condițiilor 
de viaţă în aşezămintele pentru bătrâni 
rămân soluţii de perspectivă care 
necesită însă şi un suport financiar 
adecvat. 

Problemele familiei româneşti şi 
soluţiile pe care le-am prezentat (unele 
în curs de iniţiere, altele de experimen- 
tare, altele de perspectivă) sunt departe 
de a epuiza problematica extrem de 
complexă cu care ne confruntăm. Sun- 
tem perfect conştienţi de dificultatea 
aplicării unor programe longitudinale de 
sanogeneză familială, dar nu consi- 
derăm nimic imposibil atunci când este 
vorba de restructurarea condiţiei 
umane, de echilibrul şi şansa auto- 
realizării sale, de dreptul şi libertatea de 
a fi. “A fi” începe prin a nu fi singur. Să-i 
dăm familiei o şansă pentru mileniul 
trei, prin iubire şi pentru iubire. 

O NOUĂ TROIE PENTRU ULYSSE 


Vremea pe Soare — vremea 
pe Pământ 

Ce vreme ciudată este pe Soare! 
În ultimul timp, s-a mai liniştit. Petele 
întunecate de pe fața sa s-au mai 
rărit, apropiindu-se de minim. Atmo- 
sfera solară a devenit mult mai nor- 
mală. Cel puţin aşa ceva a înregistrat 
Ulysse în cei aproape patru ani de 
când călătoreşte: o trecere de lao 
vreme ecuatorială furtunoasă la alta 
polară, mult mai liniştită. 

Un mecanism magnetic misterios 
din Soare provoacă modificările cicli- 
ce ale petelor, care ajung la un 
maxim la fiecare 11 ani. Se pare că 
modificările care intervin în ciclul 
petelor solare pot fi asociate cu modi- 
ficările climei terestre. lată de ce este 
atât de important Ulysse, care poate 
cerceta Soarele din unghiuri încă 
neexplorate. Rezultatele sale vor 
ajuta oamenii de ştiinţă să constate 
schimbările în comportarea Soarelui 
în ultimele secole şi modul în care 
acestea pot afecta clima terestră. 

Experții suspectează de multă 
vreme faptul că modificările climei de 
la un secol la altul s-ar datora Soa- 
relui. Controlul riguros din ultimul 
deceniu al dioxidului de carbon şi al 
altor gaze care creează efectul de 
seră au adus în atenţie Soarele. 

O creştere a temperaturii medii 
de-a lungul ultimului secol a fost atri- 
buită dioxidului de carbon. În mod 
surprinzător, o fază de răcire în anii 
1940-1970 a întrerupt încălzirea. 


Aceasta nu pare a avea nici un sens 
din punctul de vedere al teoriei “efec- 
tului de seră”. Şi activitatea vulcanică 
a mai creat unele răciri în trecut, dar 
Pământul a fost destul de liniştit din 


acest punct de vedere în ultima 
vreme. În 1991 doi specialişti danezi 
în fizica solar-terestră, Eigil Friis- S à h 6 
Christensen şi Knul Lassen, au oferit Aşadar, noi aventuri. Doar că numele eroului 

o alta explicate; mt: peniny încălzire, legendar al lui Homer a fost dat, de astă dată, unei 
cât şi pentru răcire. Ei au remarcat o si ast : î î 
accelerare în ciclul petelor solare. creaţii a Agenției Spațiale Europene - ESA şi a celei 

Aşadar, activitatea magnetică de americane - NASA, sonda spaţială menită să 


pe Soare, ca şi numărul petelor se x» : 
salaj, crește tă fiseare 41 anl. În cucerească” Soarele. Deşi este steaua cea mai 


ultimul secol, ciclul s-a scurtat de la apropiată de noi, el ascunde încă multe mistere. De 
11,7 i cf seen taest a pildă, calotele sale polare au rămas încă neexplorate. 
racire = , 8i s-a lungit insa de [i s. Fi 
la 10,2 ani la 10,7 ani. De peste trei decenii sondele spaţiale cercetează, de 
Ciclurile solare mai rapide aduc exemplu, vântul solar, acele fluxuri de particule 
rabie Feet e e electrice care vin de la Soare sau, mai exact, dinspre 
k s-au oprit c u vix . v 
ultima parte a al XVII-lea, ecuatorul solar. El călătoreşte cu o viteză de peste 400 
atunci când petele solare au fost foar- km/s şi “suflă” adesea în rafale, însoţit uneori de 


10 rate, iat Rământul.a suferit o mică răsturnări bruşte ale câmpului magnetic. 
glaciaţie. Astronomii americani au 

aceasta. Ulysse a atins 41 km/s 


constatat intervale similare de 
activitate magnetică slabă şi la alte 
stele de tipul Soarelui. 

Modificările în intensitatea luminii 
solare ar putea fi asociate cu clima 
terestră. Astfel, s-ar putea ca particu- 
lele solare să pătrundă în atmosfera 
Pământului şi să producă spectacu- 
loasele aurore, atunci când Soarele 
este cel mai activ. - 


Ulysse și vântul solar 


Ulysse a permis deja oamenilor 
de ştiinţă să deducă temperaturile şi 
caracterul chimic al regiunilor atmo- 
sferei solare care generează vânturi 
de diferite viteze. Alte observaţii făcu- 
te în regiunea polară includ detec- 
tarea atomilor şi a particulelor de praf 
care sunt suflate în preajma Soarelui 
în spaţiul interstelar. 

Acolo unde călătoresc planetele, 
vântul solar se împrăştie şi slăbeşte 
razele cosmice, particulele energetice 
care sosesc de la stelele ce explo- 
dează. Echipa misiunii Ulysse speră 
să semnaleze, de altfel, cele mai pure 
mostre de raze cosmice detectate 
vreodată. 

Se pare că la originea vântului 
lent care provine, în general, de la 
latitudinile solare joase ar sta tempe- 
ratura atmosferei solare, de apro- 
ximativ 1,8 milioane de grade. 
Temperatura este cu sute de mii de 
grade mai joasă în găurile coronale, 
de unde vine vântul solar rapid. 

Deşi vântul solar provine din sur- 
sele cele mai fierbinţi, el este sărac în 
elemente ca nitrogenul, dificil de ioni- 
zat. Aceste elemente se găsesc pro- 
babil în cromosferă, adică sub atmo- 
sfera solară. i 

O parte din gazul pe care-l pierde 
Soarele în vântul solar ajunge la zona 
planetară, deci şi la Pământ. Cea mai 
mare parte se amestecă cu gazul 
interstelar pentru a deveni, într-o zi, 
parte a materiei din care se va naşte 
o nouă stea. Astfel, compoziţia vân- 
tului solar are implicaţii importante în 
multe probleme ştiinţifice. 


Legătura cu razele cosmice 


Vântul solar tinde să disperseze 
particulele atomice energetice care 
vin din tot Universul. Când Soarele 
este cel mai asaltat, razele cosmice 
care ajung la Pământ sunt reduse în 
intensitate. 

Pădurile bătrâne, acoperite de 
vechi plantaţii şi de mlaştini, înregis- 
trează variațiile solare trecute sub for- 
ma radiocarbonului dat de razele cos- 
mice în reacţia lor cu aerul. Abun- 
denţa sa a crescut şi a scăzut în tim- 
pul unui ciclu de 200 de ani, cu ulti- 
mul maxim coincizând cu intervalul 


liniştit de pe Soare din timpul micii 
glaciaţii. Interpretarea corectă a înre- 
gistrărilor de radiocarbon depinde de 
o mai profundă înţelegere a modu- 
laţiei solare a razelor cosmice pe care 
o caută Ulysse în regiunile polare ale 
Soarelui. 


Ce urmează? 


În timp ce Ulysse îşi încheie vizita 
spre regiunea polară nordică, o altă 
staţie va fi lansată de ESA spre Soa- 
re. Numele ei este SOHO şi va face 
observaţii în ultraviolet. Ea va folosi 
tehnicile helioseismologiei pentru a 
cerceta interiorul Soarelui. După alte 
câteva luni, ESA va lansa patru sate- 
liți identici, numiţi Cluster. Operând în 
grup, ei vor căuta rutele ocolite pe 
care se strecoară particulele vântului 
solar în atmosfera superioară, acolo 
unde lumina împodobeşte cerul polar 
cu superbe aurore. 

Se pare că, în prezent, Europa 
joacă rolul principal în cercetarea 
Soarelui din spaţiu. Galileo, Schwa- 
be, Eddington, Lyot etc. sunt doar 
câţiva din pionierii europeni ai 
studiilor solare. Astăzi, cele mai multe 

“telescoape solare lucrează în Insulele 
Canare din Spania şi în Franţa. Gran 
Sasso din Italia este sediul unui 
important experiment asupra neutri- 
nilor solari. Radarurile din Arctica 
scandinavă înregistrează efectele 
particulelor solare în zona australă. 

Ce va mai urma? Să ne imaginăm 
o sondă operând cât se poate de 
aproape de Soare şi înregistrând ace- 
le detalii care sunt prea mici pentru a 
fi vizibile de pe Pământ sau un set de 
sateliți oferind o vedere stereoscopică 
asupra stelei noastre. În prezent, 
acestea sunt încă visuri, dar în ştiinţa 
spaţială visurile se transformă destul 
de repede în realitate, aşa cum s-a 
întâmplat şi cu Ulysse. 

Astfel, sonda a folosit gravitația lui 
Jupiter pentru a depăşi zona plane- 
telor. Aceasta a fost esenţială atât 
pentru zborul lui Ulysse, cât şi pentru 
explorarea Soarelui. Pământul orbi- 
tează într-o zonă turtită, numită eclip- 
tică, ce face un unghi de numai 7* cu 
ecuatorul Soarelui. Celelalte planete 
rămân foarte aproape de acelaşi plan 
al eclipticii, deoarece ele provin din 
aceeaşi materie care a orbitat în jurul 
Soarelui abia născut, 

Chiar dacă este lansată pentru a 
studia doar Sistemul Solar, o sondă 
spaţială rămâne în apropierea eclip- 
ticii. Rachetele existente sunt încă 
prea slabe pentru a putea trimite o 
sondă în afara acestei zone. 
Pământul orbitează cu 30 km/s în 
jurul Soarelui şi'rachetele pot adăuga 
sau scădea doar o mică viteză la 


relativ la Soare la lansarea sa în 
octombrie 1990, realizând astfel chiar 
un record de viteză la lansare. Pentru 
a părăsi însă ecliptica, sonda trebuie 
să anuleze mişcarea Pământului şi să 
realizeze o viteză în altă direcţie. 
Navigatorii acestor sonde realizează 
modificări drastice ale cursei, folosind 
la maximum capacitatea rachetelor 
lor şi, mai ales, gravitația unei planete 
importante pentru a devia sonda. Alt- 
fel spus, sonda preia de la planetă 
energia ce-i este necesară pentru a 
se înscrie pe o nouă orbită. 

Jupiter este cea mai apropiată 
planetă şi destul de mare pentru a 
abate o sondă pe o orbită ce poate 
trece pe deasupra calotelor polare ale 
Soarelui. După cea de-a 16-a lună de 
călătorie, Ulysse s-a apropiat de Jupi- 
ter cu 16 km/s, pe o rută bine 
calculată spre nordul giganticei pla- 
nete. Echipa de cercetare nu a pier- 
dut desigur prilejul acestei vizite pen- 
tru a studia relaţia dintre vântul solar 
şi magnetismul lui Jupiter. Gravitaţia 
planetei şi-a jucat bine rolul, aşa cum 
era de aşteptat, îndreptând traiectoria 
spre sud. Sonda a fost cel mai 
aproape de Jupiter la 8 februarie 
1992. După un oarecare balans, a 
scăpat de atracţia planetară şi s-a 
îndreptat spre sud de ecliptică cu 8 
km/s pe o nouă orbită solară polară. 

Pentru a explora Soarele, trebuie 
rezolvată problema latitudinii solare 
(latitudinea solară este unghiul dintre 
direcţia sondă-Soare şi planul 
ecuatorului solar). Cu cât este mai 
înaltă latitudinea Soarelui, cu atât 
este mai adâncă pătrunderea în 
zonele necunoscute din preajma Soa- 
relui. Ulysse a depăşit recordul atins 
anterior de Voyager 1 (32*N) în iunie 
1993 (32*S). Trei luni mai târziu era 
la 40*S şi se cufundase deja în vântul 
solar rapid care sufla dinspre gaura 
coronală sudică a Soarelui. În martie 
1994 Ulysse se afla deja la 55°S, iar 
în iunie traversa 66%,5 (cercul 
antarctic solar?). Dar misiunea polară 
a început, în realitate, abia la sfârşitul 
lui iunie, la 70*S. După ce a atins cea 
mai sudică latitudine solară, la 80*,2 
la 13 septembrie, s-a întors rapid 
spre ecuatorul solar, traversându-l în 
martie 1995 şi îndreptându-l la 
mijlocul anului spre calota polară 
nordică şi din nou... spre Jupiter. 

Nu ne rămâne decât să aşteptăm 
toate rezultatele lui Ulysse pentru a 
putea încheia o nouă aventură în 
cucerirea Soarelui. 


Dr. MAGDA STAVINSCHI 

mai multe variante posibile. Bunul 
simţ sau experiența de viață ne este 
de un real folos în fundamentarea unei de- 
cizii. Dar, uneori, este bine să apelăm la 
nişte metode mai riguroase pentru o ale- 
gere, să-i spunem, corectă. In cele ce ur- 
mează vă propunem o abordare matema- 
tică - şi nu numai - a problemei luării deci- 
ziilor. Ne-ar face o deosebită plăcere dacă 
dv. ne-aţi transmite observaţiile şi suges- 
tiile privitoare la articol în sine şi la acest 
mod de abordare a problemei. Înainte de a 
intra în subiect, facem precizarea că la 
baza elaborării acestui material a stat 
articolul “Désespérante espérance” din 
Pour la science, noiembrie 1994. 
Să presupunem că unul dintre prietenii 
dv. vă propune un joc din care să câştigaţi 
o anumită sumă de bani. Acesta este 
următorul: mizezi, să spunem, 100 de lei, 
după care ai dreptul să arunci un zar. Dacă 
iese 6, atunci îţi voi da 300 de lei, dacă nu, 
ai pierdut 100 de lei. Acest joc vi se pare 
interesant? Dacă da, haideţi să analizăm 
puţin problema. Dacă zarul s-ar arunca de 
şase ori, din punct de vedere al proba- 
bilităţii matematice, aţi câştiga, în medie, 
300 de lei şi ați pierde 600 (există o şansă 
din şase pentru a câştiga şi cinci din şase 
pentru a pierde, oricum trebuie să mizaţi 
cei 100 de lei). Deci, pentru o partidă 
alcătuită din şase jocuri, veţi câştiga 
(repetăm: în medie) -300 de lei, adică -50 
de lei pe partidă. Evident, semnul minus 
pus în fața unei cifre care reprezintă “câş- 
tigul” este echivalent cu o pierdere. În 
aceste condiţii aţi fi dispuşi să facem o 
partidă? Răpunsul, în marea majoritate a 
cazurilor, va fi unul negativ, căci nimeni nu 
va accepta un joc de noroc pe care să-l 
piardă din start. Acum să schimbăm puțin 
regula jocului. Veţi primi 600 de lei pentru 
fiecare 6 ieşit în urma aruncării cu zarul. 
Repetând raționamentul de mai sus, 
rezultă că valoarea câştigului va fi nulă. În 
acest caz, putem spune că jocul a devenit 
echitabil. Desigur, pentru dumneavostră ar 
fi interesant să vă propun un câştig mai 
mare de 600 de lei pentru fiecare 6 ieşit la 


A desea este dificil să alegem dintre 


aruncarea zarului. (Dar în acest caz cred 
că noi vom fi aceia care ne vom retrage din 
joc.) 

Acesta este unul dintre exemplele cele 
mai simple care ilustrează modul în care 
trebuie să abordăm riscul unui joc (folosim 
aici termenul de joc în sensul său mai larg, 
astfel încât să cuprindă orice activitate 
umană din care se poate obține, cu o anu- 
mită probabilitate, un câştig). De aici 
putem desprinde două reguli simple: 


| aere Au 


LES e intii 

Câştigurile la LOTO iuar 
uneori, fantastice. Există români 
care, perseverând, au obţinut 
câştiguri de sute de milioane de 
lei (aceasta mă îndeamnă şi pe 
mine să joc în fiecare săptă- 
mână). Din nefericire, proba- 
bilitatea de câştig este invers 
proporțională cu potul. Să cal- 
culăm numărul de variante posi- 
bile sau, altfel spus, câte combi- 
naţii de câte 6 putem realiza cu 
ajutorul a 49 de numere (evident, 
aici mă refer la jocul “6 din 49”). 
Pentru ca prima bilă ieşită să fie 
cea aleasă de noi avem o 
probabilitate de 1/49, pentru a 
doua 1/48 (atâtea bile au mai 
rămas), pentru a treia 1/47 şi aşa 
mai departe. Dacă înmulţim 
aceste probabilități vom obţine o 
probabilitate de 1/10 068 347 520 
sau, altfel spus, în condiţiile date, 
vom avea 10 068 347 520 de 


SPERANȚA matematică 


1. Atunci când ţi se propune un joc 
acceptă-l numai când speranța matematică 
de câştig este pozitivă. 

2. Atunci când eşti obligat să joci, 
alege jocul care are speranța matematică 
de câştig cea mai ridicată (sau, altfel spus, 
pierdere minimă). 

Mai departe vom analiza un alt joc de 
noroc: jocul la ruletă. Aici poţi alege un 
număr cuprins între 1 şi 36. Dacă bila cade 
pe numărul ales de dv., banca vă plăteşte 
de 36 de ori miza. Să luăm un exemplu 
numeric. Miza dv. este de 1 000 de lei. 
Aveţi o şansă din 37 (căci numerele sunt 
de la 0 la 36, dacă iese 0 banca ia totul) de 
a câştiga 35 000 de lei (36 000 de lei, 
minus 1 000 de lei, miza dv.). În medie veți 
câştiga 36 000 de lei pentru fiecare 37 000 . 
de lei jucaţi. Repetând raționamentul de 
mai sus, rezultă că speranţa matematică 
este de (36 000—37 000)/37, adică 
—1 000/37. Făcând împărţirea rezultă că 
speranța matematică va fi de aproximativ 
-27 de lei (la un leu veţi pierde 0,027 lei). 
În asemenea condiţii veţi accepta să jucaţi - 
la ruletă? Răspunsul, de această dată, 
trebuie să ţină seama şi de aspectul 


LOTO: 


o şansă la 
14 milioane! 


combinaţii posibile! Dacă această 
cifră vă sperie, vă vom linişti 
spunându-vă că la LOTO nu 
contează ordinea numerelor 
extrase. Cele 6 numere pot fi 
combinate în 720 de variante 
distincte. Deci numărul, uriaşul 
nostru număr, va putea fi divizat 
cu această valoare şi vom obţine 
unul mai mic: 13 983 825. Să ve- 
dem cât trebuie să aşteptaţi pen- 
tru a câştiga suma pusă în joc. Să 
presupunem că jucaţi trei varian- 
te, o dată pe săptămână. Deci 
vom avea de aşteptat 4 661 383 
săptămâni, adică 89 642 de ani! 
Asta înseamnă că nu mal trebuie 
să jucăm la LOTO? Nicidecum, 
şansa poate surâde oricând şi 
oricui, miza este relativ mică, iar 
dacă omul nu are speranţe, 
atunci... 


cu sinceritate. 


Sunteţi pasionat 
de jocurile de noroc? 


Auziţi cum sună sire- 
nele. La ce vă fac să 
vă gândiţi? 

a. La două cuvinte: “Scud” 

şi “Patriot”. 

b. La fantasticele creaturi 

acvatice. 

C. Este momentul ideal 
pentru a potrivi ceasul. 
Stopul este pe culoa- 
rea galbenă. Ce 
faceţi? 
> a. Acceleraţi. 

b. Frânaţi. 

c. Cântăriţi îndelung alter- 

nativele pro şi contra. 

La momentul T minus 
unu, ce anume aţi pre- 
fera în ţinuta partenerei? 
„a. Fermoarul. 

b. Nasturii. 

c. Închizătoarele tip Velcro. 
Ce anume vă înspăi- 
mântă cel mai mult în 

timp ce faceţi baie? 


ticaţi. 


Sunteţi în stare să jucaţi până şi cămaşa de pe dv? 
Credeţi mai degrabă în hazard decât în necesitate? 
Pentru că superstiţia... obligă, iată treisprezece . 
întrebări revelatoare, la care vă rugăm să răspundeţi 


a. Hidrocutarea (sincopă la 
contactul cu apa rece). 
b. Meduzele perfide şi 
aproape invizibile. 

=c. Faptul că nimeni nu 
observă stilul impecabil al 
crawtului pe care îl prac- 


Pentru dv., bigamia 
înseamnă: 
a. Ceva interzis de lege, 
asta este foarte clar. 

- b. Ceva interzis de morală 
şi biserică. 

= c. Numai necazuri... 

Vă schimbaţi şire- 
turile la pantofi: 
a. Foarte des, după ce le 
examinaţi cu atenţie. 

- b. Atunci când se rup. , 
c. Atunci când, dimineaţa, în 
vreme ce le legaţi, degetele 
dv. experte simt o uşoară 
slăbire a fibrelor textile. 


este mai bine să: 
asculti. 
pentru: 
-b. A te cățăra. 
c. A sări coarda. 


imediat la: 


vărat filozof. 


verde. 


După părerea dv., 
pentru a obţine ceva 


a. Asculţi decât să vorbeşti. 
„b. Să vorbeşti decât să 


c. Să minţi decât să taci. 
O frânghie este făcută 


a. A te spânzura cu ea. 


Cuvântul “greblă” vă 
face să vă gândiţi 


a. Maxilarul superior. 
-b. Grădinarul Emil, un ade- 


c. Gestul blazat al crupie- 
rului care adună jetoanele 
multicolore de pe masa 


O sticlă de Murfatlar 
din 1975, pe jumătate 
plină, este pentru dv.: 


-a. O sticlă pe jumătate plină 
b. 37 de centilitri de vin. 
c. O sticlă pe jumătate 
goală. 
Ce înseamnă, după 
părerea dv., a reuşi în 
viață? 
a. Curaj + noroc. 
b. Muncă + ascultare. 
-c. a ani ora + umor. 
(12) nainte de orice, dinţii 
sunt făcuţi pentru: 
- a. A muşca din plin, cu toţi 
dinţii. 
b. A râde cu poftă, arătân- 
du-ţi dinţii. 
c. A sfărâma ceva între 
dinţi. 
Ce anume v-ar fi 
plăcut să fi inventat: 
a. Maşina de uscat salată. 
“b. Trandafirul negru. 
c. Gaica supersigură. 
Traducere şi adaptare 
LIA DECEI 


psihologic al problemei. Căci, deşi pe 
termen lung, jocul la ruletă înseamnă 
pierdere de bani, dar emoțiile unui jucător 
pasionat nu pot fi comparate cu nimic. Din 
acest motiv cazinourile au un viitor luminos 
(ele câştigă întotdeauna). 

Dacă aveţi răbdare, vă mai punem în 
faţa unei probleme legate de jocul de 
ruletă. Atunci când băncile îţi oferă o 
dobândă mai mică decât rata inflaţiei, îţi 
protejezi banii mai bine jucând la ruletă? 
Răspunsul este, paradoxal, afirmativ. Să 
luăm un exemplu numeric (dv. puteţi lua 
orice cifre doriţi, noi vom merge cu acelea 
care ne uşurează calculul). Să presu- 
punem că doriţi să depuneţi, în vederea 
economisirii, la fiecare 1 ianuarie, timp de 
10 ani, câte 1 000 000 de lei, la o bancă ce 
vă oferă o dobândă de 5%, în timp ce rata 
inflaţiei este de 10%. În anul 10, pe 31 
decembrie, vă retrageţi banii de la bancă. 
Veţi primi: 

1 000 000 x (1,05+1,052+....1,0510), 
adică suma ratelor anuale înmulţite cu 
dobânda corespunzătoare. Asta face, cu 
aproximaţie, 13 206 780 de lei. Să vedem 
ce a mai rămas din puterea dv. de cum- 
părare. Calculul este următorul: 


13 206 780/(1,110) - în fiecare an 
puterea de cumpărare a scăzul cu 10%. 
Suma rezultată este de 5 091 780 lei. Deci, 
de fapt, dv. aţi pierdut plasând banii la 
bancă. (Probabil că mulţi dintre dv. aţi păţit 
acelaşi lucru cu banii depuşi la CEC.) 
Acum să trecem la ruletă. Veţi pune de o 
parte câte 1 000 000 de lei anual, pe care 
îi veţi juca, în fiecare an, timp de 10 ani, la 
ruletă. Să vedem cum evoluează puterea 
dv. de cumpărare, în raport cu anul de 
începere a “afacerii”. Trebuie să calculăm 
câştigul probabil, ţinând cont de regulile 
enunțate şi de rata inflaţiei. Vom avea: 

360 000 000 x 1/37 x (1/1,1 + 111,12 + 
+1/1,13+ .....+ 111,110), 
adică 5 978 490 lei. Comparăm acum 
suma obținută, cu cea rezultată în urma 
economisirii la bancă, şi constatăm că este 
mai avantajoasă ruleta. (În plus ne mai şi 
distrăm!) Dar dv. veţi opta pentru această 
metodă de protejare a economiilor? Puțin 
probabil, căci, în general, noi, oamenii 
obişnuiţi, preferăm certitudinea în locul 
incertitudinii. 

Să vă propunem un alt joc, de data 
asta cu speranţă matematică de câştig 
puternic pozitivă. Să luăm un număr de 


cartoane. Unul din 10 va fi colorat în roşu, 
restul rămânând albe. Pentru a putea 
extrage un carton va trebui să mizaţi 1 000 
de milioane de lei. Dacă reuşiţi să extrageți 
un carton roşu, veți câştiga 100 000 milioa- 
ne de lei. Deci, din punct de vedere 
matematic, veţi câştiga, la capătul a 10 
extrageri, suma de (100 000 — 10 000) 
milioane de lei. lată, în sfârşit, un joc 
realmente atrăgător. Dar îl veţi juca, având 
în vedere miza pusă în joc? Evident că nu, 
mai puţin cazul în care sunteţi inimaginabil 
de bogat şi, în acelaşi timp, dotat cu un 
straniu gust al riscului. Pe această temă 
s-au făcut şi studii foarte serioase. Astfel 
s-a dovedit că oamenii preferă un câştig 
mai mic, dar sigur, unuia mare, dar incert 
(un fel de vrabie din mână în raport cu 
cioara de pe gard). 

Pe această temă am putea vorbi mai 
mult, dar, deocamdată, preferăm să ne 
oprim aici, nu de alta, dar încercăm să 
calculăm dacă merită să joci la loz în plic. 

BLOODNET 


lată un superb joc din Belgia, un joc cu şi despre 

vampiri, care fără o soluție completă, ca aceea pe 
care vi-o oferim mai jos, vă va da zile întregi (şi 

nopti) de bătăi de cap. Ţinînd cont că denumirile, 


expresiile, cuvintele folosite aici sunt prefixe gen 
cyber, nano, extra, iar altele sunt nou inventate, ca, 
de exemplu, soul box, voi folosi denumirile din joc, 
nefăcând imprudenţa de a încerca să le traduc. 


PRIMA PARTE 


La Strawberry Fields nu parlamen- 
ta cu Shock Maraud dacă nu vrei câte 
o luptă de fiecare dată când treci pe 
acolo. În laboratorul lui Tackett ia un 
4mb chip, pe care îl vei pune în 
decking unit, şi planurile. În Cyber- 
space încearcă introducerea codurilor: 
TTHEAT, NYVAULT, BLACKWOOD, 
SOFTBALL şi NOUN. Îndreaptă-te 
spre Houston Matrix Rovers, unde vei 
găsi o coardă de legătură. După ce o 
iei, vorbeşte cu Larry Owen. 
Următoarea oprire este la Abyss, 
unde vorbeşti cu Rymma Fiz şi 
convingi cel puţin o persoană să ţi se 
alăture (încearcă Monnick St. Clair). 

La Metropolitan Museum of Art 
vorbeşte cu Montgomery Taylor şi, 
atenţie, răspunsul la prima întrebare 
să fie negativ. De la Vince's Munition 
Depot cumpără un Jury Rig Toolkit şi 
mergi în Central Park. Vorbeşte cu 
Kimba West, iar dacă sunt doar trei 
oameni în parc, întoarce-te prin oraş, 
revenind apoi (după un timp mai 
lung). Dacă vei găsi şapte oameni în 
parc, vorbeşte de două ori cu Sander 
Tomalin şi pune soul box-ul în 
decking unit. Cercetează zona şi ia 
pământul găsit. Nu uita să vorbeşti cu 
Mother Mary în cea de-a doua parte a 
parcului. 


PARTEA A DOUA 


La Café Voltaire vorbeşte cu 
Lenora Major. Răspunde DA la între- 
barea ei şi discută cu Oscar Nandez 
în a doua cameră. În Cyberspace, 
vorbeşte cu toţi pe care îi întâlneşti, 
deoarece nu îi vei găsi decât o 
singură dată. 

La Kafka Conspiracy conversează 
cu Coover Tristan şi du-te la Electric 
Anarchy. Vorbeşte cu toţi şi convin- 
ge-l pe Garrick Fizz să ţi se alăture. 


Drumul următor: Autonomy Dogs. 
Vorbeşte cu Wild Child şi Sabaccatus 
St. Aubens. La Hard Metals fă tot 
posibilul să ţi se alăture şi Tempered 
Steel. Vorbeşte cu Liquid Nails şi 
îndreaptă-te spre Metropolitan 
Museum. Dacă pierderea de sânge 
este prea mare (în jur de 80%), cerce- 
tează zona şi ia coşciugul. “inţeapă” 
paznicul (cu dinţii) şi nu-i lăsa pe cei 
ce te însoțesc să înceapă lupta. 


PARTEA A TREIA 


La Catedrala St. Patrick vorbeşte 
cu Mother Mary şi cu Fratele 
Complicitus (de câte 2 ori cu fiecare) 
şi îndreaptă-te spre Hellfire Club, 
unde vei vorbi cu George Yachisin şi 
cu Renfield. Cumpără Lockpick Cas- 
ting şi Diagnostic Unit de la Strong- 
arm Tacktick şi asamblează electro- 
nic lockpick-ul. Dacă grupul tău nu 
este încă complet, fă-l pe Renfield să 
ţi se alăture. Pune coşciugul pe jos şi 
foloseşte pământul pe el. Te vei 
putea întoarce aici să te întremezi. 
Următoarea oprire este la Trans 
Technicals (trebuie să porţi insigna 
pentru a putea intra). Omoară-l pe 
Daryl Paine în camera de securitate. 
Cercetează locul, ia tot ce găseşti şi 
vorbeşte cu Bill Doughan. Cercetează 
laboratorul de nanotehnologie (Nano- 
tech lab) şi ia tot ce găseşti. Deschide 
a doua uşă cu ajutorul lockpick-ului, 
cercetează şi această cameră şi nu 
lăsa nimic. Citeşte lista crackdown şi 
îndreaptă-te spre Lazlo Green. 

De aici ia masca de gaze pe care 
o vei găsi cercetând camera şi pe 
care un membru al grupului tău tre- 
buie să o folosească. Inapoi la 
Electric Anarchy, vorbeşte cu Phree 
Thought, căreia îi vei da cutia cu 
sufletul de dragon (Dragon Soul Box). 

Foloseşte Somnavapor la Icon 
Robbers Studio. Când toţi vor dormi, 
cercetează camera şi ia holocamera, 


holofilmele şi transmiţătorul. Vorbeşte 
cu Ghost Walter de la Doom Pilots şi 
cumpără apoi de la Madame Mescal 
Instapigment, pe care îl foloseşti pe 
loc. O dată ce ai folosit pigmentul, 
mergi la Cloisters şi, atenţie, nu te 
lupta cu cavalerii. la mărgelele din 
camera lui Sebastian şi apoi, în 
camera armelor, filmează-l pe Stark 
şi foloseşte filmul în faţa oglinzii. 
Vorbeşte cu Sir Theodore, cercetea- 
ză camera şi, evident, ia tot ce 
găseşti. Întoarce-te la Café Voltaire şi 
lasă mărgelele lângă Cyril Thorpe. 
Pune cutia Azrael şi legitimaţia Trans 
Technicals în decking unit. In Cyber- 
space prin fats, folosind medium, vor- 
beşte cu Cyril Thorpe. Întoarce-te la 
Cloisters, însă cât mai repede, deoa- 
rece Instapigmentul poate dispărea, 
în camera lui Sebastian, unde îți vor fi 


'sfințiți de către acesta ţăruşii şi acele 


lucruri numite în joc soul blades. 


PARTEA A PATRA 


Vorbeşte cu Melissa Van Helsing 
în Cyberspace, dacă nu ai făcut asta 
mai devreme. La “Le Phood” vorbeşte 
cu Melissa şi fă tot posibilul să ţi se 
alăture. În caz că doreşte, ar putea 
foarte bine să-l înlocuiască pe 
Renfield. La Clubul Hellfire vorbeşte 
cu Alexander Tennent şi ia tabloul lui 
Walter Macalaster. Omoară vampirii 
din apartamentul lui Van Helsing, 
du-te în cea de-a doua cameră, de 
unde iei Signal Scrambler-ul (după ce 
o vei cerceta). Foloseşte-l pentru a 
intra în a doua camera în Cripta lui 
Grant. Dă-i drumul fetei, odihneşte-te 
acasă la Renfield şi cumpără arme, 
dacă nu ai destule (plus muniţie). 
Omoară.-i pe toţi şi ia pandantivul de 
smarald. Eliberează-l pe Alexander 
Tennetn, folosind lockpick-ul asam- 
blat anterior. Mergi înapoi la Trans 
Technicals şi vorbeşte cu Bill 
Doughan. Cooptează-l în grup pe 
Chuck, pe care îl vei întâlni la Electric 
Anarchy. Dezasamblează pandantivul 
verde şi pune Emerald Looker Chip-ul 
şi esenţa lui Tackett în decking unit. 

În Cyberspace vorbeşte cu 
cyberviziunea lui Tackett. Prin FATS 
foloseşte KANSAS şi vorbeşte cu 
Sally. La Catedrala St. Patrick 
pensionează-l pe Chuck, înlocuindu-l 
cu Mother Mary. La Trans Technicals 
omoară tot ce mişcă în camera 1122. 
Fă tot posibilul să-l omori pe Van 
Helsing, fără ca Mother Mary să-l 
urmeze pe lumea cealaltă. După 
luptă, vorbeşte cu John Walker. În 
Cyberspace, prin FATS, foloseşte 
codul ELIZABETH. Omoară cele 6 
imagini ale lui Drakula şi pe acesta cu 
ţăruşul sfinţit şi GATA! 


Pagini realizate de 
CAMIL PERIAN 


N „OCU a 
HACKS & CRACKS 


1. REUNION 


O mulțime de bani, 
Toxin, „Energon etc. 
Dacă nu vă vor ajunge, 
puteți introduce cheat-ul 
de mai multe ori pe 
parcursul jocului. Sal- 
vează în primul slot, ieşi 
în DOS şi lansează 
DEBUG: 


NSPIDYSAV.1 
L 


E 398C 90 90 90 
E 3990 90 90 90 
E 3994 90 90 90 
E 3998 90 90 90 
E 399C 90 90 90 
E 39A0 90 90 90 
E 39A4 90 90 90 
w 

Q 


2. WARCRAFT 


În caz că figura vă 
dezavantajează şi 
preferați să fiți alături de 
ORCI, iată un foarte 
folositor cheat pentru 
lemn şi bani. Salvează 
jocul în prima poziţie, 
ieşi din DOS şi lan- 
sează DEBUG: 

NSAVEO.SAV 


E 0706 90 90 90 

E 071A 90 90 90 

W 

Q 

lată încă un hack 
pentru acest joc, în caz 
că cel de mai sus nu vă 
satisface. Repetă ope- 
raţia după care scrie: 

NSAVEO.SAV 

E 017C FF FF 

E 0190 FF FF 

w 

Q 


3. WACKY WHEELS 
În timpul jocului, ține 
apăsat butonul de foc 
pentru aproximativ 5 
secunde. Vei obține o 
armă nouă care îi va în- 
gheţa pe adversari pen- 
tru circa 8-10 secunde. 


4. MAGIC CARPET 


În timpul jocului 
scrie: | şi apoi RATTY. 
Combinaţiile următoare 
de taste vor avea efec- 
te diferite: 

ALT+F1 
toate vrăjile 


ALT+F2 
mai multă mană 


ALT+F6 

însănătoşire 

ALT+F7 
omoară toţi monștrii 


SHIFT+C 
nivelul următor 


Folosirea acestui 
cheat duce însă la 
imposibilitatea folosirii 
opțiunii de a salva jocul. 
Pentru a juca orice ni- 
vel, se mai poate lansa 
jocul astfel: 


CARPET - levelx, 
unde x este un număr 
de la 0 la 50 reprezen- 
tând nivelul dorit. 


ÎN NUMERELE 
URMĂTOARE VĂ VOM 
OFERI SOLUȚIILE 
JOCURILOR: 
BENEATH A STEEL SKY, 
ALONE IN THE DARK II, 
SAM AND MAX, 
HAND OF FATE, 
THE JOURNEYMAN 
PROJECT, 
KYRANDIA 3. 


All Mixed Up 


lată o nouă minirubrică inaugurată în cadrul paginilor de INFORMATICĂ. 


Aceasta vă va da posibilitatea să vă exprimaţi direct opiniile, părerile, dorințele, 
necazurile, nelămuririle şi tot ceea ce vă frământă în legătură cu mult prea 
complexa lume a calculatoarelor şi a tot ceea ce fine de ea. Dacă aveți o anumită 
opinie în privinţa unor probleme sau aveţi ceva de spus în legătură cu 
computerele în general, aşteptăm scrisorile dv. 

Prin intermediul acestei rubrici, vom încerca să aflăm cam ce soluții, hackuri 
etc. doriți, în funcţie de jocurile pe care le preferaţi sau pe care aveţi posibilitatea 
să le jucaţi, opiniile în legătură cu rubrica de faţă (cam ce are în + sau în -), pen- 
tru ca să vă ajutăm, în măsura în care putem, în problemele care vi se ivesc, 
atunci când cumpăraţi ceva nou (hardware sau software), să vă lămurim, când 
avem posibilitatea, asupra unor probleme pe care nu le puteţi rezolva (în legătură 
cu propriul dv. computer). Aşteptăm, de asemenea, părerile dv. despre lumea 
calculatoarelor, despre jocuri şi tot ce vă frământă. (Acestea nu se pot realiza 
însă dacă nu ne trimiteţi SCRISORI care să conțină problemele dv.) 

În caz că doriți ca această rubrică să conţină altceva sau și altceva, în afară 
de jocuri, dorim să ne scrieţi şi să ne specificaţi acest lucru şi cam ce v-ar place 
să vedeţi (surse Pascal, C, Asm sau orice vi se pare interesant). 

Vom încerca, în măsura în care vom avea posibilitatea (ATENŢIE, 
POTENŢIALI SPONSORI!) să şi premiem cele mai interesante scrisori care vor 
fi PUBLICATE. 

Pe cei ce doresc 1) SĂ NE SCRIE sau 2) SĂ SPONSORIZEZE concursurile 
acestei rubrici îi aşteptăm să ne scrie pe adresa redacţiei, cu mențiunea 
“PENTRU RUBRICA DE INFORMATICĂ”. 


“CANIBALISM" 
GALACTIC 


Astronomii olandezi au descoperit 
doi “nori” imenşi de hidrogen gazos 
într-o galaxie învecinată. Ei afirmă că 
aceşti supernori s-au format în 
momentul înghiţirii de către această 
galaxie a unei perechi de galaxii mai 
mici din imediata apropiere. 

Norii au fost descoperiţi în NGC 
4631, o galaxie spirală din Constelaţia 
Câinii de vânătoare (Canes Venatici). 
Galaxia se găseşte la 25 milioane de 
ani-lumină şi este mai mare decât 
Calea Lactee. Cercetătorii olandezi au 
studiat NGC 4631 cu ajutorul 
radiotelescopului din Westerbork, 
descoperind astfel cele două 
aglomerări sferice de gaze cu diametre 
de 10 000 şi, respectiv, 6 000 ani- 
lumină. Cea mai mare are masa 
cuprinsă între 100 şi 200 de milioane 
de mase solare, iar cealaltă între 50 şi 
100 de milioane. Ambele par să se 
extindă. Luând în calcul masele şi 
viteza expansiunii, s-a calculat că 
aceasta a eliberat o cantitate de 
energie de trilioane de ori mai mare 
decât energia generată de Soare în- 
tr-un an. 

Există două ipoteze privind originea 
acestor coloşi gazoşi. Prima din ele 
afirmă că un mare număr de supernove 
au eliberat o cantitate imensă de 
energie în interiorul galaxiei în 
momentul exploziei. Multe supernove 
provin din stele masive, a căror radiaţie 
spectrală a fost catalogată ca tip O sau 
B. Ele se găsesc de obicei sub formă 
de “aglomerări OB”, ce conţin câteva 
duzini de aştri, răspândiţi pe distanţe de 
sute de ani-lumină. Dar calculele arată 
că pentru producerea unor nori de 
asemenea dimensiuni este nevoie de 
10 000 de astfel de supernove; or, nici 
o “aglomerare OB” de această mărime 
nu a fost observată vreodată. A doua 
ipoteză susţine că cele două galaxii mai 
mici au pătruns în interiorul lui NGC 
4631, având drept rezultat formarea 
supernorilor, la fel cum o piatră 
aruncată într-o băltoacă de noroi 
produce “denivelări” în suprafaţa 
acesteia. 

Astronomii au mai descoperit două 
mari regiuni de hidrogen gazos în 
galaxia spirală gigantică M101, ce s-ar 
fi putut forma prin “înghiţirea” galaxiilor 
mai mici din apropiere de către galaxia 
în jurul căreia se roteau. 

veri, viața îşi urmează cursul şi, 

ca întotdeauna, apar pe lume 
mulţi pui, căţeluşi alături de mama lor 
sau de noul stăpân ori aruncaţi pe 
stradă, pisicuţe vesele şi fericite sau 
pisicuţe aruncate şi mieunând cu 
disperare pe străzi sau prin parcuri, 
puii păsărilor, adăpostiţi în cuib sau 
căzuţi din acesta, pradă răpitoarelor 
sau indiferenţei noastre. Această 
răbufnire de viaţă ridică multe proble- 
me; foarte mulţi cititori ne scriu sau 
ne telefonează şi întreabă cum să se 
comporte faţă de aceşti pui care pot 


€ u toate capriciile acestei primă- 


În volumul 
PLEDOARIE PENTRU CÂINE, 
de dr. Ruxandra Nicolescu, 
iubitorii acestui animal 
vor găsi numeroase sfaturi 


utile. 

Cartea poate fi procurată 
de la redacţie, 
telefon: 617 58 33 
fax: 222 84 94 


GHID VETERINAR 


ESTE ANOTIMPUL PUILOR 


fi în situaţiile cele 
mai deosebite, dis- 
peraţi sau fericiţi. 
Nu de mult m-a 
sunat o doamnă 
să-mi spună că o 
căţeluşă, pe care o 
hrănea ea în parc 
de doi ani, a fost 
călcată mortal de o 
maşină şi au ră- 
mas fără mamă 
patru puişori în 
vârstă de şase zile. 
Era disperată că 
nu ştia ce să facă 
cu ei. În astfel de 
situaţii, când ajung 
în viaţa noastră pui 
înainte de vârsta 
de o lună, ei tre- 
buie îngrijiţi cu ma- 
re atenţie şi dra- 
goste pentru că 
sunt extrem de 
fragili î în lipsa ma- 
mei. În primul rând, 
trebuie făcut un 
cuib cald, într-o 
LA P” a lădiţă sau într-un 
a coşuleţ, în aşa fel 
încât puii să aibă 
loc suficient, dar să 
nu poată ieşi să 
circule prin casă, unde pot fi călcaţi. 
Lucrul este valabil atât pentru puii de 
câine, cât şi pentru cei de pisică. 

n serile mai reci este bine să se 
pună în cuib o sticlă de apă caldă, cu 
un dop etanş, care va suplini căldura 
mamei. Puii de câine şi de pisică nu 
elimină urina şi materiile fecale decât 
atunci când mama lor îi linge în 
regiunea respectivă. Este vorba de 
un instinct ancestral, care împiedică 
murdărirea cuibului cu excremente. 
Ele sunt mâncate de mamă atâta vre- 
me cât puii consumă numai lapte 
matern. Înţărcarea presupune lărgirea 
perimetrului de mişcare al puilor şi 
atunci excreţia se face spontan, fără 
intervenţia mamei. În situaţia în care 
avem pui care şi-au pierdut mama sau 
au fost îndepărtați în mod brutal şi 
bestial de la pieptul ei, noi trebuie să 
asigurăm atât alimentarea corectă, cât 
şi eliminarea excreţiilor. Aşa încât du- 
pă fiecare masă, cu o vată cu apă cal- 
duţă, vom masa anusul şi organele 
genitale externe şi, în mod reflex, ime- 
diat, puiul va urina şi va defeca. Fără 
această manoperă simplă, puiul va 
muri. 


În privinţa alimentaţiei, toată 
lumea are tendinţa să dilueze laptele 
cu diferite ceaiuri. Este absolut greşit, 
pentru că laptele de pisică şi de căţea 
este mult mai concentrat decât lap- 
tele de vacă. Din acest motiv, reţeta 
de preparare este: la 200 ml lapte de 
vacă se adaugă un gălbenuş de ou, 
crud şi foarte proaspăt, şi o linguriţă 
de zeamă de lămâie, pentru a evita 


Gabriela Marin, din Piteşti, are o 
femelă de cocker auriu care este 
foarte grasă şi ne întreabă dacă 
“acest lucru este dăunător sănătăţii şi, 
„dacă da, ce se poate face. Obezi- 


iscopatii, urmate de. 
"paralizia câinelui. De asemenea, va. 
“provoca infertilit i solicitarea 
„intensă a inimii. i 
„Pe cât este de uşor să te îngraşi, . 
pe atât de greu este să slăbeşti. 
-Cura de slăbire începe cu cântărire 
animalului. Apoi se intensific 
exerciţiul fizic, prin mărirea timpului 
de plimbare, care trebuie să se facă 
într-un ritm alert. Trebuie excluse din 
alimentaţie ulciurile, pâinea, orezul, 
“sosurile şi  grăsimile.  Raţia 
" alimentară trebuie să fie compusă 
“din carne slabă de vacă, peşte slab, 
spana varză, fasole verde, 
dovlecei, brânză de vacă desărată. 
Aceste elemente se vor combina şi. 
-sẹ vor da trei mese pe zi obligatoriu, . 
pentru că lao singură masă pe zi 
organismul intră în alertă de foame şi 
coeficientul de asimilare creşte. ; 


rina Ilie, din Călăraşi, creşte 
hamsteri şi ne întreabă cum se îngri- 
“jesc şi ce boli putem lua de la ei. 
Hamsterii sunt animale care trăiesc 
de mult în captivitate şi nu au boli 
transmisibile la om. Ei se ţin în 
recipiente de sticlă, cu talaş pe fund. 
importantă pentru sănătatea lor este 
menţinerea unei igiene riguroase, 
pentru că ei îşi depun excrementele 
exact în locul în care trăiesc. Talaşul 
trebuie schimbat o dată pe săptă- 

dispepsiile. Laptele se va administra 
călduț şi proaspăt. Se va folosi un 
biberon sau, dacă animalul este prea 
mic, o pipetă sau o seringă mică, la 
care se adaptează un ventil de bici- 
cletă. Important este ca administrarea 
să se facă lent, pentru ca lichidul hră- 
nitor să nu intre în căile respiratorii. 
Animalul trebuie urmărit cu atenție 
cum înghite. Dacă laptele îi iese pe 
nas, vom opri administrarea. Pătrun- 
derea laptelui în plămâni produce 
bronhopneumonii, de cele mai multe 
ori fatale. 

Înţărcarea se face în mod corect la 
şase săptămâni, dar începând de la 
patru săptămâni, dacă mama nu mai 


mână, iar recipientul va fi spălat cu 
grijă şi apoi uscat. Alimentaţia 
trebuie să fie echilibrată, în sensul că 
vor primi rădăcinoase (morcovi) şi 
grăunţe şi, de două-trei ori pe săptă- 
mână, pâine muiată în lapte. Trebuie 
ca în hrană să includem rădăci- 
noase, lapte şi salată (pentru asigu- 
rarea umidității necesare) şi, de 
asemenea, alimente dure (necesare 
pentru digestie și tocirea dinţilor). 
Prin comportamentul şi blândeţea 
lor, hamsterii sunt foarte drăgălaşi şi, 
în consecinţă, sunt foarte iubiţi de 
familia în care trăiesc. Sunt extrem 
de folositori pentru educaţia copiilor 
în spiritul dezvoltării responsabili- 
tăţilor şi îi apropie pe aceştia de 
natură, stimulându-le iubirea față de 
animale. Ei au însă un enorm dez- 
avantaj: au viaţa foarte scurtă, în me- 
die doi ani. Din acest motiv, se reco- 
mandă ca hamsterii să se crească în 
perechi, pentru a face pui pentru 
refacerea efectivului. 


Teodora Popescu, din Tulcea, 
ne întreabă cum se reproduc gupele. 
Gupa este un peşte de acvariu care 
naşte pui vii, ecloziunea producân- 
du-se în tractusul genital. Pentru a 
se putea realiza reproducţia, crescă- 
torul trebuie să urmărească cu 
atenţie acvariul şi, când sunt 
expulzați puii, care au numai 2-3 
mm, să îi separe imediat de adulţi 
pentru că altfel vor fi mâncaţi repede 
de părinţi şi niciodată nu vor realiza 
înmulţirea lor. 


Daniel Voicu, Eliza Marin, 
Bucureşti. Suntem întrebaţi de unde 
se pot cumpăra pisici persane. 
Deocamdată, nu cunoaştem nici o 
adresă de la care să vă procuraţi 
asemenea pisici. 


Aşteptăm sugestii în legătură cu 
problemele care vă preocupă, pentru 
a fi tratate în rubrica noastră, la 
telefon: 631 65 94 sau, în scris, pe 
adresa: Str. Dr. Carol Davila nr. 8, 
sector 5, Bucureşti ori la redacție. 


primeşte puii 
datorită fap- 
tului că le-au 
crescut dinţii 
şi unghiile, se 
poate încerca 
alimentaţia la 
castron cu 
acelaşi lapte, 
la care apoi 
se va adăuga 
puțin griş. 
nţărcarea 
definitivă, deci 
întreruperea 
administrării 
laptelui ca + 
aliment unic, se face cu carne de vacă 
crudă, tocată. Să nu uităm că în 
momentul înţărcării, deci la şase 
săptămâni, o pisică sau un câine 
trebuie să fie deparazitat şi vaccinat. 
După ce primim, găsim sau 
cumpărăm un pui de câine sau de 
pisică, primul drum trebuie făcut la 
medicul veterinar pe care l-am ales. 
În drumurile noastre prin pădure 
sau prin parcuri, de multe ori găsim 
pui de păsări căzuţi din cuiburi sau 
care nu au fost apți la primul exerciţiu 
de zbor. Nu trebuie să trecem 
indiferenți pe lângă aceste mici vietăţi 
în suferinţă. Este bine să le ridicăm 
cu multă blândeţe, pentru că se 
stresează foarte uşor, şi să le punem 
într-o cutiuţă sau în poşetă ş.a. Dacă 
este sănătoasă, pasărea, o dată 
ajunsă acasă, într-un loc liniştit, va 
deschide ciocul, în aşteptarea hranei. 


Dacă este vorba de păsări carnivore, 
cum sunt majoritatea, se vor da mici 
bucățele de carne crudă. Apoi, în ziua 
următoare, se vor cumpăra viermi, 
din aceia care se folosesc ca 
momeală pentru pescuit. Apa se va 
da cu pipeta. Păsările se vor lăsa 
libere prin casă, supravegheate, pen- 
tru a învăţa să zboare. După ce pasă- 
rea mănâncă singură şi poate să 
zboare, se va duce în zona de unde 
am luat-o. În nici un caz nu o vom 
păstra, deşi cu siguranţă ne vom 
ataşa de ea. Este mare păcat să 
transformăm o pasăre liberă într-o 
pasăre de colivie. Noi îi dăm ajutor 
doar ca să trăiască, dar nu o privăm 
de libertate. Chiar dacă este plină de 
primejdii, libertatea este mai bună 
decât viaţa sigură, dar în colivie. 


Dr. RUXANDRA NICOLESCU 

MAȘINA “PURPURIE (VII) ,...,... 


japonezii foloseau şi alte sis- 

teme, printre care şi cel 
cunoscut sub denumirea de JN-25, 
care a rezistat mult atacului cripta- 
nalitic al americanilor. În forma sa 
iniţială, el a fost decriptat, dar niponii 
schimbau des sistemul de supraci- 
frare a mesajelor, ceea ce punea la 
grea încercare nervii decriptorilor 
armatei americane. 

Se crede, de obicei, despre un 
cod că este o listă de cuvinte sau 
seturi de grupe codificante, ce pot fi 
direct înlocuite într-un mesaj prin 
echivalentele lor din textul original. 
Sistemul JN-25 era însă mult mai 
complicat. Un mesaj era, mai întâi, 
codificat; apoi, cu ajutorul unei tabele 
de grupe codificante, cifratorul trans- 
forma mesajul deja codificat în cripto- 
gramă cu ajutorul supracifrării. Astfel, 
americanii trebuiau, mai întâi, să 
depisteze sistemul de supracitrare şi 
apoi să decodifice mesajul inter- 
ceptat. Mai existau şi alte trucuri. 
Obiectivele operaţiilor speciale, de 
exemplu, erau camuflate prin folosi- 
rea unor grupe de codificare cu 
denumiri dintre cele mai prozaice, iar 
denumirile geografice erau înlocuite 
prin combinaţii de două sau trei litere. 

Găsirea căilor de atac asupra 
acestui sistem de cifru labirintic i-a 
revenit grupului de criptanalişti din 
cadrul flotei americane din Oceanul 
Pacific, cunoscut sub numele de 
“Hypo” sau “Frupac”, condus de 
maiorul Joseph Rochefort, devenit 
mai târziu contraamiral. 

Martorii oculari descriu ardoarea 
şi abnegaţia cu care Rochefort şi cei 
conduşi de el s-au angajat în asaltul 
prelungit, dar încununat de succes, 
asupra sistemului JN-25. Un ofiţer de 
stat major, care a urmărit activitatea 
acestei echipe, declara după termi- 
narea războiului unui ziarist: “Dacă 
n-aş fi văzut cu ochii mei, n-aş fi 
crezut niciodată că un grup de 
oameni ar fi capabil de un astfel de 
efort intelectual, susţinut sub o astfel 
de presiune constantă, o atât de 
mare perioadă de timp. Ca pustnicii, 
ei trăiau într-un fel de hrubă, sub pă- 
mânt, la care aveai acces doar prin 
două uşi zăvorite, într-o stare 
permanentă de dezordine apăsă- 
toare, cu dosare şi hârtii aruncate 
peste tot... Şi în fruntea lor, 
Rochefort, în jacheta lui demodată, 
de un roşu fumuriu, cu papucii lui de 
postav, muncea până la epuizare... 
Maniac al perfecțiunii, el nu permitea 


z aralel cu sistemul Purpura”, 


plecarea vreunui mesaj de la “Hypo”, 
înainte ca el însuşi să fi verificat 
traducerea din japoneză în 
engleză...”. 

Munca de penetrare a sistemului 
JN-25 le-a fost uşurată şi de 
deficienţele inerente în operaţiile de 
trafic ale inamicului. De vreme ce 
modul clasic de penetrare a unui 
sistem este de a depista şi exploata 
scăpările operatorilor sau defectele 
de structură chiar din cadrul siste- 
mului, aceasta însemna că situaţia 
decriptorilor era grea, dar nu fără 
speranţă. De pildă, uneori japonezii 
începeau un mesaj cu cuvântul 
“început” ori terminau cu cuvântul 
“sfârşit”. Deoarece acestea apăreau 
în mod normal într-un text, era un 
mijloc util de a descoperi începutul 
mesajului şi concluzia lui ascunsă. La 
începutul folosirii sistemului, japonezii 
erau neglijenţi în privinţa numelor de 
locuri australiene, nereuşind să le 
ascundă cu vreun simbol, astfel că 
repetarea lor furniza indicii preţioase 
criptanaliştilor. Indicii asemănătoare 
furniza şi felul în care japonezii ma- 
nipulau date şi nume proprii. Mai 
exista apoi frumoasa artă ca echipele 
experimentale americane ale unei 
staţii de interceptare “să citească 
scrisul” radiotelegrafiştilor niponi, 
adică modul lor de a manipula, 
deoarece, aşa cum fiecare om are 
amprentele unice, tot aşa fiecare 


MAŞINILOR 
DE CIFRAT 


operator radiotelegrafist manipulează 
în “Morse” într-un mod specific, 
neimitabil. Astfel, adesea, americanii 
puteau identifica sursa unui mesaj 
codificat, întrucât manipulaţia anu- 
mitor radiotelegrafişti japonezi le 
deveniseră atât de familiară încât îi 
considerau ca nişte vechi prieteni, 
urmărindu-i de la o navă la alta. În 
decriptare este evident că, dacă eşti 
sigur de sursa unui mesaj, ai obţinut 
deja un număr de indicii despre forma 
şi natura probabile ale conţinutului 
său, pentru că mesajele dintr-un 
anumit circuit tind să aibă carac- 
teristici distincte. Numai că unele 
dintre aceste “scăpări” sau alte fisuri 
din sistemul de cifru japonez au 
contribuit direct la penetrarea com- 
pletă a unor criptograme cercetate. 
Dar criptanaliza nu este roman- 
tică, nici o chestiune de revelaţie ime- 
diată şi totală, ci este crearea, cu 
multă răbdare, a modelelor din bucăţi, 
care, aparent, nu au nici o legătură 
între ele. lar primul lucru pe care tre- 
buie să-l găseşti sunt fragmentele. 


NĂSTASE TIHU 


CONCURS ST! 


A treia problemă: 


Vă oferim spre dezlegare o 
nouă problemă (vor mai fi şi 
altele). Construiţi triunghiul echi- 
lateral (IJK), înscris unui triunghi 
oarecare (ABC). Pentru aceasta 
aveţi voie să folosiţi numai rigla 
şi compasul. 


C 


Aşteptăm răspunsurile dv. până la data de 15 august a.c., 
data poştei, pe adresa redacției. Premiul, acordat prin tragere 
la sorți, pentru fiecare etapă, este de 50 000 lei. Succes! 
Numele câştigătorului primei etape, precum şi rezolvarea 

corectă a problemei vor fi publicate în numărul viitor. 


MORMÂNTUL BLESTEMAT 


Picturile aflate pe pereţii mormântului celebrului faraon Tutankhamon, situat 
pe malul stâng al Nilului, nu departe de Luxor, şi descoperit în 1922, se 
deteriorează pe zi ce trece, fiind acoperite de minuscule pete negre. Este vorba 
de un caz unic în Valea Regilor - să fie oare vorba de blestemul faraonului? - 
şi, deocamdată, specialiştii nu pot afirma dacă este vorba de o reacţie chimică 
sau de o invazie de microorganisme. Nici o urmă de azot, semn de viaţă, nu a 
fost decelată pe petele respective, ceea ce pare a infirma ipoteza conform 
căreia umiditatea provocată de respiraţia vizitatorilor ar favoriza proliferarea 
unei ciuperci. Fenomenul s-ar putea datora unei reacţii între metalele existente 
în pigmenţii folosiţi la decorarea pereţilor, sunt de părere alţi specialişti. 
Deocamdată, singurul lucru asupra căruia s-au pus de acord este că în nici un 
caz nu trebuie curățate petele, căci astfel s-ar deteriora şi mai mult picturile. 


CEA MAI FINĂ LÂNĂ DIN LUME 


Cheil Industries, din Seul (Coreea), al patrulea fabricant de ţesături pentru 
confecţii din lume, a lansat nu de mult cea mai fină țesătură din lână 
cunoscută până acum — Lansmere Super 170'S. Este vorba de o țesătură din 
fibre 1 PP, groase de 14,7 microni — aproximativ 1/5 dintr-un fir de păr —, al 
căror grad de ondulare este de două ori mai mare decât cel al lânii obişnuite şi 
care prezintă un factor de filare de 2/130... Fără îndoială că nu aţi înţeles mai 
nimic; deci iată cîteva explicaţii: e PP înseamnă UP and UP, unitatea de 
clasificare a calităţii lânii, folosită de Australian Wool Testing Authority. Lâna 1 
PP este considerată a fi cea mai bună varietate de lână (prima din cele 975 de 
clasificări ale acestui serviciu australian de testare a lânii). Ea este extrem de 
rară şi nu reprezintă decât 0,0002 din producţia anuală de lână a Australiei, 
cea mai mare producătoare de fibre de lână din lume. + Gradul de ondulare 
înseamnă cantitatea de aer din textura unei ţesături. Un grad de ondulare 
ridicat produce o textilă mai elastică şi care rezistă mai bine la şifonare. ° ` 
Factorul de filare indică lungimea firului de lână care poate fi filat dintr-un gram 
de materie. Lansmere Super 170'S are un factor de filare de 2/130, ceea ce 
corespunde la 130 m de fir. 

Producerea de Lansmere Super 170'S este limitată la metrajul necesar 
pentru confecționarea a 100 de costume de haine, care vor costa între 50 000 
şi 100 000 de franci. 

Pentru fiecare întrebare, încercu- 
iţi simbolul ce corespunde variantei 
de răspuns pe care aţi ales-o. 

Semănați perfect cu un personaj din- 


tr-o fabulă de La Fontaine. Pentru dv., a te 
baza, măcar din când în când, pe hazard 
sau pe “noroc” (cuvânt cu sens obscur), 
înseamnă a te cobori la nivelul unui ani- 
mal sălbatic care îşi caută hrana la întâm- 
plare în natură. Aşa că nici vorbă nu poate 
fi să râcâiţi pătrățelul argintat al unui loz 
special. Şi poate fi şi mai rău: există bingo 
şi loto, aceste cuvinte care nici măcar nu 
figurează în DEX! Sunt ca holera şi ciuma 
şi, cum ştie toată lumea, cum să alegi 
între cele două? Poate că un bridge?... 
Nici măcar?... 


O Ati obti ep 
A Aliat a anii a n 


Tot ce poate (teoretic) aduce bani 
plecând de la hazard şi numai de la el vă 
face să simţiţi cum, de-a lungul şirei 
spinării, vă străbate acel mic frison 
delicios pe care un jucător îl cunoaşte 
foarte bine. În plus, aveţi o foarte bună 
părere despre sine; vi se pare imposibil să 
nu fi existat o zână care s-a aplecat peste 


leagănul dv. pentru a vă prezice un viitor 
strălucit, la adăpost de toate nenorocirile. 
Atenţie, această extraordinară încredere 
în dv. înşivă poate deveni costisitoare. 
Căci este un lucru bine cunoscut: numai 
banca câştigă. 


A Ati obti joritate de triunehiuri 


Sunteţi jucătorul lucid 

Dacă sunteţi întrebat: “Ce este 
norocul?”, veţi răspunde că este un 
concurs de împrejurări datorat hazardului, 
dar care nu se prezintă decât rareori în 
viaţă. Trebuie deci să ştii să pui mâna pe 
el şi, apoi, să îl “domesticeşti” prin muncă 
şi talent. Această moderație în încrederea 
relativă pe care o aveţi în destin face să 
fiţi capabil să încercaţi o adevărată 
plăcere de a juca. Dar cu o condiţie: să nu 
vă coste mai mult decât ați dat pe alunele 
sau boabele de fasole folosite ca miză. În 
cazul (rar) în care vi se întâmplă să jucaţi 
pe bani, ştiţi să vă opriţi la timp. Sau 
aproape la timp... 

OCHI DE 
CAMELEON 


Într-adevăr, ar fi mai corect 
să se spună “ochi de camele- 
on” decât “ochi de lynx”, deoa- 
rece această şopârlă prezintă o 
acuitate vizuală extraordinară. 
In plus, cameleonul este unicul 
animal (deci inclusiv omul) care 
posedă un cristalin divergent şi 
nu unul convergent. Doi oftal- 
mologi germani, de la Universi- 
tatea din Tubingen, au descope- 
rit că această lentilă, situată în 
spatele pupilei lui Chameleo 
dilepis, are o curbură inversă, 
comparativ cu lupa. Imaginile 
sunt astfel difuzate mai rapid şi 
mai precis pe retină. In felul 
acesta, reptila măsoară foarte 
exact adâncimea câmpului şi îşi 
acomodează vederea la distanţa 
ce o separă de pradă. Aşa cum 
ar face un fotograf când îşi 
reglează focusul aparatului său. 


ACTUALITĂŢI ST 


O vastă anchetă americană 
confirmă importanţa terenului familial 
în apariţia unui cancer de colon 
înainte de 45 de ani. Conform 
concluziilor acestui studiu, realizat pe 
32 000 de bărbaţi şi 87 000 de femei, 
incidenţa bolii este de 5 ori mai mare 
la persoanele care au cel puţin o 
rudă foarte apropiată bolnavă de 
cancer de colon. lată de ce există o 
preocupare majoră în depistarea 
precoce a maladiei la aceşti subiecţi. 


Se bănuia, de mai multă vreme, 
că enterovirusurile ar favoriza apariţia 
maladiilor coronariene. Noul venit pe 
banca de acuzare, ne informează 
revista “The Lancet”, este Heliobacter 
pylori, o bacterie spiralată ce trăieşte 


Una dintre cele mai mici stele din 
Calea Lactee, o pitică roşie numită 
Gliese 623b, a fost reperată cu 
ajutorul telescopului spaţial Hubble. 
Steaua, care apare ca o mică pată 
galbenă în dreapta fotografiei, are o 
zecime din masa Soarelui nostru şi 
este de 60 000 de ori mai puţin 
strălucitoare. Ea gravitează în jurul 
unei stele mult mai mari (Gliese 
623a, pata luminoasă din centru), 
efectuând o rotaţie completă în 4 ani. 
Sistemul format de cei doi aştri se 
află la o distanţă de 25 de ani-lumină, 
în Constelaţia Hercules. 

Fotografia a fost făcută cu 
ajutorul unei camere a Agenţiei 
Spațiale Europene aflată la bordul lui 
Hubble. Astronomii ştiau deja de 
existenţa lui Gliese 623b, datorită 
“ezitărilor” stelei mari pe traiectoria 
sa, cauzate de forţa de atracţie 
gravitaţională a surorii mai mici. 
Această imagine este însă prima 
care redă cele două stele separate. 


în stomac (galben în foto). Ea era ga + 
deja considerată ca fiind un factor de Si Se EEE, 
risc necesar, dar insuficient pentru Să e Dai A 
declanşarea ulcerului duodenal şi, A S> k 
poate, a cancerului de stomac. A pi = 
LT. “x 


Arhitecţii au beneficiat, printre primii, de binefacerile 


proiectării asistate de calculator. Dar, până de curând, 
exista o anumită etapă care apela la tehnici tradiţionale. 
Este vorba de realizarea machetelor la scară, construite 
din lemn, plastic sau metal, necesare pentru analiza 
tridimensională a soluţiilor constructive propuse. Aceasta 
necesita timp şi specialişti bine calificaţi. lată motivul 
pentru care s-a căutat o soluţie, care a fost găsită prin 
utilizarea realităţii virtuale. Cercetătorii englezi de la 
Silicon Graphics Reality, grupând în paralel mai multe 
calculatoare, astfel încât să obţină o viteză de calcul de un 
miliard de operaţii pe secundă, au reuşit să obţină imagini 
de sinteză, în timp real, pe un ecran uriaş. Pentru ca 
simularea să fie mai realistă, sistemul permite redarea 
cvadrifonică a sunetului. Astfel arhitecţii dispun acum de 
un instrument foarte puternic pentru a verifica din toate 
punctele de vedere estetica şi funcţionalitatea 
ansamblurilor proiectate. 

GREUTATEA CORPORALĂ 
ŞI INIMA 


O celebră anchetă americană, susţinută timp de 14 ani 
pe un grup de 115 000 infirmiere în vârstă între 30 şi 55 de 
ani, arată că o creştere a greutăţii corporale cu numai 5 kg 
după 18 ani măreşte riscul ulterior al unui infarct de 
miocard. Acesta se dublează, dacă sporul în greutate este 
de 10 - 20 kg. 


LIPOZOMII 
ȘI MALADIA LUI KAPOSI 


Maladia lui Kaposi este tumora cea mai frecvent 
asociată cu infecția datorată virusului SIDA. Tratamentul 
cu raze X sau cu antitumorale a dat, adesea, rezultate 
satisfăcătoare, dar remisia completă este rară. lată motivul 
speranţei suscitate de lipozomii în curs de evaluare ca 
vectori ai medicamentelor, asemenea doxorubicinei şi 
daumorubicinei. 


SFÂRȘITUL BIBEROANELOR? 


Conform opiniei unui cercetător finlandez, introducerea - înainte de 4 luni - 
LUMBAGO: a laptelui de vacă în alimentaţia nou- născuţilor favorizează apariţia diabetului 
REP AUSUL insulinodependent. Cauza? Se crede că o anumită formă de cazeină conținută 
de acesta. Mecanismele de acţiune ale proteinei în cauză nu sunt, 


CONTR AINDIC AT deocamdată, elucidate. 


Cel mai rapid remediu de a scăpa 
de lumbago? Continuarea activităților 


obişnuite, atât cât o permite durerea, "Ştiinţă & Tehnică" SA 
bineînțeles! lată concluzia unui studiu a editat: 
finlandez, care a stabilit că această 

atitudine este mult mai eficace pentru Robinsonii 


reducerea duratei şi intensității . 
durerii, pentru ameliorarea mobilităţii cosmosului 

coloanei vertebrale din zona lombară de Francis Carsac 
şi favorizarea reluării lucrului, decât 
două zile de repaus la pat sau 

FRACTALIA 


S-au împlinit trei ani de la 
apariția, la Cluj, a magazinului 
de informatică recreativă 
FRACTALIA. Dedicată fracta- 
lilor, atractorilor stranii, auto- 
matelor celulare, numerelor şi 
nu numai, revista şi-a căpătat 
un loc bine meritat în ţară, dar 
şi în străinătate. Felicitări edito- 
rului ei, di Marius-F. Danca, şi 
colaboratorilor săi! Cei ce 
doresc să se aboneze se pot 
adresa redacţiei: 


FRACTALIA, C.P. 524, Cluj. 

BANCOREX 


BANCA ROMÂNĂ DE COMERȚ EXTERIOR SA. 


BANCOREX 


O bancă dinamică 
pentru 


parteneri dinamici! 

BANCOREX, înfiinţată în 1968, este în 
prezent o bancă comercială cu caracter 
universal, cu experiență în efectuarea 
operatiilor de comerţ exterior 


BANCOREX este cea mai bine 
capitalizată bancă românească, cu 
participări de capital la bănci mixte 
din: Paris, Londra, Milano, 
Frankfurt/Main, Cairo 


BANCOREX dispune de o reţea ex- 
ternă de bănci corespondente în 150 
de ţări 


BANCOREX a dezvoltat într-o scurtă 
perioadă de timp, o reţea internă de 
sucursale, situate în importante centre 
industriale şi comerciale: Alba Iulia, 
Arad, Baia Mare, Braşov, Cluj, Con- 
stanţa, Craiova, laşi, Piatra Neamţ, 
Suceava, Timişoara, Turnu Severin, 
precum şi 3 sucursale în Bucureşti 


BANCOREX este o prezenţă activă în 
cadrul comunității  financiar-bancare 
internaţionale: membru direct al 
Camerei de Comert Internațională de la 
Paris, membru SWIFT din septembrie 
1992, membru al VISA INTERNA- 
TIONAL 

ANDURANŢĂ... 
PERFORMANȚĂ... 
TENACITATE 
; La raliul Safari Kenya, Cielo a trebuit să 
înfrunte dificultăți la tot pasul. lar când praful 


devenise sufocant, efortul puternicului motor 
de 1,5 L i-au asigurat triumful. 

Cielo - câștigătorul raliului Safari Kenya, ediția 1995, acum și în România 

Copiii care trăiesc în 
vecinătatea unei grădini 
tratate cu pesticide şi erbi- 
cide prezintă un risc de 
patru ori mai mare de a 
> contracta o formă de can- 
cer, comparativ cu ceilalţi 
micuţi, menţionează un 
studiu american. Într-ade- 
văr, Jack Leiss, un cerce- 
«= tătorde la Universitatea 
+ din Carolina de Nord, 
studiind un lot de 250 de 
copii bolnavi de cancer şi 
unul de 220 de copii sănă- 
toşi, a ajuns la concluzia 
că există o relaţie între 
contactul cu pesticidele şi 
dezvoltarea unor tumori 
maligne. 


ARTĂ PREISTORICĂ 


La sfîrşitul anului 1994, lîngă Vallon-Pont-d'Arc, în 
Ardèche, Franţa, a fost descoperită o reţea de galerii 
subterane. Pe mai multe sute de metri se desfăşoară o 
adevărată expoziţie de artă preistorică - fresce 
comparabile cu cele de la Lascaux, reprezentînd rinoceri, 
cai, urşi, bizoni etc., realizate, probabil, între 20 000 şi 
17 000 î.e.n. Specialiştii aşteaptă rezultatele datării cu 
C14, căci nu poate fi ignorată cu totul ipoteza unui fals. 
Jean Clottes, expert în artă parietală - care a găsit deja 
dovezi ale autenticităţii, printre care varietatea animalelor 
reprezentate, absenţa amprentelor, care i-ar fi trădat pe 
falsificatori, şi faptul că frescele se află la o înălţime de 6 
m deasupra solului (nu s-au găsit urme ale unor schele, 
dar în urmă cu multe mii de ani solul era la alt nivel, 
prăbuşindu-se ulterior) -, afirmă că falsificatorul ar fi trebuit 
să fie un specialist în preistorie şi, în plus, un mare artist. 
Vom reveni cu amănunte în unul dintre numerele viitoare 
ale revistei. 


VITAMINA € 
ŞI VIRUSUL SIDA 


Un recent studiu prospectiv a arătat că folosirea 
vitaminelor încetineşte în mod semnificativ momentul 
apariţiei SIDA la subiecţii seropozitivi. O echipă de 
cercetători americani a comparat efectul medicamentului 
AZT şi cel al vitaminei C asupra limfocitelor T în starea de 
infecţie cronică. Astfel, ei au descoperit că vitamina C ar 
suprima producerea virusului, fapt ce nu a fost observat la 
AZT. lată de ce se consideră că ar exista o corelaţie între 


. gradul de stres oxidativ la care este supus organismul şi 


declararea maladiei. Acest studiu confirmă interesul 
potenţial pentru substanţele antioxidante, ca vitamina C, în 
calitate de adjuvanţi ai altor agenţi terapeutici activi contra 
HIV, chiar dacă modul de acţiune rămâne necunoscut. 


UN "NOU" FARAON 


Se numeşte Sehekhor şi a trăit acum aproximativ 
3 500 de ani. Profesorul polonez Z. Szafranski i-a 
descoperit numele într-o inscripţie hieroglifică de la Tell 
ed-Dab'a (120 km nord-est de Cairo). Sehekhor a fost 
unul dintre regii dinastiei hicsoşilor, “străini” de origine 
canaaneană, care au domnit în Delta Nilului timp de opt 
sute de ani (secolele XVII-XVI î.e.n.), înainte de a fi 
alungaţi de către faraonul Ahmes |. Ei au adus în Egipt 
calul, armele de fier şi carele de luptă. La Tell ed Dab'a, 
unde se pare că se înălța în antichitate Avaris, vechea 
capitală a hicsoşilor, au fost descoperite ruinele unui palat 
împodobit cu fresce realizate într-un stil comparabil cu cel 
al frescelor de la Cnossos. 


SPECTACOLUL CĂDERII 
UNEI PICĂTURI DE APĂ 


Ceea ce vedeţi în primele 3 
fotografii din stânga este căderea 
unei picături de apă colorată, imagini 
luate la 7, 5, 15 şi, respectiv, 50 de 
miimi de secundă după ce aceasta a 
lovit suprafaţa unui strat de apă 
curată. “Fenomenul!” prezintă o stra- 
nie asemănare cu ciuperca atomică 
apărută în urma unei explozii nucle- 
are (imaginea fiind inversată, vezi 
poza din dreapta). 

Fotografiile au fost realizate de 
către doi cercetători canadieni, care 
speră astfel să poată explica mai 
bine fenomenele de turbulenţă ce se 
petrec în urma unei explozii nucleare. 


În timp ce implanturile 
mamare pe bază de gel de 
silicon sunt interzise în SUA, 
în Franţa va fi comercializat 
primul implant cu hidrogel. 
Autorizaţia punerii sale în 
vânzare a fost acordată 
datorită perfectei sale imuni- 
tăi. Compus din 96,3% apă, 
el se resoarbe în cazul unei 
rupturi a “buzunarului”, con- 
trar siliconului, şi, mai ales, 
nu necesită să fie schimbat 
după câţiva ani. 


Prima “maşină de votat” este experimentată, 
actualmente, în SUA, statul Michigan. În loc să se închidă 
într-o cabină, electorii aleg pe un ecran numele 
candidatului pentru care optează. Rezultatele sunt 
cunoscute după 15-30 de minute de la închiderea 
centrelor de votare şi transmise instantaneu la Biroul 
federal, unde se centralizează voturile. Pe când o 
asemenea tehnică şi în Europa? 


În anul 1978, a fost analizată cu ajutorul scannerului 
prima mumie egipteană dezvăluind numeroase secrete. În 
1994, mumia lui Djedmaatesankh, preoteasă a unui 
templu din Theba, a fost din nou supusă unei examinări, 
de data aceasta cu un scanner mai perfecţionat, şi 
specialiştii au aflat cauza morţii sale: un enorm abces 
dentar, care, după părerea paleopatologului Peter Lewin, 
a provocat septicemia ce i-a fost, în cele din urmă, fatală. 


ACTUALITĂŢI ST 


Studiind 400 de perechi de gemeni, la care unul dintre 
membri a contractat maladia lui Hodgkin înaintea vârstei 
de 50 de ani, o echipă americană a confirmat importanţa 
terenului genetic în această afecţiune: în timp ce riscul nu 
a crescut pentru gemenii falşi (biovulari), el s-a multiplicat 
cu 100% pentru gemenii adevăraţi. 


Din 1889, la fiecare şapte ani, cincizeci de vopsitori 
înnoiesc Turnul Eiffel din cap până-n picioare (în 1988 a 
fost dat al 18-lea strat de vopsea). lată însă că celebrul 
turn ce domină Parisul de mai bine de o sută de ani se 
supune modei, devenind mai... ecologic. Deocamdată, 
specialiştii testează, între etajele doi şi trei, două vopsele 
“curate” - una pe bază de bariu, alta cu zinc şi titan, care 


. înlocuiesc pigmenţii pe bază de plumb. Prima este dată în 


două straturi succesive pe zonele corodate, decapate şi 
şlefuite, iar a doua într-un ultim strat, de finisare. Luarea 
acestei măsuri nu este lipsită de temei; dintre cele 60 t de 
vopsea care acoperă scheletul metalic de 318,7 m 


înălţime, 15 t (din care 10% oxid de plumb, nefast pentru. 


organismul uman) se transformă în praf în timpul celor 
şapte ani ce trec de obicei până la o nouă vopsire. Deci, 
dacă vor rezista la intemperii şi la dejecţiile păsărilor, 
întreaga suprafaţă de 200 000 m? va fi acoperită în 
întregime cu noile vopsele. 

Între 25 şi 29 mai 1995, în mai multe 
oraşe din România, a avut loc primul 
Congres Mondial DRACULA. Acest 
forum intemaţional a urmărit 
excluderea Contelui Dracula - 
personajul romanului-ficţiune al lui 
Bram Stocker - din realitatea istorică, 
concretă şi cantonarea lui definitivă 
- în mitologie, unde i se află locul de 
drept. Manifestările Congresului, cu 
tema: “Dracula-istorie şi ficţiune”, au 
avut loc la Bucureşti, Sinaia, Braşov, 
Sighişoara, Târgu-Mureş şi Bistriţa şi 
s-au desfăşurat pe secţiuni bine 
conturate, precum “Cele şapte feţe 
ale lui Dracula”, “Voievodul Vlad 
Ţepeş - Dracula, omul şi viaţa lui în 
documente şi legende, relaţia lui cu 
Contele Dracula”, “Universalitatea 
mitului Dracula”. 
Lucrările Congresului Mondial 
DRACULA s-au încheiat prin 
vizitarea, printre altele, a cetăţii 
medievale a Braşovului, a casei unde 
a copilărit Vlad Ţepeş la Sighişoara şi 
a castelului medieval de lângă 
Bistriţa, unde a avut loc un bal 
mascat, un ritual al focului, un ritual 
al învestirii de noi cavaleri ai 
Ordinului Dracula, precum şi un 
spectacol (“Noaptea voievodului Vlad 
- Dracula”), ce a conturat un 
tablou de viaţă românească de acum 
mai bine de 500 de ani. 


itul literar şi cinematografic al 
M lui Dracula s-a născut pornin- 

du-se de la textele medievale 
privitoare la voievodul Ţării Româ- 
neşti Vlad Ţepeş (1448, 1456 - 1462, 
1476). De la un adevăr istoric, prin 
exagerări voite şi fără discernământ, 
s-a ajuns la o legendă macabră, 
născută în afara ţării noastre. Deci 
creatorii mitului modern al lui Dracula 
- scriitori, scenarişti, regizori - şi-au 


] 


RACULA 


ADEVĂR $I MISTIFICARE 


căutat elementele inspiraţiei în istorie, 
combinându-le într-un mod alambicat 
cu fantasme, iar figura lui Vlad Ţepeş, 
aşa cum o prezintă povestirile 
medievale săseşti, i-a ajutat de mi- 
nune. Ei au făcut din bravul voievod 
român - nici mai bun şi nici mai rău 
decât ceilalţi principi, regi sau 
împărați ai Apusului, contemporanii 
lui - un tiran sângeros, reîncarnat 
într-un vampir. 

Se uită prea uşor sau se ignoră cu 
bună ştiinţă faptul că în toată lumea 
medievală, fără excepţie, torturile şi 
execuțiile publice erau un lucru banal, 
un spectacol la care cei dornici 
veneau să se amuze pe seama celui 
osândit, iar călăul se bucura de un 
mare respect printre “cunoscători”. 
Cu cât un călău, prin tortură continuă, 
reuşea să ţină mai mult în viaţă victi- 
ma umană, timp în care acesta sco- 
tea cele mai sfâşietoare şi lugubre 
vaiete, cu atât mai mult era conside- 
rat un “artist” în meseria lui, era solici- 
tat mai des de către judecători şi 
stăpânitori, era mai bine plătit. In 
termenul modern al cuvântului, călăul 
era o vedetă a acelor vremi. 

Vlad Ţepeş nu a făcut decât să 
aleagă din multitudinea mijloacelor de 
pedeapsă oferite de lumea medievală 
pe cea care se preta mai bine scopu- 


lui său politic - trasul în ţeapă în locuri 
publice - şi care avea un efect psiho- 
logic puternic asupra adversarului. 
Aşa a reuşit să stârpească hoţia şi 
tâlhăria din ţară, încât locuitorii 
paşnici şi negustorii cinstiţi puteau 
dormi liniştiţi noaptea, cu uşile 
deschise şi cu banii la vedere, fără ca 
cineva să intre şi să ia din avutul lor 
ceva; aşa a pus capăt “evaziunii fis- 
cale” şi “concurenţei neloiale”, practi- 
cate mai ales de către negustorii saşi 
din Braşov; aşa i-a înspăimântat pe 
hrăpăreţii şi puternicii turci, “mulţi ca 
şi nisipul mării”, de la care spera să 
smulgă libertatea poporului său şi 
independenţa ţării; tot aşa a putut să 
uimească şi să obţină din partea 
temutului său duşman, sultanul 
Mahomed al ll-lea (cuceritorul 
Constantinopolului în 1453), cea mai 
măgulitoare apreciere: “impăratul - 
şi-a notat cronicarul grec Chalcocon- 
dil -, cuprins de uimire, spunea că nu 
poate să ia ţara unui bărbat care face 
lucruri atât de mari şi ştie să dom- 
nească şi să se poarte cu supuşii lui 
într-un chip mai presus de firea ome- 
nească. Şi spunea că acest bărbat 
care săvârşeşte asemenea isprăvi 
s-ar putea învrednici de mai mult”. 
Apelativul “Dracula” are istoria lui. 
Tatăl lui Vlad Ţepeş, domnitorul Vlad 

Hitler şi generalul Guderian inspectând 
experimentarea noilor blindate. 


reviriment în domeniul blindatelor 

germane. Aşa cum s-a arătat, 
cele două noi tipuri de tancuri, „Tigru” 
şi „Pantera”, se distingeau prin remar- 
cabile calităţi tehnico-tactice; lor li s-a 
adăugat tunul de asalt „Ferdinand”, 
creat de dr. Porsche. 


i nceputul anului 1943 a marcat un 


Un pas însemnat pentru îmbună- 


e s 
ame re 


Basarab (1436-1447, cu întreruperi), 
a fost primit de către împăratul 
Imperiului romano-german, Sigis- 
mund de Luxemburg, în Ordinul 
Dragonului, ordin cavaleresc înte- 
meiat pentru apărarea catolicismului 
şi alungarea prin cruciadă a turcilor 
din Europa. Blazonul reprezenta un 
dragon doborit de cruce, ceea ce i-a 
adus acestuia numele de Vlad 
Dracul, deoarece pentru oamenii din 
popor, animalul fantastic - dragonul - 
era asemuit cu diavolul, căruia în 
limba română i se spune drac. Ca 
urmare, lui Vlad Ţepeş i s-a spus şi 
“Dracula” sau “Drăculea”, adică “fiul 
dragonului” sau “fiul dracului”, cu 
înţelesul de urmaş al cavalerului 
Ordinului Dragonului, care prelua ca 
moştenire obligaţia de a lupta împotri- 
va turcilor. 

Cel care a făcut din Dracula un 
personaj celebru a fost scriitorul irlan- 
dez Bram Stocker (1847-1912). În 
intenţia de a-şi scrie cartea, a pornit 
de la adevărata poveste a contesei 
Elisabeta Bathory, descendentă a 
uneia dintre cele mai ilustre familii 
nobiliare maghiare, din care s-au ridi- 
cat şi câţiva principi ai Transilvaniei. 
Stăpâna castelului Csejthe din 
Slovacia a avut parte de un proces 


tăţirea conducerii trupelor blindate 
germane l-a constituit numirea gene- 
ralului Heinz Guderian ca inspector 
general al forţelor blindate (28 februa- 
rie 1943). 

In privinţa ofensivei de vară, 
Guderian şi-a manifestat categorica 
sa opoziţie. El considera că era, mai 
întâi, necesar să se ajungă din nou la 
vechiul efectiv de 400 de tancuri într-o 
divizie, ceea ce însemna renunţarea 
la orice acţiune ofensivă în cursul 
anului 1943; de abia în anul următor, 
credea el, Wehrmachtul va dispune 
de un adevărat „vârf de lance blindat” 
care să-i permită să reediteze succe- 
sele din 1940. 

Cuvântul final avea să aparţină 
însă lui Hitler, care, după îndelungate 
şovăieli, a decis, la 3 iulie 1943, 
declanşarea Operaţiei „Citadela” 
pentru 5 iulie. 

În proclamația adresată trupelor, 
Fuihrerul spunea: “Această ofensivă 
capătă o importanţă capitală. Ea ar 
trebui să se încheie printr-un succes 
decisiv şi rapid (...) În direcţia etortului 
principal vor fi utilizate cel mai bun 
material, cele mai bune trupe, cei mai 


faimos în epocă (1611), care a 
dovedit că, pentru a-şi păstra albeaţa 
şi prospeţimea pielii, s-a folosit de 
sângele a aproximativ şapte sute de 
tinere fete, sânge stors în condiţii de 
tortură greu de imaginat şi de accep- 
tat. Ceea ce l-a determinat pe Bram 
Stocker să scrie un roman despre 
“contele vampir” şi nu despre “conte- 
sa vampir” a fost întâlnirea sa cu ori- 
entalistul maghiar Arminius Vambery, 
cu care a purtat discuţii despre istoria 
Ungariei şi a Transilvaniei, dar şi lec- 
tura unor cărţi germane despre istoria 
şi folclorul Ţărilor Române, a căror 
informaţie era incompletă, specula- 
tivă, înclinată spre senzaţional. 
Faptele cele adevărate dovedesc 
că legenda lui Dracula este exagerată 
şi că, deşi crud, Vlad Ţepeş a fost, în 
tonul epocii, un conducător de ţară 
constrâns de împrejurări să apeleze 
la mijloace extreme, dar drept şi cin- 
stit cu sine şi cu cei curaţi la suflet. 
A-l reduce la cruzime este mai mult 
dețât absurd. Faptele lui dovedesc o 
inteligenţă puţin obişnuită. Ele 
evidenţiază existenţa unui scop pre- 
cis, a unui plan bine gândit şi realiza- 
rea unui mecanism pentru aplicarea 
lui. Vlad Ţepeş voia să facă ţara pros- 
peră, să o apere de agresiunile 


muniţie. La fiecare eşalon, toţi şefii, 
toţi soldaţii vor trebui să fie convinşi 
pe de-a întregul de importanţa primor- 
dială a acestei ofensive. Victoria de la 
Kursk trebuie să fie un far, pe care 
lumea îl va vedea aprinzându-se”. 


Serviciul de informaţii sovietic a 
urmărit cu atenţie pregătirile de 
ofensivă ale Wehrmachtului. Cei mai 
activi agenţi au fost: „Werther”, aflat la 
Înaltul Comandament al Wehrmacht- 
ului sau la Marele Cartier General al 
Fihrerului; „Teddy” la Înaltul Coman- 
dament al Armatei de Uscat; „Olga” la 
Înaltul Comandament al Armatei de 
Rezervă; „Anna” la Ministerul de 
Externe; „Ştefan” la Grupa de Ataşaţi 
RLM; „Fernand” la Înaltul Comanda- 
ment al Aviației; „Bill” la Oficiul de 
Armament al Armatei de Uscat. 

Potrivit unui calcul făcut de 
expertul german Wilhelm von 
Schramm, în mesajele descitrate de 
serviciile de ascultare germane 
„Werther” apare de 50 de ori, „Teddy” 
de 25 de ori, „Anna” de 22 ori, „Olga” 
de 12 ori, „Fernand” o dată, „Bill” o 


repetate ale vecinilor, să o vadă inde- 
pendentă. Acestea sunt aspectele 
decisive care îl caracterizează ca om 
şi ca şef de stat. Prin acest profil 
moral a rămas în istoria noastră unul 
dintre cei mai îndrăgiţi şi apreciaţi 
domnitori români. El este - până în 
ziua de astăzi - simbolul corectitudinii, 
cinstei, onoarei şi dreptăţii. De aceea 
Mihail Eminescu, în poemul “Scrisoa- 
rea ll”, comparând trecutul glorios în 
care au trăit înaintaşii noştri cu 
prezentul său - considerat decăzut 
moral şi spiritual -, îl invocă cu patos 
pe Vlad Ţepeş (asemenea oricărui 
român ajuns la capătul răbdărilor) ca 
pe o ultimă speranţă: 


“Cum nu vii tu, Ţepeş Doamne, ca 
punând mâna pe ei, 

Să-i împarţi în două cete: în 
smintiţi şi în mişei, 

Și în două temniţi large cu de-a 
sila să-i aduni, 

Să dai foc la puşcărie şi la casa 
de nebuni!” 

Cred că n-ar fi rău să-l invocăm şi 
noi pe Vlad Ţepeş atunci când scriem 
despre “smintiţii” şi “mişeii” care îi ter- 
felesc numele. 


CORNELIU RADEŞ 


1995 IULIE 


leşindul de la Kursk 


3 


w 
a] 
2 
8 
O 


o MME 


dată. În privința întrebărilor adresate 
de centrul din Moscova acestor 


agenți, reprezentativ este mesajul tri- 

mis de „Director” la 22 februarie 
1943: „Daţi-i lui «Lucy» misiunea de a 
stabili urgent în Germania: 

a) ce fel de noi tipuri de tancuri, în 
afară de T III şi T IV, vor fi construite 
acum în Germania: date tehnico- 
tactice ale acestor tancuri; 

b) cifra producţiei lunare; 

c) dacă va fi întreprinsă o moder- 
nizare a tancurilor T III şi T IV şi în ce 
constă ea; dacă este planificat ca 
diviziile blindate să fie din nou înzes- 
trate, până în vara lui 1943, cu noi 
tancuri şi artilerie nouă sau cu tancuri 
vechi ameliorate, care să aibă un 
blindaj mai gros sau eventual arme 
îmbunătăţite”. 

Un nou mesaj, o lună mai târziu 
(28 martie), conţinea noi întrebări: „1) 
Vă rugăm să completaţi cu date tacti- 
ce şi tehnice informaţia lui «Teddy» 
cu privire la tipurile de tancuri. Ne 
interesează grosimea blindajului, 
armamentul, viteza. Am dori să 
primim date exacte cu privire la 


producţia lunară de tancuri. 2) Ar fi de 
dorit să aflăm de asemenea câte 
avioane sunt fabricate lunar în 
Germania şi Italia, precum şi tipurile 
avioanelor de luptă germane”. 

Aşa cum s-a văzut, Hitler a 
amânat declanşarea Operaţiei 
„Citadela” până la 5 iulie. La 27 iunie, 
pe baza informaţiilor transmise de 
„Werther”, Sândor Râdo a comunicat 
"Directorului" că „Înaltul Comanda- 
ment al Armatei de Uscat procedează 
la o regrupare a grupului de armate al 
lui Manstein. Armata 4 blindată e 
concentrată în sectorul Harkov - 
Graivoron - Sumi - Lebedian - Ahtirka 
- Bogoduhov - Harkov. Scopul regru- 
pării este periclitarea flancului 
Armatei Roşii (...) pentru cazul când 
aceasta ar dezlănţui un atac din 
regiunea Kursk spre vest, în direcţia 
Konotop”. 

Radioul avea să dea o grea 
lovitură tancului. 


n vederea declanşării Operaţiei „Citadela”, Înaltul 
Í Comandament german a concentrat 50 de divizii cu un 

efectiv de 900 000 militari, 10 000 de tunuri şi 
aruncătoare de mine, 2'700 de tancuri şi peste 2 000 de 
avioane. Wehrmachtul dispunea de tancuri perfecţionate 
de tip „Tigru” şi „Pantera”, precum şi de noile avioane 
Focke-Wulf-190 A (vânătoare) şi Henschel-129 (vânător 
de tancuri). 

De cealaltă parte a frontului, Armata Roşie dispunea 
de 1 330 000 militari, 20 000 de tunuri, peste 3 600 de 
tancuri şi autotunuri şi 3 130 de avioane. 

Prin configuraţia sa, ieşindul de la Kursk era vulnerabil 
la bază (în nord şi sud), trupele sovietice aflate în el fiind 
amenințate cu încercuirea şi distrugerea, dar, în acelaşi 
timp, el constituia o bună bază de declanşarea unei 
ofensive de mare anvergură a Armatei Roşii. 

Neincrezător în capacitatea soldatului sovietic de a 
avea el iniţiativa ofensivei, Stalin - care cunoştea planurile 
- germane, graţie serviciului sovietic de spionaj - a preferat 
să aştepte şocul german, pentru ca, după sleirea forțelor 

adversarului, Armata Roşie să treacă la contraotfensivă. 
-Superioritatea sovieticilor consta nu numai în efective 


hnică de luptă, dar şi în cunoaşterea articulaţiilor 


undamentale ale planului de bătălie german. La 4 iulie 
1943, un dezertor german (sloven de naţionalitate) din 


ataca în zorii zilei de 5 iulie. Un alt prizonier german, de 
astă dată din Divizia 6 serg iai capturat în cur. 


Pentru a slăbi forța de ataca a trupelor germane 
2,20 sovieticii au executat o contrapregătire de arilerie, T 
emoriile sale, mareșalul G.K. , 
l a prins să vâjâie, să se învârtească, s-a auzit un 


Bătălia de la Kursk (II) 


"bubuit înfiorător - începuse marea bătălie din raionul 
“ roului de la Kursk. În această infernală «simfonie» de 

sunete, loviturile artileriei grele, exploziile bombelor de 
aviaţie, ale proiectilelor cu reacţie M-31, «Katiuşelor» şi 
vuietul continuu al motoarelor de aviaţie păreau că se 
contopiseră într-un singur tot. Trupele inamicului se aflau 
la cel mult 20 de kilometri în linie dreaptă de cartierul 
nostru. Auzeam şi simţeam uraganul de foc şi, fără voia 
noastră, vedeam cu ochii minţii tabloul îngrozitor de la 
baza de plecare a inamicului asupra căruia se abătuse, 
prin surprindere, formidabila lovitură a contrapregătirii”. 
Contrapregătirea sovietică de artilerie a durat 30 de 
minute (în alte sectoare, ea a început la 7,40, după 
pregătirea de artilerie germană). Contrapregătirea 
sovietică a afectat grav dispozitivul german: au fost lovite 
90 de baterii şi 60 de puncte de observare şi distruse 6 
depozite de material de război. Totuşi, aşa cum remarcă 
Jukov: „În cursul contrapregătirii am fost nevoiţi să tragem, 
într-o serie de cazuri, nu asupra unor obiective concrete, ci 
pe suprafețe. Acest lucru a dat posibilitatea inamicului de a 
evita pierderi masive; la două - două ore şi jumătate după 
aceea, el a reuşit să treacă la ofensivă şi să înainteze în 
prima zi pe o adâncime de 3-6 km, în pofida densităţii fără 


precedent a apărării noastre”. 


De reţinut remarca finală a a sovietic („densi- 


tatea ESATEA a papal aT într-adevăr, în 


LORIN CON TANTINIU 


SOLUȚIA PRIMEI PROBLEME * 


oncursul, pe care l-am inceput cu 

câteva luni în urmă, s-a bucurat 

de o bună participare din partea 
dumneavoastră, stimaţi cititori. Aceasta 
ne încurajează să continuăm şi, în plus, 
în măsura în care vom găsi subiecte 
interesante, vom încerca să publicăm şi 
materiale de matematică. Dar, subli- 
niem din nou, totul depinde şi de ecoul 
pe care, în continuare, o asemenea 
rubrică îl stârneşte în rândul 
dumneavoastră. 

Acum să vorbim puţin şi despre 
tipul de probleme pe care le întâlniți de 
câtăva vreme în paginile revistei 
noastre. Construcţia de figuri geome- 
trice, cu anumite condiţii date, este una 
dintre cele mai vechi ramuri ale mate- 
maticii. Anticii stăpâneau foarte bine 
această ştiinţă, fără de care multe 
dintre construcțiile care ne-au rămas de 
la ei, ce ne impresionează astăzi atât 
de mult, ar fi de neînchipuit. În general, 
pentru rezolvarea acestui tip de proble- 
me, nu este necesară decât cunoaşte- 
rea unui minimum de teoreme ale 
geometriei, ceea ce o face să fie relativ 
accesibilă. În schimb este necesară o 
“gândire geometrică” (care nu mai este 
la îndemâna oricui, aici spunându-şi 
cuvântul talentul şi perseverenţa). 

Să trecem la problema noastră. Se 
cere să se construiască un pătrat 
circumscris unui triunghi oarecare, folo- 
sind în acest scop numai rigla şi com- 
pasul (figura 1). 

Va trebui să găsim un metodă pen- 
tru a construi vârfurile acestui pătrat. În 
condiţiile date avem voie să folosim 
compasul. Deci să desenăm cercuri, 
dar nu oricum. Ştim că măsura unui 
unghi al cărui vârf se găseşte pe 
circumferința cercului este egală cu 
jumătate din măsura arcului cuprins de 
laturile sale. Deci dacă vom trasa un 
unghi, care să aibă vârful pe cerc şi 
laturile “sprijinite” pe un diametru, vom 
obţine un unghi drept. Folosindu-ne de 
aceste remarci putem trece la construc- 
ţia propriu-zisă. 

Mai întâi vom construi jumătatea 
laturii BC, cu metodele cunoscute, după 
care vom desena, bineînţeles cu com- 
pasul, cercul de diametru CB. Acum 


Problema a patra: 


CONCURS ST! 


putem desena o sumedenie de unghiri 
drepte (figura 3. Dar problema noastră 
ne mai impune o condiţie. Vă amintiţi? 
Trebuie să construim un pătrat circum- 


` scris triunghiului nostru. Ştim că diago- 


nalele oricărui pătrat fac cu laturile 
unghiuri de 45°. Dacă vom desena 
mediatoarea laturii BC, la intersecţia ei 
cu cercul nostru vom avea punctul P 
care împarte arcul în două părţi egale. 
Dacă vom prelungi segmentul AP, până 
când acesta va intersecta pentru a 
doua oară cercul nostru, vom obţine 
punctul J. Unghiul CJB este de 90* (se 
“sprijină” pe diametru), iar unghiurile 
AJC şi AJB sunt de 45* (arcele CP şi 
BP sunt de 90°). În acest moment am 
construit cu precizie unul din vârfurile 
pătratului nostru (figura 3). 

De acum înainte totul devine foarte 
simplu. Mai toţi cititorii care au rezolvat 
problema au repetat metoda expusă 
mai sus şi pentru celelalte două laturi 
(AB şi AC). Aceasta este o soluţie 
corectă. Dar există una mult mai 
simplă. Este suficient să se traseze 
paralele, care trec prin vârful A, la 
dreptele pe care le-am construit mai 
înainte pentru ca problema să fie 
rezolvată. lar aceasta înseamnă un 
volum de muncă mult mai mic decât în 
prima variantă (figura 4). 

Şi acum să discutăm puţin proble- 
ma noastră. În condiţiile date putem 
distinge trei situaţii distincte: 

1. Triunghi oarecare, cu toate 
unghiurile ascuţite: în acest caz putem 
trasa trei pătrate care să fie circumscri- 
se triunghiului dat. 

2. Triunghi oarecare cu un unghi 
obtuz: în acest caz putem trasa numai 
două pătrate circumscrise triunghiului 
dat. 

3. Triunghi dreptunghic: în acest 
caz putem trasa o infinitate de pătrate 
circumscrise triunghiului dat. 


Câştigătorul primei etape a 
concursului nostru este: Victor Onu, 
bl. B3, sc. 1, et. 1, ap. 5, Sascut, cod 


poştal 5435, Bacău. Premiul va fi 
expediat prin poştă. Vă rugăm să ne 
confirmaţi primirea banilor. 


Să se construiască, numai cu rigla şi compasul, un triunghi, fiind 
cunoscute perimetrul şi două dintre unghiurile sale. 


Aşteptăm răspunsurile dv. până la data de 15 septembrie 


a.c., data poştei, pe adresa redacţiei. Premiul, acordat prin 
tragere la sorți, pentru fiecare etapă, este de 50 000 lei. 
Succes! 

Numele câştigătorului celei de-a doua etape, precum şi 
rezolvarea corectă a problemei vor fi publicate în numărul viitor. 

precis la 15 septembrie 1895 — a 

văzut lumina tiparului primul 
număr al revistei Gazeta Matematică, 
pe al cărui frontispiciu era menţionat 
că “apare o dată pe lună”. 

La data apariţiei revistei, redacţia 
acesteia era formată din Tancred 
Constantinescu şi Vasile Cristescu — 
ingineri; Emanoil Davidescu, Andrei 
loachimescu, lon lonescu, Mauriciu 
Kimbaum şi Nicolae Nicolescu — 
ingineri şi licenţiaţi în matematică; 
Constanţa Pompilian — licenţiată în 
matematici; Mihail Roco şi lon G. 
Zottu — ingineri. Am fi însă nedrepţi 
dacă nu am include printre fondatorii 
revistei pe Victor Balaban — inginer, 
aflat încă de la început printre cei 
care au format nucleul grupului de 
iniţiativă, persoana căruia i se dato- 
rează însăşi numele de Gazeta 
Matematică. Victor Balaban a fost 
jertfa de sânge adusă pe altarul 
ştiinţelor matematice de către Gazeta 
Matematică, o paralelă a sacrificiului 
făcut de Ana -— soţia meşterului 


4 n urmă cu 100 de ani — mai 


CENTENAR 


Manole —, care parcă ne stăruie în 
memorie, acum, când constatăm 
durabilitatea în timp a edificiului 
ridicat sub numele de Gazeta 
Matematică. 

Am întrebat mai mulţi subiecţi: ce 
este Gazeta matematică? 

Urmărind evoluţia în timp a 
Gazetei  Matematice, am avut 
sentimentul că aceasta a depăşit de 
mult stadiul pentru care a fost creată. 
După 100 de ani de apariţie lunară, 
neîntreruptă, a revistei, se poate 
afirma că Gazeta Matematică semni- 
fică mai degrabă o şcoală! O şcoală 
de mare virtuozitate, o şcoală cu 
multe niveluri, o şcoală a tinerilor de 
toate vârstele! Este o şcoală în care 
autopregătirea (instruirea, învăţarea, 
perfecţionarea ş.a.) se află la cote 
maxime. De regulă, toţi încep colabo- 
rarea cu Gazeta Matematică din pos- 
tura de învățăcel şi sfârşesc într-o 
postură similară, poate însă mai 
evoluată, cu toate că drumul parcurs 
de fiecare subiect i-a oferit acestuia 
multe, chiar foarte multe momente 
când i-a învăţat pe alţii. Este cineva 
în stare să poată spune că ştie să 
rezolve orice problemă apărută în 
Gazeta Matematică? Şi dacă poate 
rezolva o problemă, este sigur că 
poate să o explice unui partener de 


dialog astfel încât acesta să o 
înţeleagă - admițând că dispune de 
tot ceea ce este necesar pentru ca 
actul respectiv să fie posibil? 

Incă din primul număr al Gazetei 
Matematice, la scopul revistei găsim 
menţionate: e Publicarea de articole 
originale de matematici e Dezvol- 
tarea gustului pentru studiul acestei 
ştiinţe şi al cercetărilor originale. 

Într-un sens mai larg, fiecare din 
noi cercetăm! Căutăm soluţii ale unor 
probleme. Ne interesează existenţa 
soluţiilor respective, unicitatea — 
atunci când poate fi vorba de aceasta 
—, modalităţile de obţinere a soluţiilor 
ş.a.m.d. Şi dacă am obţinut o soluţie, 
încă nu zicem că am terminat! 
Căutăm o altă cale, o altă demonstra- 
ţie, o altă problemă... Da, Da! O altă 
problemă, legată sau nu de prima, 
dar căutăm, cercetăm! În mirifica 
lume a matematicii “treaba” nu se 
termină niciodată! Facem probleme şi 
ne facem probleme, altora sau nouă 
înşine. Este greu să ne imaginăm ce 
ne-am face fără probleme! Dar fără 
matematică? Încercaţi numai să vă 
imaginaţi o zi — poate şi mai puţin — în 
care să nu pronunţaţi sau să nu 
acceptaţi nici măcar în gând 
numerele! Credeţi că reuşiţi? Puteţi 
scrie texte lungi evitând numerele, 


MARE VIRTUOZITATE 


Mi-a dezvoltat imaginația creatoare 


Ce a însemnat Gazeta Matematică pentru mine? Sunt convins că ea a avut 
asupra mea o influenţă covârşitoare, mai mare chiar, la momentul respectiv, 
decât diferitele biblioteci pe care le frecventam. Mă refer la momentul în care 
aveam circa 15 ani. Revista m-a stimulat, mi-a arătat ce capacităţi am, mi-a 
dezvoltat puterea de gândire, imaginaţia creatoare. 

Totul este foarte clar în memoria mea, deşi de atunci au trecut multe dece- 
nii. Eram la ora de matematică, la Liceul “Nicolae Bălcescu” din Brăila. La 
sfârşitul unei ore, profesorul Petre Mirescu ne spune: “Băieți, cine vrea să vi- 
nă după-masă la liceu, să lucrăm împreună probleme din suplimentul Gazetei 
Matematice.” M-am dus şi eu şi încă îl vád. pe profesorul Mirescu în faţa ta- 
blei, cu revista în mâna stângă, arătându-ne cum se rezolvă unele exerciţii, 
cum se redactează soluţiile spre a le trimite spre verificare redacţiei. Aşa am 
început, apoi am lucrat regulat şi am devenit un bun rezolvitor — dovada finală 
fiind succesul avut la concursul de admitere la Politehnica din Bucureşti, unde 
am reuşit să mă clasez printre primii. In acel moment la concursul de admitere 


la Politehnica din Bucureşti se cerea mai multă materie decât se făcea la secţia 
reală a liceelor din ţară. Evident, m-a ajutat activitatea mea de rezolvitor. 

Aşa cum spuneam, Gazeta mi-a format mintea cu probleme nestandard, 
m-a confruntat cu probleme de gândire şi m-a îndemnat să gândesc pe cont 
propriu, aşa încât în toamna în care am dat bacalaureatul Și admiterea, am 


poe i prima notă matematică. E drept că la scurt interval am avut şi une- 
e încercări literare care au văzut lumina tiparului, dar bunul simţ format la 
disciplina matematicii mi-a călăuzit paşii spre ştiinţele exacte, rămânând un 
om ce apreciază artele, dar care ştie să se autocenzureze. 

Desigur, anii au trecut, deceniile şi ele. Urez Gazetei Matematice o viaţă 
lungă, să rămână la fel de tânără, spre a forma mereu şi mereu noi minţi 
agere, capabile de a se bucura de frumuseţile gândirii matematice 


Academician EDMOND NICOLAU 


Să fie flexibilă, modernă 


Contactul cu Gazeta Matematică l-am realizat datorită unui profesor 
deosebit, Constantin Piscatti, de la Liceul “Nicolae Bălcescu” din Craiova, 
una dintre şcolile de referinţă din ţară. El ne obliga să lucrăm probleme din 
Gazeta Matematică. Le-am rezolvat, fără ca matematica să fie pasiunea 
mea nr. 1, neştiind că până la urmă voi face Facultatea de Matematică. 

Gazeta Matematică a fost deci importantă şi pentru că mă punea faţă în 
faţă cu mine însumi. Trebuia să rezolv probleme, să găsesc căi şi, adesea, 
le găseam. Asta îmi aducea şi plăcere. Eu cred însă că un matematician 
adevărat lucrează cu atâta patimă încât dincolo de satisfacția rezolvării 
problemelor aproape că nu mai există altceva. Un matematician are 
intrinsec rezolvată problema fericirii. 

Cred că Gazeta Matematică a fost adesea, de-a lungul istoriei, o şcoală 
şi nu doar o simplă revistă. Acest prim număr al său, refăcut, pe care îl am 
în faţă, demonstrează cât de buni erau în 1895 profesorii şi elevii români la 


matematică! Mulţi dintre cei ce au a lare medalii la olimpiadele 


intemaţionale, mulţi dintre cei ce sunt profesori universitari în România şi 
în alte părţi din lume au trecut prin şcoala Gazetei Matematice. 

Ce îi recomand pentru viitor? Să se modernizeze, căci nu poate să 
rămână “prăfuită”. Computerele sunt deja la doi paşi. Poate că ar trebui 
gândite probleme şi lansate în reţeaua de computere care deja se 
înfiripează. Legând reţeaua de computere pentru licee (la care a ajutat 
Fundaţia Söros) cu reţeaua Infotin (care este aproape construită), cu 
punctele care se găsesc în universităţi, ajungem deja la câteva mii de 
utilizatori, ceea ce înseamnă zeci de mii de persoane fizice care pot să 
lucreze astfel. Prin urmare, problemele de matematică pot să curgă în 
circuit şi să se întoarcă pe imprimantă. Deci eu văd o Gazetă Matematică 
mobilă, flexibilă, modernă. 

li doresc Gazetei Matematice ca, adaptându-se la cultura electronică, să 
poată supravieţui în următoarele mii de ani. Este vorba, să nu uităm, despre 
o revistă care aproape nu are nevoie de limbaj. Căci limba matematicii este 
o limbă nu numai planetară, ci, zic eu, universală. 


Ministru ALEXANDRU MIRONOV 


a VII-a, dar apreciem că aceasta ar 
putea fi soluţionată şi de un elev din 
clasa a VI-a. 

Acum este rândul dumneavoas- 
tră, stimaţi cititori, să compuneţi şi să 
propuneţi probleme prilejuite de 
Centenarul revistei Gazeta Matema- 
tică. Pe cele mai bune le vom 
publica; unele vor fi şi premiate. 

Nu uitaţi, în partea a doua a lunii 
august a.c., la Piteşti, se va 
desfăşura Concursul Anual al 
Rezolvitorilor Gazetei Matematice, 
apoi, în prima decadă a lunii septem- 
brie a.c., la Mangalia va fi Gala 
Laureaţilor. Sunt organizate con- 
cursuri şi miniconcursuri. Vor fi 
publicate lucrări speciale dedicate 
centenarului: numărul jubiliar al 
Gazetei Matematice, suplimente ş.a. 
Se caută materiale.de calitate. Numai 
de foarte bună calitate! Le aşteptăm 
pe adresa Societăţii de Ştiinţe Mate- 
matice din România, Str. Academiei 
nr. 14, Bucureşti, sector 1, telefon: 
614 46 53 şi tel./fax 615 31 61, cu 
menţiunea “Pentru CENTENARUL 
revistei Gazeta Matematică”. 


Conf. univ. dr. 
BUCUR B. IONESCU, 
secretar general al SSMR 


dar încercaţi să faceţi obişnuitele 
lucruri curente, dar absolut necesare, 
fără să apelaţi la numere! 

Cu numerele ne putem şi distra! 
Sunt atâtea şi atâtea jocuri bazate pe 
numere. Putem face şi probleme, mai 
simple sau mai grele. Putem marca 
pe loc un eveniment. Nu o dată, la 
olimpiade sau la examenele de 
admitere ori cele de final de ciclu 
s-au dat probleme în care apărea 
anul calendaristic respectiv. 

Aşa, de exemplu, prof. Ştefan 
Smărăndoiu din Râmnicu-Vâlcea, 
aflat la Braşov la Concursul Interna- 
tional de Matematică “Laurenţiu 
Duican”, ne-a sugerat următoarea 
problemă, numită “Centenar”: fie 
a = 189518961897... 1995, numărul 
obţinut prin alăturarea anilor pe care 
i-a parcurs Gazeta Matematică. 
Cercetaţi dacă a reprezintă un număr 
raţional sau nu! 

Problema poate fi rezolvată fără 
dificultate de un elev care are cunoş- 
tine de matematică de nivelul clasei 


Pagini realizate de 
LAURA NANI, 


MILICA VIŞAN 


„devenit un rezolvitor şi propunător asiduu 


Mi-a modelat cursul vieții 


De la început pecias că fusesem “programat” de familia mea pentru o 
carieră umanistă. Mama mea — medic, şi tatăl meu — profesor universitar de 
teologie, îmi puseseră de mic carţea în mână şi mă ajutaseră să îmi formez o 
cultură literară destul de bună. In paralel, am învăţat franceza, engleza şi 
geopen, Chiar şi tradiția familiei pleda pentru o carieră umanistă, în speță 
ilologie. N-a fost să fie aşa! 

Părinţii mei, dornici să cunoască adevărata mea situaţie şi la matematică, 
m-au prezentat pentru un control sumar la celebrul profesor, autor de manuale, 
Gheorghe (Ghi) Dumitrescu. Acesta, după ce a stat de vorbă cu mine şi m-a 
supus la câteva probe, le-a declarat părinţilor mei că ar dori să mă mai revadă, 
iar pe mine m-a pus să cumpăr regulat Gazeta Matematică şi să rezolv 
problemele de acolo. A fost ca o dragoste fulgerătoare: nu m-am mai despărţit 
de Ghiţă Dumitrescu până la moartea sa şi nici de Gazeta Matematică. Am 
bleme. În scurt timp, hotărîrea 
mea a fost luată: m-am decis să urmez Facultatea de Matematică. In acest fel 
am ajuns matematician de profesie. Pot spune deci că, pentru mine, Gazeta 
Matematică a fost unul din elementele esenţiale care mi-au modelat viaţa. 

Ca revistă, Gazeta Matematică este una dintre cele mai importante publi- 
caţii ale culturii noastre, cu care ne mândrim şi care pune în evidenţă cu 
claritate vocaţia noastră culturală de ţară europeană. În acelaşi timp, Gazeta 
Matematică a fost şi este o şcoală a creaţiei şi muncii matematice, atât pentru 
matematicieni străluciți, care i-au fost cititori şi corespondenţi statomici, 
făcându-şi ucenicia sub auspiciile ei, cât şi pentru toţi profesorii de 
matematică şi elevii care se preocupă de matematică. Remarc şi faptul că 
Gazeta Matematică a fost şi este o şcoală de gândire şi disciplină logică şi pen- 
tru neprofesionişti ai matematicii printre care mulţi ingineri, care au citit-o şi o 
citeşc cu pasiune şi care se străduiesc să rezolve problemele propuse. 

În primul rând, cu prilejul acestui centenar, urez Gazetei Matemaltice să 
sărbătorească multe centenare de acum înainte. În al doilea rând, doresc şi 
sper ca scumpa noastră Gazetă să devină o revistă de prestigiu, chiar pe plan 
internaţional, prin calitatea şi “varietatea materialelor publicate. 


Conf. univ. dr. ION CHIŢESCU 

PEȘTELE ROBOT 


De-a lungul anilor, omul a încercat, în măsura în care acest lucru 
i-a stat în putere, să reproducă, cu ajutorul îinatoei, 
performanţele pe care lumea vie le atinge de milioane de ani. În 
acest sens pot fi furnizate o sumedenie de exemple. Nu o vom 
face acum, considerând că aceste lucruri sunt îndeobşte 
cunoscute. Trebuie să remarcăm totuşi că imitaţiile realizate de 
mâna omului nu reuşesc, nici pe departe, să atingă recordurile, 
uneori uluitoare, pe care le-a omologat “Mama Natură”. 

Să vă dăm un exemplu. 


a măsurat forţa de rezistenţă la 

înaintare a corpului unui delfin, consi- 
derat rigid, care se deplasează cu viteza 
de 20 de noduri, după care a calculat 
puterea de care ar trebui el să dispună 
pentru a obţine această performanţă. 
Rezultatul a fost de-a dreptul straniu şi a 
dus la apariţia a ceea ce se numeşte 
“Paradoxul lui Gray”: delfinul ar trebui'să 
fie de 7 ori mai puternic decât este în 
realitate, pentru a atinge o asemenea 
viteză. leşirea din paradox, cel puţin din 
punct de vedere al teoriei, este simplă: 
trebuie să existe anumite mecanisme 
hidrodinamice capabile să reducă forţa 
de rezistenţă la înaintare de şapte ori! 
Începând din anii '60 s-a încercat elabo- 
rarea unor teorii, precum şi realizarea 
unor dispozitive care să imite deplasarea 
peştilor. Din păcate, rezultatele practice, 
deşi tentativele au fost numeroase, au 
dezamăgit pe mulţi cercetători. Am putea 
spune că acesta este adevăratul para- 
dox al lui Gray: un mecanism straniu 
care, deşi este la îndemâna lumii vii, nu 
poate fi înțeles de om. 

Rezolvarea acestui paradox, departe 
de a fi o preocupare numai de dragul 
teoriei, ar duce la mari economii în 
domeniul transportului naval. Având în 
vedere intensitatea globală a traficului 
maritim este suficientă o mică ameliorare 
a radamentului pentru ca rezultatele să 

fie de-a dreptul spectaculoase. În plus, 
pentru anumite aplicații, cum ar fi subma- 
rinele sau navele militare, mai intervine 
un aspect: manevrabilitatea. Peştii sunt 
capabili să vireze foarte strâns (cu raze 
de giraţie cuprinse între 10 şi 20% din 
lungimea lor), fără a-şi reduce viteza de 
deplasare. Nici o navă nu este capabilă 
de o asemenea performanţă! Pentru a 
efectua un viraj cu rază de 3 ori mai mare 
decât lungimea ei trebuie să-şi reducă 
viteza cu cel puţin 50%. lată doar câteva. 
dintre motivele care i-au stimulat pe 
cercetători să abordeze mai în detaliu 
problema deplasării peştilor. 
Este evident că tocmai ei sunt în 
posesia soluţiei tehnice pentru obţinerea 
unui randament optim la deplasarea prin 
apă. De aceea, o echipă de cercetători 
americani, condusă de Michael 
Triantafyllou şi George Triantafyllou, au 
încercat o abordare inginerească a 
problemei. Mai întâi au făcut o serie de 
măsurători asupra mai multor specii de 
peşti, care înotau într-un acvariu de sti- 
clă. Calitativ, o serie de informaţii existau 
deja. Peştele se deplasează prin apă cu 
ajutorul cozii, mai exact spus, “bătând” 
apa cu ajutorul înotătearei caudale. Ast- 
fel el pune în mişcare o coloană de apă, 
formând în spatele lui o succesiune de 
vârtejuri. Peştele poate face mai mult 
decât atât. Cu ajutorul unor “senzori”, 
dispuşi pe părţile laterale ale corpului, el 

poate să “detecteze” turbioanele produse 
de curgerea apei şi să creeze, cu ajutorul 
mecanismului descris mai sus, vârtejuri 
de sens contrar, crescându-se randa- 
mentul mişcării (figura 1). Desigur, miş- 
cările cozii vor fi sincronizate permanent 
cu evoluţia apei din aval (un mecanism 
din aceiaşi categorie îl folosiţi şi dv. 
atunci când vă daţi în leagăn). 

Cercetătorii şi-au pus întrebarea 
dacă există o legătură între numărul de 
bătăi ale înotătoarei caudale şi randa- 
mentul mişcării. Pentru aceasta au 
construit o replică mecanică a unui peşte 
şi au efectuat asupra ei măsurători 
hidrodinamice. Ei au putut constata că 
există o legătură directă între frecvenţa 
bătăilor cozii (n), lărgimea perdelei de 
vârtejuri produse (|) şi viteza de 
deplasare (v). Astfel ei au putut stabili o 
relaţie matematică relativ simplă, 
înmulţind n cu | şi împărţindu-l la v 
(n-v/l). Rezultatul calculului poartă 
numele de “numărul lui Strouhal”. Aici 
vom face o mică paranteză. Numărul lui 
Strouhal este un “criteriu de similitudine”. 
Chiar dacă terminologia pare complicată, 
în realitate, lucrurile sunt relativ simple. 
Deseori găsiţi viteza avioanelor exprima- 
tă în numere Mach (care reprezintă 
raportul dintre viteza avionului şi cea a 
sunetului la înălţimea respectivă). Din 
punct de vedere aerodinamic, anumiţi 
parametri (rezistenţa la înaintare, apariţia 
undelor de şoc etc.) au aceeaşi valoare 
la acelaşi număr Mach - să nu uităm că 
viteza sunetului scade cu altitudinea. 
Aceleaşi lucruri se întâmplă şi cu numă- 
rul lui Strouhal: la valori egale vom avea 
coeficienţi de rezistenţă la înaintare iden- 
tici. Astfel devine foarte comod să 
transferăm rezultatele, obţinute experi- 
mental pe machete reduse la scară, la 
modelele reale. Practic, atât timp cât 
avem o combinaţie de viteze, frecvenţe 
ale bătăii cozii şi lărgimi ale perdelei de 
vârtejuri, care ne dau, în urma calculului, 
același număr Strouhal, vom avea un 
coeficient de rezistenţă la înaintare 
(parametrul care ne interesează în acest 
caz) constant. 

Să ne întoarcem la peştii noștri. Prin 
măsurători directe s-au putut determina 
parametrii care intră în calcului numărului 
Strouhal. Efectuând calculele, s-a obținut 
o valoare cuprinsă între 0,25 şi 0,3. Deci, 
pentru o navă care va trebui să imite cât 
mai bine deplasarea peștilor, beneficiind 
astfel de randamentul pe care ei l-au 
obţinut după sute de milioane de ani de 
evoluţie, va trebui să combinăm parame- 
trii care intră în calculul numărului lui 
Strouhal, astfel încât să avem pentru 
acesta o valoare similară. Tocmai acest 

- lucru l-au făcut şi cercetătorii americani 
pe un model simplificat, constând 
dintr-un cilindru, în spatele căruia era 
ataşată o mică aripioară. Rezultatele, 
evident, au fost pe măsura aşteptărilor: 
la un număr Strouhal de aproximativ 0,3, 

randamentul era maxim. Dar imitarea 
naturii trebuia dusă şi mai departe. Bătă- 
ile înotătoarei caudale pot fi descompuse 
în patru etape (figura 2). 

1. Prima bătaie duce la formarea, 
iniţială, a unui turbion (vârtej) putemic. 

2. In continuare, se va forma un mic 
vârtej de sens contrar primului. 

3. Micul vârtej de mai sus este 
amplificat şi, combinat.cu cel de la 
punctul 1, va produce forța necesară 
înaintării (apare şi o mică forţă laterală 
parazită, care este compensată instinctiv 
de către peşte - îl ajută la aceasta şi 
forma alungită a corpului). 

4. Cele două vârtejuri se anulează 
reciproc şi ciclul poate reincepe. 

Mai mult decât atât, după cum 
aminteam mai sus, peştele este capabil 
să-şi sincronizeze bătăile înotătoarei 
caudale astfel încât să folosească 
energia vârtejurilor produse de curentul 
apei, practic să folosească o energie 
care, în mod normal, se opune 
deplasării! 

Evident, cercetătorii şi-au însuşit 
toate aceste observaţii şi au încercat să 
realizeze o imitație cât mai apropiată de 
modelul real. Rezultatul a fost crearea 
Robothonului. Acesta a fost realizat în 
jurul unui schelet articulat fabricat din 
aluminiu. Şase motoare electrice, ampla- 
sate în exterior, asigură, prin intermediul 
unor transmisii cu curele, “ondularea” 
corpului. Desigur, a fost nevoie să se 
realizeze şi un număr de traductoare 
(pentru măsurarea forţelor externe, a 
presiunii şi a vitezei) care să joace rolul 
“senzorilor” laterali cu care peştele este 
înzestrat de la natură. Un calculator 
electronic, montat în exterior, preia toate 
aceste informații, optimizând în 
permanenţă acţionarea motoarelor, astfel 
încât randamentul să fie maxim. 
Invelişul, “pielea” robotului, fiind realizat 
din cauciuc şi din fibre lycra, permite o 
flexiune continuă, “netedă”, reducând la 
maximum turbulenţele parazite. Tot 
ansamblul este montat pe o sanie 

specială. Curgerea apei este vizualizată 
cu ajutorul unor coloranţi speciali sau cu 
ajutorul unui laser care provoacă 
fluorescenţa unor particule microscopice 
aflate în suspensie. Cu ajutorul acestui 
robot (figura 3) s-au putut efectua măsu- 
rători deosebit de precise, iar rezultatele 
au confirmat cu prisosință consideraţiile 
pe care le-am făcut mai sus. 

In câteva luni un nou Robothon, de 
data aceasta autonom, va fructifica toate 
rezultatele obţinute cu ajutorul actualului 
robot. Acesta va fi mai performant, deoa- 
rece cercetătorii înţeleg acum mai bine 
fenomenele hidrodinamice care se 
produc în jurul unui asemenea vehicul. 
Noul robot va ajuta la realizarea unor 
studii privind creşterea manevrabilităţii, 
folosind mai eficient vârtejurile produse 
de aripioara caudală. Dacă totul va 
decurge conform aşteptărilor, se speră 
că va fi posibilă realizarea unor subma- 
rine automate capabile să desfăşoare 
activităţi utile (cercetare, reparaţii etc.) în 
condiţii dintre cele mai ostile: în preajma 
surselor hidrotermale - unde temperatura 
variază, pe distanţe mici, cu câteva sute 
de grade Celsius - sau în spaţii restrânse 
- unde capacitatea de a manevra rapid 
este vitală pentru a evita coliziunile. Cei 
doi cercetători americani au declarat 
(Pour la science, mai 1995): “Pe măsură 
ce perfecţionam Robothonul, am început 
să-i admirăm modelul din carne şi oase. 
Noi nu-i vom atinge niciodată perfec- 
țiunea, dar dacă vom reuşi să descope- 
rim noi mecanisme naturale utile, opti- 
mizate de milioane de ani de evoluție, 
vom învăţa să le imităm pentru a construi 
noi vehicule, de pildă pentru explorarea 
fundului mării (...) Trebuie să depăşim 
posibilităţile actuale ale mecanicii, pentru 
a ne putea apropia de performanţele 
uimitoare ale modelului viu. Totuşi noi 
suntem încrezători: ce reprezintă câţiva 
ani de cercetări în faţa a milioane de ani 
de evoluţie?”. 

PODURILE 


o amenințare ecologica? 


n proiect grandios se află în curs de realizare în 
nordul continentului european: trei poduri gigantice 
vor lega Suedia, prin intermediul insulelor daneze, 
cu nordul Europei, “străjuind” intrarea în Marea Baltică. 
Una din problemele ridicate de aceste construcții este cea 
ecologică: oceanologii se tem că sutele de piloni ai 
podurilor, cât şi insulele artificiale ce vor fi construite ar 
putea distruge fragilul echilibru ecologic al Mării Baltice. . 
Prima legătură, numită Great Belt, ce urmează a fi 
deschisă traficului în 1997, va avea o lungime de 17 km şi 
va uni două insule daneze: Zealand şi Funen. A doua, a 
cărei construcţie va începe în acest an, reprezintă o reţea 
de tuneluri şi poduri în lungime de 16 km, de-a lungul 
Strâmtorii Oresund, făcând legătura între Copenhaga şi 
Malmö. Ultima va uni Insula Lolland cu nordul Germaniei. 
Lucrările de construcţie la Great Belt fiind avansate, se 
studiază efectul lor asupra mediului înconjurător, şi anume 
urmările asupra “schimbului” de apă sărată şi puternic 
oxigenată dintre Marea Baltică şi Marea Nordului. 
Baltica este o combinaţie de apă dulce, adusă de 
râurile care se varsă aici, şi apă sărată provenită din 


_ Marea Nordului. Între cele două mări are loc un schimb de 


apă: în Marea Baltică pătrunde apă sărată, pe la fundul 
mării, iar Marea Nordului primeşte în schimb apă dulce, pe 
la suprafaţă. Fenomenul este foarte complex, fiind 
determinat de vânturile vestice, în condiţiile egalizării 
presiunii atmosferice maxime din Marea Nordului cu cea 
minimă din Marea Baltică. Datorită acestor condiţii, în 
prezent aici nu se mai întâlnesc decât 150 de specii 
marine de floră şi faună faţă de cele 1 000 prezente în 
Marea Nordului. 

Legătura Oresund, al cărei cost se va ridica în final la 2 
miliarde de dolari, va avea patru benzi auto şi două de 
cale ferată. Ea începe cu o peninsulă artificială, cu o 
lungime de 400 m, construită pe coasta daneză la 
Kastrup, în apropierea aeroportului Copenhaga. Urmează 
apoi un tunel de 4 km pe sub Canalul Drodgen, până la 
prima insulă artificială; un pod de 600 m lungime face 
legătura cu Insula Saltholm. După traversarea acestei 
insule, urmează podul principal de-a lungul Canalului 
Flinterenden: o structură de oţel pe două niveluri, cu o 
lungime totală de 7,5 km, făcându-se astfel legătura cu 
coasta sudică a Suediei, în apropiere de Malmö. Podul 
principal va avea 64 de deschideri principale, fiecare 

având 100 m lungime, iar în dreptul canalului navigabil cu 
o deschidere centrală de 500 m, având o înălțime de 57 
m, suficientă navigației pe sub pod. 

Întreaga construcție necesită aproape 200 000 t de oțel 
şi 1 milion m? de beton, plus 4 milioane m? de piatră, 
necesare ridicării insulelor artificiale. 

Mărimea şi poziția insulelor artificiale au fost modificate 
de câteva ori în ultimii 4 ani, pentru a linişti temerile 
oceanografilor. Inițial, era prevăzută o singură insulă mare, 
de formă rotundă, dar studiile făcute au arătat că aceasta 
ar determina o blocare a trecerii apei înspre Marea Baltică, 
prin reducerea secțiunii transversale a strâmtorii cu 2,3%. 
Pentru a menține schimbul de apă, s-a propus soluția 
dragării, pentru a mări secțiunea de trecere. Însă dragarea 
a 12 milioane m3 ar produce, la rândul ei, stricăciuni prea 
mari mediului înconjurător. 

Soluţia finală, care a ridicat costul total cu aproape 100 
milioane de dolari, a fost construirea a două insule 
artificiale având forma unor degete subţiri, fiecare cu o 
lungime de 2 km şi largi de 100 m, prevăzute cu diguri în 
formă de semilună, pentru uşurarea curgerii apei. O altă 
modificare adusă este lungirea tunelului de sub canalul 
Drodgen cu 1 km, permiţând scurtarea peninsulei 
artificiale de la Kastrup cu 600 m şi repoziţionarea celor 
două insule către est. Scopul final îl reprezintă reducerea 
efectului de blocare cu 0,5% şi compensarea dragării unui 
volum de 2,3 milioane mê. 

O altă problemă o constituie straturile de apă sărată şi 
cele de apă dulce, orice modificare în structura lor având 
serioase consecinţe biologice şi comerciale. Un exemplu îl 
reprezintă codul. Icrele acestui peşte sunt purtate de către 
curenţi; dacă procentul de apă dulce este prea mare, deci 
cu densitatea mai mică, icrele depuse pe fundul mării vor 
rămâne fixate în acel loc. 

În timpul construirii lui Great Belt, s-au luat deja măsuri 
pentru compensarea efectelor dragării asupra schimbului 
de apă dintre cele două mări. Pentru aceasta, cantitatea 
de pământ excavat care se împrăştie în apă în timpul 
operaţiei, nu trebuie să fie mai mare de 5% din volumul 
total. De asemenea, crearea şi extinderea insulelor 
artificiale nu se fac descărcând pur şi simplu grămezi de 
material pe fundul mării; soluţia o reprezintă formarea unor 
bariere pe fundul mării, în interiorul cărora se depune 
materialul, împiedicând astfel împrăştierea necontrolată a 
acestuia. 

Stratul de sedimente depus pe fundul mării, sub forma 
unor dune, poate cauza mari probleme. Datorită faptului 
că peştii le evită, aceste veritabile “bariere” pot influenţa 
migrările sezoniere. De aceea, dragările se fac alternativ 
pe cele două canale, iar primăvara (când are loc migraţia) 
sunt oprite. 

Insula Saltholm pune, de asemenea, probleme 
serioase, ea constituind un adevărat rai pentru cele 15 000 
de rațe sălbatice (cea mai mare colonie din Europa), 9 000 
de gâşte, 4 000 de lebede, 3 800 de cormorani şi mii de 
păsări de apă migratoare. Modul de viaţă al acestora va fi 
influenţat în mod negativ de pierderea unor terenuri 
hrănitoare, cât şi de zgomotul datorat traficului intens. 
Conform datelor furnizate de către ecologi, apariţia 
insulelor artificiale va distruge o zonă 30 ha dens populată 
cu ţipari, cât şi 2% din bancurile de stridii ale acestei zone, 
ducând la scăderea cantităţii de hrană a păsărilor. 

Un mare semn de întrebare a fost dacă această cale 
de comunicaţie să conţină sau nu poduri. Organizațiile 
Greenpeace din Danemarca şi Suedia susţin ideea 
înlocuirii acestora cu tuneluri, pentru un trafic mult mai 
ecologic. Potrivit ecologiştilor, straturile de rocă de sub 
Strâmtoarea Oresund permit o străpungere uşoară, iar 
costul va fi de 3 ori mai mic, eliminând în acelaşi timp şi 
impactul nefavorabil asupra echilibrului ecologic din zonă. 

Nimeni nu contestă faptul că giganticele poduri vor 
determina o creştere însemnată a traficului. Dar emisia de 
gaze produsă de ţevile de eşapament ale celor 10 000 de 
autovehicule, care vor tranzita în fiecare zi, reprezintă o 
problemă serioasă, căreia guvernul suedez trebuie să-i 
facă faţă, el promițând impunerea unor noi norme 
ecologice, care să determine o scădere a poluării. 

Aceleaşi probleme le are şi Danemarca; prognozele 
asupra traficului indică o dublare a acestuia 
o dată cu darea în folosinţă a lui Great Belt 
faţă de transportul existent cu feriboturile, în 
condiţiile unui trafic estimat să ajungă până 
la 16 000 de vehicule pe zi. 

Finalizarea acestui proiect grandios de 
traversare a Strâmtorii Oresund va produce 
şi o creştere economică spectaculoasă. Se 
speră într-o revitalizare a zonei din jurul 
oraşului Malmö, aflat după o perioadă de 
declin economic, cauzat de colapsul 
industriei constructoare de vapoare. Mai 
ales comerţul va cunoaşte o creştere 
importantă, contribuind la relansarea 
economică a zonei. i 

utică internaţională a intrat într-o 

stapă în care, în domeniul con- 
strucţiei aparatelor de zbor şi în special 
al structurilor noilor aeronave civile de 
transport, parcă nimic nou nu mai 
rămăsese de tăcut. De aceea, specialiş- 
tii s-au concentrat în special asupra 
realizării unor sisteme de propulsie mult 
mai performante în ceea ce priveşte 
consumul de combustibil sau normele 
de poluare sonoră şi chimică sau asu- 
pra realizării unor sisteme de pilotaj şi 
navigaţie cât mai sofisticate. Cu toate 
acestea, cerințele crescânde ale econo- 
miei mondiale în domeniul transportului 
aerian iau determinat pe proiectanții 
japonezi să realizeze, deocamdată doar 
pe calculator, un avion de transport de 
pasageri cu... decolare verticală. 

ipotezele de lucru folosite la realiza- 
rea noului tip de avion au fost urmă- 
toarele: capacitatea - 100 de pasageri; 
viteza maximă de zbor - Mach 0,8; auto- 
nomie de zbor - 2 500 km şi un plafon 
operaţional de 11 000 m. De asemenea, 
avionul trebuie să fie fiabil, foarte 
confortabil şi suficient de silențios în 
ceea ce priveşte normele de zgomot 
impuse pe plan internaţional, norme 
care de la un an la altul sunt tot mai 
severe. Şi nu în ultimul rând, noul avion 
trebuie să poată concura cu succes cu 
celelalte aparate ale liniilor aeriene, 
aflate în exploatare. 

Principalul atu al noului avion îl 
constituie faptul că aparatul este capabil 
să decoleze şi să aterizeze vertical de 
pe un loc neamenajat cu o suprafaţă de 
cel mult 75 m?, ceea ce reprezintă o 
fracțiune infimă din pista unui-aeroport 
clasic. Acest vis a reprezentat de zeci 
de ani o obsesie pentru cercetătorii din 
Japonia şi din alte țări ale lumii. Ei şi-au 
unit eforturile pentru a realiza proiectul 
unui asemenea avion, care să combine 
virtuozitatea în mişcare a unui elicopter 
cu viteza, economia şi confortul unui 
avion clasic. Numai că, în pofida nume- 
roaselor proiecte promițătoare, ca şi a 
unei largi serii de prototipuri şi modele 
de fabricaţie (dintre care cel mai 
important este modelul Bell/Boeing V-22 
Osprey, testat în prezent de către forţele 


i n ultima perioadă, industria aerona- 


-aeriene ale SUA), majoritatea aeronave- 


lor cu decolare verticală existente, 
VTOL (Vertical Taking-off and Landing), 
sunt aparate ale căror sisteme de 
propulsie, rotoare sau aripi se pot încli- 
na în timpul zborului, acest lucru limi- 
tând evoluţia lor la distanţe scurte, 
încărcături mici şi viteze de zbor reduse. 
De aceea, ele nu sunt competitive cu 


avioanele clasice aflate în exploatare. 

Pentru specialiştii japonezi de la 
NAL (National Aerospace Laboratory) 
din Tokyo, realizarea unui VTOL com- 
petitiv reprezintă mult mai mult decât un 
pas decisiv spre o nouă tehnologie avia- 
tică. Directorul de program din cadrul 
NAL, Masanori Endoh, consideră că 
noul tip de avion va revoluţiona aviația 
comercială. “Trebuie să construim acest 
aparat VTOL cât mai curând posibil”, a 
declarat Endoh, “pentru că el va deschi- 
de orizontul spre o nouă reţea de trans- 
port aerian, potrivită pentru secolul XXI. 
Apoi, după ce vom construi acest 
aparat, nu va mai fi nevoie de aeropor- 
turi, ci doar de locuri de aterizare pentru 
noile aeronave.” 

Deocamdată, aeronava proiectată 
de Endoh şi colaboratorii săi se confrun- 
tă cu o serie de probleme destul de 
importante, pomind de la cele economi- 
ce şi încheind cu realizarea unui sistem 
de propulsie, pentru deplasarea pe 
verticală, suficient de puternic. Chiar şi 
în cele mai optimiste scenarii prezentate 
de Endoh, primul zbor al prototipului 
unui VTOL nu va avea loc cel puţin în 
următorii zece ani. Sunt însă şi motive 
de optimism. Studiile preliminare ale 
sistemului de propulsie pentru avionul 
proiectat, precum şi analiza computeri- 


zată şi testele din tunelul aerodinamic 
ale structurii aparatului, au relevat că 
acesta va putea îndeplini toate cerințele 
prescrise. 

Avantajele unui asemenea apartat 
de zbor sunt inimaginabile, dacă ar fi să 
se țină cont numai de timpul necesar 
deplasării la şi de la aeroport. Urbaniştii 
au încercat să micşoreze acest timp 
adăugând noi autostrăzi, terminale mai 
mari sau spaţii de parcare cu o capaci- 
tate sporită în jurul aeroporturilor. Însă 
noile construcţii de acest fel au încărcat 
şi mai mult spaţiul din preajma acestora, 
ducând în fina! la mărirea timpului de 
deplasare a călătorilor de la aeroport 
spre locul de destinaţie, în special într-o 
țară atât de aglomerată ca Japonia. De 
aceea, pentru experţii în aviaţie nu va 
reprezenta nici o surpriză faptul că 
transportul aerian cu aparate VTOL va 
apărea mai întâi în Orient. 

Proiectanţii japonezi speră să 
scurteze timpul consumat legat de 
deplasările cu avionul, concentrându-se 
asupra construirii unei noi clase de 
aeronave, capabile să descongestio- 
neze aeroporturile clasice, şi aşa destul 
de încărcate, folosind alte spaţii de 
aterizare. Preţul unei călătorii cu o 
aeronavă VTOL rămâne însă incert. 
Astfel, în timp ce Endoh prezice un preţ 


i PRINDĂ a , 


JUMP-JET 


cu 20% mai mare decât cel pentru o 
călătorie cu aeronavele clasice, alți 
specialişti consideră că acest preț va fi 
atât de mare încât nu şi-l vor permite 
decât turiştii bogaţi sau companiile ce 
transportă marfă de o valoare foarte 
ridicată. 

Proiectul NAL pentru un aparat 
VTOL include un fuzelaj fără coadă, cu 
două aripioare canard plasate puţin în 
spatele cabinei piloților şi cu aripi foarte 
întinse, înapoia acestora. Aeronava, 
eșhipată cu tehnologie fly-by-wire, va 
avea o lungime de aproximativ 30 m şi o 
anvengură de cel mult 25 m. Această 
configuraţie neobişnuită conferă 
stabilitate aparatului, în special în timpul 
zborului vertical sau la viteze mici, când 
absenţa vitezei orizontale a aerului face 
suprafeţele de control inoperante. 

“Am încercat diverse forme”, declară 
Endoh, “dar pentru a elimina pericolul 
unor cupluri de tangaj, ruliu şi giraţie 
greu de controlat, a trebuit să ne asigu- 
răm că centrul de greutate se află sub 
motoarele de tracţiune pe verticală. 
Acest lucru nu ne-a lăsat decât o singu- 
ră variantă.” Pentru reducerea greutăţii 
şi creşterea rigidităţii, echipa de la NAL 
a inclus în realizarea tuturor elementelor 
componente ale noului avion (chiar şi a 
palelor de turbină şi a componentelor 
motorului), materiale compozite ultrau- 
şoare din fibre de carbon. Aparatul va fi 
propulsat de un sistem unic format din 
două motoare pentru zborul orizontal şi 
câte trei motoare cu turbină montate în 
interiorul celor două aripi ale avionului, 
pentru zborul pe verticală. Pentru 
înaintare, aerul captat din compresoa- 
rele a trei motoare “miez”, amplasate în 
interiorul fuzelajului, între cele două 

"motoare de tracţiune (vezi figura) cu 
care se află în legătură, va circula la o 
presiune foarte înaltă, fiind dirijat spre 
turbinele celor două motoare. In centrul 
fiecărei turbine se află o cameră de 
ardere, unde combustibilul se amestecă 
cu aerul fierbinte şi se aprinde. Are loc o 
expansiune a gazelor care va roti palele 
turbinelor, generând o tracţiune de 
aproximativ 8 500 daN pe fiecare motor. 

În timpul zborului vertical şi la 
aterizare, aerul supraîncălzit şi la 
presiune ridicată va fi pompat spre cele 
şase motoare (cu un diametru de 2,65 m 
al rotoarelor turbinelor) montate în inte- 
riorul aripilor avionului şi protejate dea- 
supra şi dedesubt de suprafeţe (ca nişte 
zăbrele) a căror înclinare este controlată 
de un computer. Împreună, cele 200 de 
pale ale rotoarelor motoarelor de trac- 
țiune pe verticală — fiecare pală turnată 


dintr-o singură bucată din fibre de 
carbon — vor genera o tracţiune maximă 
de 46 000 daN (adică vor putea ridica o 
încărcătură maximă — avionul proiectat — 
cu o greutate de aproximativ 46 t). 

Chiar dacă ar părea surprinzător, 
motoarele pentru tracţiune pe verticală 


nu vor fi foarte zgomotoase, pentru că . 


viteza de rotaţie a palelor este foarte 
scăzută, iar sunetul produs de fiecare 
pală va fi foarte înalt (deci nu va putea fi 
auzit), estimează Endoh, care spune că 
“acest avion va fi mai silențios decât un 
elicopter obişnuit. Oricum, pentru a 
putea fi siguri de acest lucru, vom folosi 


materiale fonoabsorbante în interiorul” 


«zăbrelelor», deci nu vom tulbura 
liniştea publică”. 

La ridicarea aeronavei, “zăbrelele” 
lucrează în paralel cu mai multe jeturi 
de aer supraîncălzit, la presiune foarte 
scăzută, poziţionate în câteva puncte 
de-a lungul fuzelajului, în scopul 
maximizării stabilităţii şi manevrabilităţii 
aparatului la viteze scăzute. Pentru a 
facilita tranziţia de la zborul vertical la 
cel orizontal, pilotul redirecţionează 
aerul captat de la rotoarele motoarelor 
“miez” spre turbinele motoarelor pentru 
tracţiune pe orizontală, închizând 
simultan “zăbrelele” pentru a obtura 
treptat compartimentul motoarelor 
pentru tracţiune pe verticală. Când 
avionul a atins plafonul de zbor, unul 
dintre motoarele “miez” ale sale este 
oprit. Este vorba despre cel din mijloc, 
conectat cu motoarele pentru verticală, 
care sunt şi ele oprite, după ce au fost 
închise ermetic în compartimentul lor, 
până în clipa în care avionul încetineşte 
pentru o aterizare verticală. 

Ce se întâmplă însă dacă unul 
dintre motoarele “miez” cade în timpul 
zborului? Celelalte două vor îndeplini şi 


rolul său, fiind coordonate de un 
computer, la fel ca şi în cazul în care 
unul din motoarele de verticală cade, 
cele adiacente lui fiind turate astfel încât 
să nu fie destabilizat zborul avionului. 
Avionul va putea zbura chiar şi numai 
cu patru din cele şase motoare pe 
verticală. Dar dacă se opreşte şi un al 
treilea asemenea motor? “În acest caz — 
apreciază un specialist de la NASA — 
poţi spera numai într-o prăbuşire 
controlată.” 

Preocupările legate de realizarea 
unor aparate de zbor mai grele decât 
aerul cu decolare şi aterizare pe 
verticală au fost iniţiate de Henri 
Coandă, care, după ce în 1910 a pilotat 
deasupra câmpului de la Issy-les- 
Moulineaux primul avion cu reacţie, a 
pus la punct un proiect pentru un disc 
zburător cu patru locuri, cu o greutate 
de 1 800 kg şi care să zboare cu viteza 
de 450 km/h, pe o distanţă de zbor de 
1 600 km. Aceste preocupări de reali- 
zare a unei “farfurii zburătoare” au fost 
preluate, cu aproximativ 20 de ani mai 
târziu, de specialiştii dintr-o mulţime de 
state. La ora actuală, se încearcă 
realizarea şi la noi în ţară a unui aseme- 
nea aparat de zbor. 

Mai repede decât o “farfurie 
zburătoare” au şanse de a fi realizate 
avioanele cu decolare şi aterizare pe 
verticală. Dacă Endoh va reuşi să 
convingă guvernul ţării sale, precum şi 
alte instituţii, să finanţeze proiectul 
acestui “Jump-Jet”, în curând echipa de 
cercetători de la NAL ar putea deveni 
celebră în întreaga lume. 

piloților de elicoptere asupra obstacolelor, a fost adap- 
tat pentru controlul pulverizării în livezi a substanțelor 
insecticide. Astfel, se poate obține o reducere a acestora de 
până la 40%, determinând o micşorare importantă a poluării. 
Compania producătoare, Schwartz Electro-Optics din 
Orlando, Florida, a proiectat iniţial sistemul pentru 
recunoaşterea țintelor de la sol în misiunile aeriene militare; 
l-au adaptat apoi, montându-l la rotoarele elicopterelor. 
Dispozitivul trimite impulsuri laser de mică putere spre 
sol, măsurând intervalul de timp scurs până la întoarcerea 
razei reflectate. Se obţine în acest mod o “hartă” a suprafeţei 
survolate, ce avertizează piloţii atunci când s-au apropiat 
prea mult de copaci sau de rețeaua de înaltă tensiune. 
După realizarea acestui dispozitiv, Schwartz a fost 
abordată de către Agspray, o altă companie californiană, în 


U: dispozitiv laser militar, folosit pentru avertizarea 


ÎMPRĂŞȘTIEREA 
INSECTICIDELOR 
CU AJUTORUL 
LASERULUI 


ideea adaptării la controlul împrăștierii pesticidelor în livezi. 
Inginerii firmei producătoare au modificat laserul montat pe 
elicopter, astfel ca el să “scaneze” într-un plan perpendicular 
pe direcţia de înaintare. Razele reflectate sunt convertite 
apoi în imagini la bordul aparatului de zbor. 

Sistemul de control urmăreşte copacii de-a lungul 
traiectoriei, întrerupând pulverizarea pesticidelor atunci când 
nu se găseşte în apropiere frunziş pentru a fi stropit. Astfel 
se înlătură poluarea solului dintre copaci. 

Schwartz duce tratative cu o serie de companii 
interesate în montarea dispozitivului la utilajele de 
pulverizare a insecticidelor, preţul estimativ fiind de circa 
10 000 $. Cu ajutorul lui, fermierii îşi pot înlătura risipa şi, 
lucru foarte important, pot limita poluarea, fenomen care 
afectează din ce în ce mai mult citricele din Florida. 


TUN REVOLUŢIONAR 


ercetătorii de la Laboratorul 


Pentru îmbunătăţirea randamentului, 
se are în vedere înlocuirea apei cu 
anumite substanţe chimice. 

Există totuşi unele probleme 
legate de comportarea imprevizibilă 


Le Naţional din Los Alamos, New 
Mexico, au proiectat un minitun 
care foloseşte curent de înaltă 
tensiune pentru propulsarea proiecti- 
lelor. Datorită numeroaselor aplicaţii 
civile care se întrevăd, proiectul a 
stârnit deja interesul multor specialişti. 

Cercetările au fost iniţiate de către 
militari: şocul- puternic, cât şi vibraţiile 
produse de încărcăturile explozive 
obişnuite s-au dovedit incompatibile 
cu muniţia “inteligentă” din dotarea 
armatelor viitorului. O soluţie o consti- 
tuie propulsia termoelectrică, capabilă 
să asigure o lansare “lină”. 

Într-un astfel de tun termoelectric, 
impulsul de lansare poate fi controlat 
cu precizie cu ajutorul tensiunii elec- 
trice aplicate: Aceasta produce, pe 
lângă o simplificare din punct de ve- 
dere constructiv, şi o creştere a ran- 
damentului combustibilului folosit. 
Rezultatul este obţinerea unor viteze 
de lansare mult mai mari. 

Minitunul proiectat la Los Alamos 
este prevăzut cu un fir subţire de 
grafit, aflat în interiorul unei camere 


umplute cu apă. Aplicând o tensiune 
de 4 000 V, se produce un arc elec- 
tric, care va determina vaporizarea 
instantanee a apei; proiectilul va fi 
propulsat de către aburul produs. 
Ţeava de lansare are o lungime de 
doar 6,5 mm, iar presiunea din came- 
ră va atinge valoarea de 15 kgf/mm2. 


Fibre de sticlă 


din timpul testelor efectuate. Proiec- 
tanţii studiază cu atenţie fenomenele 
fizice care au loc, în timpul aplicării 
tensiunii electrice, la graniţa dintre 
firul de grafit şi apă. Cercetările 
viitoare vor înlătura cu siguranţă şi 
acest neajuns, astfel ca acest proiect 
să devină realitate. 


Aer curat 


secat atat, 
D 


RRRS 


Conductă 

acă în numărul precedent al revistei ați putut citi 
D despre un filtru de apă, azi vă propunem un sistem 
ruşi: Bioreactor. Dispozitivul, folosit inițial pentru purifi- 
carea aerului la bordul submarinelor rusești, este format 
din recipiente umplute cu bacterii capabile să descompună 
componentele toxice prezente în aer, aşa-numiţii compuşi 
organici volatili (COV). 
inventatorii, care lucrează la Institutul de Biochimie din 
Moscova, susţin că pot descompune, cu ajutorul acestui 
dispozitiv, orice combinaţie de COV. Ei posedă o cuprin- 
zătoare “colecţie” de bacterii, selectate pentru proprietăţile 
lor de a descompune substanţele poluante. Astfel, cunos- 
când pentru fiecare compus bacteria ce-l anihilează, se 


de filtrare a aerului, realizat de către biotehnologii. 


SISTEM 
DE FILTRARE 
A AERULUI 


pot construi bioreactoare la cerere, în funcţie de mediul în 
care vor lucra. 

Cercetătorii au încheiat o înţelegere cu Sutcliffe 
Croftshaw din Lancashire, o companie britanică, ce se va 
ocupa de promovarea acestui dispozitiv antipoluant pe 
piaţa occidentală. Sunt vizate, în primul rând, tipografiile, 
industria de adezivi şi vopseluri, industria de mobilă, unde 
folosirea unor solvenţi bazaţi pe COV este foarte 
răspândită. 

Vasul principal al bioreactorului are o înălţime de 3 m 
şi un diametru de 2 m. În interiorul vasului sunt bacterii 
care atacă substanţele poluante, descompunându-le în 
dioxid de carbon şi apă. Institutul de Biochimie din Mosco- 
va dispune de o paletă largă de bacterii capabile să 
descompună etanolul, benzenul, acetatul de etil, 
ciclohexanul, xilenul, fenolul, toluenul şi multe alte 
componente ale COV. 

Aparatul este foarte silențios, având nevoie doar de 
apă rece, deoarece bacteriile “lucrează” la temperatura 
camerei, cât şi de mici cantităţi de substanţe nutritive. 
Astfel, pot fi curăţaţi până la 20 000 m3 de aer pe oră. 
Creatorii sistemului afirmă că se distrug 98% din poluanţii 
prezenţi, fiind ieftin, de dimensiuni reduse şi mult mai 
eficient faţă de alte aparate asemănătoare, ca, de 
exemplu, filtrele cu cărbune sau epuratoarele de gaze. 

Primul bioreactor a fost instalat acum 4 ani într-o 
fabrică de mobilă din sudul Moscovei, funcţionând fără nici 
o problemă. De atunci au mai fost livrate încă 10 bioreac- 
toare, cel mai recent tot într-o fabrică de mobilă din 
Moscova. 

Firma britanică se va ocupa de construirea vaselor 
bioreactorului şi a echipamentului însoțitor, de comerciali- 
zarea şi service-ul acestora în Marea Britanie. Primul a 
fost deja instalat într-o tipografie din nord-vestul Angliei, 
substanţa “incriminată” fiind toluenul, des întâlnit în 
procesul de tipărire. 2 

Testarea unei arme laser cu joasă energie 

ARMELE NELETALE 


Mai multe laboratoare și instituţii de cercetare 
din domeniul industriei militare din SUA, 
Canada, Rusia şi alte țări dezvoltă un arsenal 
diversificat de armament neucigător, care, adău- 

at actualelor sisteme de armament, ar urma să 
urnizeze o descurajare credibilă în faţa oricăror 
forţe, chiar nucleare, asigurând în acelaşi tim 
un avantaj „mora!” în relaţiile internaţionale 
deţinătorilor arsenalelor de arme neletale. 

Astfel de arme - care nu ucid - vor permite 
forțelor ONU sau altor forţe de menţinere a păcii 
să se apere fără a provoca conflicte majore. 


Potrivit unor surse autorizate, Canada chiar 
are în vedere să recomande Naţiunilor Unite ca 
utilizarea de astfel de arme să devină obligatorie 
poniu forțele ONU de menținere a păcii. 

n plus, cu asemenea arme, statele ar putea 
controla grupările radicale, fundamentaliste, 
cartelurile traficanților de droguri, organizațiile 
internaționale ale crimei organizate și grupările 
teroriste contra cărora, de multe ori, utilizarea 
unor mijloace letale, ori numai potenţial letale, 
s-ar putea dovedi ineficace sau contraproductivă 
din punct de vedere politic. 


xistă numeroase categorii de arme neletale: arme laser cu 
E joasă energie, emițătoare de unde izotropice, impulsuri 
electromagnetice nenucleare, microunde de mare putere, 
infrasunete, friabilizarea metalelor cu ajutorul unor substanțe super- 
caustice, tehnologii de reducere a aderenţei, de alterare a 
combustiei, agenţi polimerici, agenţi calmanţi, tehnologii de 
stimulare și iluzionare vizuală etc. 
Aceste arme sau tehnologii pot fi adaptate și combinate pentru 
utilizări specifice, atunci când sunt mai eficace şi mai sigure decât 
armele letale utilizate în prezent de poliţişti şi militari. 


Arme laser cu joasă energie 


Scopul urmărit prin utilizarea unui astfel de laser este orbirea 
temporară sau, numai în cazuri extreme, permanentă a persoanelor. 
În general, acest jaser este multicolor, cu maximum cinci culori 
(roşu, galben, verde, albastru şi violet), deoarece ochiul uman este 
mai sensibil in această gamă cromatică. 

Laserul multicolor afectează diferite părţi ale ochiului, dar și 
sistemele optoelectronice de descoperire şi urmărire a țintelor și de 
vedere pe timp de noapte ale armamentului modern. Protecţia ochi- 
lor şi a aparaturii optice se realizează cu ajutorul filtrelor. Pentru a 
acoperi spectrul laserului multicolor sunt necesare lentile filtrante, 
complexe şi scumpe. Actualele arme laser cu joasă energie, alimen- 
tate de la baterii, sunt suficient de mici pentru a putea fi montate pe 


puşti. 
Emițătoare de radiații izotropice 


Sunt muniții de iluminare speciale a căror lumină laser intensă 
provoacă aceleaşi efecte asupra retinei sau aparaturii 
optoelectronice, ca şi armele laser cu joasă energie. Radiajia izotro- 
pică este generată de o explozie care supraîncălzeşte plasma 
gazoasă înconjurătoare, creând o sursă laser. Efectul asupra vederii 
persoanelor este acelaşi ca în cazul trecerii bruşte dintr-o cameră 
întunecoasă afară, direct în soare, într-o zi însorită de vară. 

Această tehnologie s-a materializat în muniții speciale, de 
exemplu proiectile de calibru 40 mm sau grenade. 


Grenadele generatoare de lumină orbitoare s-au utilizat relativ 
frecvent în operațiile de recuperare a ostaticilor de către formaţiuniie 
de comando antiteroriste. Se pare că şi sovieticii au utilizat în Afga- 
nistan o astfel de armă. Medicii au fost puşi în situaţia de a trata 
mulţi țărani din satele afgane, care sufereau de diferite grade de 
orbire, prezentând afecțiuni ale retinei, caracteristice celor 
provocate de radiaţiile laser sau izotropice. 


impulsuri electromagnetice nenucleare 


Aceste impulsuri electromagnetice, similare ca efecte cu 
impulsurile electromagnetice provocate de exploziile nucleare, pot fi 
produse de generatoare puternice de radiații. Un generator de 
1 GW poate fi construit pentru a produce un impuls electromagnetic 
direcționat care să defecteze majoritatea sistemelor electronice 
neprotejate de telecomunicaţii, de navigaţie, de prelucrare a datelor 
şi de comandă până la o anumită distanță. Deocamdată, astfel de 
generatoare, cu puteri de ordinul gigawaţilor, sunt mari şi nu sunt 
mobile. Utilizând tehnologia materialelor supraconductoare se speră 
să se depăşească aceste inconveniente. 


Fascicule de microunde de mare putere 


Fasciculele de microunde, dirijate, de mare putere, produc, în 
circuitele electronice în care pătrund, distrugeri, prin depăşirea 
capacităţii de disipare a energiei proprii fiecărei componente 
electronice. Acest „cuptor cu microunde”, care acționează la 
distanţă, întâlnind sistemele de control al zborului, motoarelor, 
aparaturii de transmisiuni de pe rachete sau avioane le poate 
scoate definitiv din funcţiune. Prin acţiune termomecanică se produc 
aprinderea, topirea şi evaporarea materialelor, avariindu-se astfel şi 
alte componente sensibile ale sistemelor de armament. In SUA, 
Anglia, Rusia s-au finanţat cercetări pentru a dezvolta această 
tehnologie la sisteme de apărare apropiată împotriva rachetelor, 
aeronavelor şi autovehiculelor de luptă ușoare sau la sistemele de 
luptă împotriva sateliților de cercetare și transmisiuni aflaţi pe orbită. 


infrasunete 


Sunetele de frecvenţă ultrajoasă (în jurul a 16 Hz), de mare 
putere, dacă sunt îndreptate spre o persoană, îi provoacă acesteia 
stare de rău, greață, dezorientare. Deoarece pătrund cu ușurință în 
majoritatea clădirilor şi autovehiculelor, infrasunetele pot fi folosite în 
operaţiile de eliberare a ostaticilor, în controlul maselor de oameni 
sau al dezordinilor, precum și în operaţii psihologice. 

O astfel de armă cu infrasunete este constituită din instalații în 
compunerea cărora intră, printre altele, două transformatoare 
electroacustice, un generator de curent alternativ cu o putere între 2 
şi 8 kW și un pupitru de comandă. Aceste „tunuri sonore” pot fi 
instalate pe autovehicule (maşini de luptă ale infanteriei, 
transportoare blindate) sau pe elicoptere. Raza lor de acţiune este 
determinată de mărimea puterii radiate, valoarea frecvenţei 
purtătoare, lăţimea diagramei de directivitate, de condiţiile de 
propagare a undelor acustice în mediul dat şi poate fi între câteva 
zeci şi sute de metri. 


Friabilizarea metalelor 
cu agenți supercaustici 


Se pot utiliza substanţe chimice foarte agresive care schimbă, 
din punct de vedere chimic, structura moleculară a metalelor şi 
aliajelor, slăbindu-le rezistenţa. În stare lichidă, incolori, cu puţine 
reziduuri sau sub formă de gel sau praf, aceşti agenţi chimici pot fi 
utilizaţi pentru atacarea majorităţii metalelor și se pot aplica prin 
pulverizare din conteinere sau prin pensulare. Au efect imediat sau 
întârziat. 

Se pot folosi împotriva avioanelor, navelor, autovehiculelor, 
vagoanelor şi structurilor feroviare, podurilor și structurilor de 
rezistenţă ale unor clădiri. Aplicațiile posibile ale acestor substanțe 
chimice, foarte agresive, acoperă o gamă largă de operaţii speciale. 
In afară de deteriorările structurale ele pot reprezenta și agenţi de 
blocaj psihologic. Este vorba, de exemplu, de șocul resimţit de piloții 
care au observat efectele distructive, chiar şi asupra unui singur 
avion din unitatea lor. Un singur avion afectat poate conduce la 
oprirea de la zbor a unei întregi escadrile. 

Sunt unele substanţe supercaustice, notate cu simbolul C+, 
care atacă anvelopele automobilelor şi tălpile încălțămintei. Altele 
pot distruge suprafeţele asfaltate ale drumurilor, îmbrăcămintea 
acoperișurilor sau sistemele optice. 


Tehnologii de reducere a aderenței 


Utilizează întreaga gamă de superlubrifianţi. Aceste tehnologii - 
adevărate „coji de banane” lichide - fac suprafeţele atât de 
alunecoase încât deplasarea pe acestea devine, practic, imposibilă. 
Ţintele acestor tehnologii sunt pistele, drumurile, căile ferate, 
rampele, scările şi trecerile pentru pietoni. 

Dacă, de exemplu, pe trotuarul din faţa unei instituţii se aplică 
superlubrifianţi în timpul unei agitaţii, se va face mult mai dificilă 
pătrunderea în instituţie. Substanțele pentru reducerea aderenței pot 
fi împrăştiate din avion, din autovehicule, de către artilerie sau 
manual. 2 


Agenți polimerici 

Supraadezivii pe bază de polimeri pot fi aplicaţi direct pe arme, 
echipamente ori autovehicule, pentru a îngreuna sau împiedica 
utilizarea acestora. Dacă sunt lansați, de exemplu, sub formă de 
aerosoli dintr-un avion sau împrăștiați din muniții aflate în zbor, 
aceşti agenţi pot să blocheze prizele de aer ale motoarelor cu 
explozie sau cu reacție sau sistemele de răcire ale propulsoarelor, 
aparaturii de transmisiuni etc. Pot fi folosiţi şi împotriva personalului, 
producând lipirea persoanelor de orice ating, inclusiv de alte 
persoane. Perspectivele utilizării acestor substanțe în situaţii impuse 
de controlul mulțimilor agitate sunt practic nelimitate, având ca 
urmare imobilizări şi capturări uşoare de persoane. 


Tehnologii de alterare a combustiei 

Aceste tehnologii au la bază aditivi chimici care schimbă 
caracteristicile de vâscozitate a carburanţilor în scopul degradării 
funcţionării motoarelor. Astfel de aditivi pot fi aspiraţi de motoare 
prin prizele de aer și amestecați cu carburantul în faza de aspirație 
sau pot fi introduşi direct în carburanţi la punctele de distribuţie. 
Substanțele care alterează combustia pot fi aplicate de persoane, 
aruncate din mijloace aeriene sau împrăștiate cu muniții de artilerie 
Aplicarea unui agent pentru friabilizarea metalelor 


pe aeroporturi, câmpuri de luptă sau instalaţii portuare. Dacă sunt 
dispersate sub formă de nor, sub palele elicopterelor care zboară la 
joasă altitudine, pot provoca oprirea aproape instantanee a 
motoarelor acestora. 


Agenți calmanți 

Sedative sau somnifere, combinate cu dimetilsulfat, o substanță 
chimică ce facilitează absorbţia lor direct prin piele, reprezintă 
opțiunea ideală pentru acţiuni neletale. Dimetilsulfatul este 
elementul cheie, deoarece facilitează pătrunderea rapidă a 
agentului calmant în circuitul sangvin (măreşte de 1 000 ori rata de 
absorbție prin piele). In mod curent, dimetilsulfatul este utilizat de 
veterinari, ca alternativă la injecții, pentru a administra medicamente 
animalelor și în medicina sportivă, pentru a reduce inflamarea 


~ articulaţiilor la accidentări. 


Posibilitatea de a calma indivizi, grupuri sau armate a fost 
urmărită pe parcursul întregii istorii: un inamic sedat este mai uşor 
de manipulat sau învins. În prezent, dimetilsulfatul face posibilă 
această aplicare. Agenţii calmanți pot fi utilizaţi cu eficienţă la 
recuperarea ostaticilor, la controlul maselor agitate, la neutralizarea 
unor indivizi aflaţi în clădiri, autovehicule, instalaţii etc. 


Tehnologii de stimulare și iluzionare vizuală 


Unele tehnologii se bazează pe efectul Bucha, care constă în 
utilizarea de lumini stroboscopice, de înaltă intensitate, care clipesc 
cu o frecvenţă apropiată de frecvenţa proprie creierului uman şi care 
produc amețeli, dezorientare şi greață. Fenomenul este cunoscut 
piloților de pe elicoptere, când lumina soarelui venită de sus, 
întreruptă de palele rotorului în mișcare, produce un efect strobo- 
scopic care induce stări de amețeală și greață. În prezent, piloţii de 
elicoptere sunt antrenați să recunoască aceste simptome pentru a 
evita situaţiile care le provoacă. Această tehnologie se poate aplica 
în interiorul terminalelor aeroporturilor, în puncte de control, în 
bănci. Pot exista automobile ale poliţiei, dotate cu lămpi stroboscopi- 
ce puternice, care se pot utiliza în caz de dezordini, luări de ostatici. 

Alte tehnologii se referă la proiectarea de imagini virtuale și la 
„mimetizarea activă”. Se poate utiliza holografia pentru a proiecta 
imagini înşelătoare, de exemplu, un „Dumnezeu mânios“ proiectat 
pe un nor aflat deasupra câmpului de luptă. 

Mimetizarea activă creează un „efect de cameleon”, adaptând 
dinamic obiectul ce se doreşte a fi mimetizat la coloritul şi nivelul de 
iluminare a fondului, făcându-l practic invizibil pentru ochiul unui 
observator. Acest procedeu permite ca, de exemplu, un autovehicul 
să se deplaseze fără a fi văzut până la o anumită distanţă de un 
observator, ceea ce ar fi esenţial în cazul apropierii de un avion 
sechestrat pe pista unui aeroport. 


Tehnologiile incapacitante neletale oferă noi alternative în 
domeniul armelor. Având în vedere că în prezent, după încetarea 
războiului rece, combaterea inamicului, în condiţiile protejării vieților 
oamenilor, a devenit o cerinţă tot mai stringentă, este posibil ca 
armele neletale să devină armele viitorului. 


Cpt. R I dr. ing. NECULAI FUDULU 

A fost izolată 
trombopoietina, 
substanţă care intervine 
în producerea plachetelor 
sangvine. Era singurul 
hormon al sângelui 
neevidențţiat încă. Această 
descoperire majoră, 
aparținând americanilor, 
ce au exploatat însă o 
cercetare franceză, va 
revoluţiona tratamentul 
în cancer şi grefele de 
măduvă osoasă. 


T 


de ordinul unei milionimi de gram pe 
zi. Ea însă se află în organism, 
permițând producerea plachetelor 


rombopoietina este imposibil să 
fie detectată direct, fiind secre- 

sangvine şi, în consecinţă, coagula- 
rea sângelui. Este vorba de o mare 

descoperire, care se va traduce pe 
plan financiar printr-o afacere de mai 


multe miliarde de dolari, iar pe plan ` 


medical printr-un enorm progres în 
terapia cancerelor. 

Descoperirea a reprezentat o 
lovitură dură pentru francezi, care 
erau angrenaţi în această cursă de 
mai mulţi ani. Şi totuşi, deşi au fost 
depăşiţi în ultima clipă, meritele lor nu 
pot fi ignorate, izolarea hematopoie- 
tinei nefiind posibilă fără lucrările 
preliminare ale echipei conduse de 
Françoise Wendling, director de 
cercetare la INSERM (U362, Institutul 
Gustave-Roussy din Villejuif), care a 
găsit, cu cinci ani în urmă, misteriosul 
receptor de la care a început totul... 

Rezultatele acestor cercetări au 
fost comunicate de specialista france- 
ză, în decembrie 1992, la Los Ange- 
les, în cadrul unui congres al Societă- 
ţii americane de hematologie, unde 
erau prezenţi specialiştii celor mai 
mari societăţi de biotehnologie. Deci 
cu aceste informaţii şi cu mijloace 
asemănătoare, punerea în evidenţă a 
trombopoietinei a fost un simplu joc. 
Şi astfel, echipa Wendling este depă- 
şită, cum se spune, la “potou”, de 
laboratoarele Genentech din San 
Francisco şi ZymoGenetics din 
Seattle, aflate la egalitate. Rămâne 
ca juriştii să stabilească care dintre 
aceste două societăţi are întâietatea 
brevetului de exploatare. 

Dar să revenim la descoperire. 
Trombopoietina intervine la nivelul 
măduvei osoase asupra celulelor- 
mamă ale megacariocitelor, celulele 

ce produc plachetele sangvine sau 
trombocitele, implicate în formarea 
cheagului de sânge. De aici rezidă 
riscul hemoragiilor în cazurile în care 
pace le au în număr insuficient. 
ntr-o asemenea situaţie se află 
subiecţii canceroşi trataţi prin radiote- 
rapie sau chimioterapie, aceste două 
tratamente fiind, în mod particular, 
toxice pentru megacariocite, sau cei 
care au suferit un transplant de 
măduvă. Şi, pentru a se preveni riscul 
mortal al hemoragiilor, pacienţii sunt 
supuşi unor transfuzii sangvine repe- 
tate, pentru ca, în permanenţă, 
trombopoietina să reconstituie stocul 
de plachete sangvine ale bolnavilor. 

Singurul indiciu de care dispu- 
neau cercetătorii, pentru a stabili pre- 
zenţa acestui hormon, se baza pe o 
simplă constatare. Când se preleva 
sânge de la subiecţii canceroşi cu o 
trombocitopenie severă (sub 150 000 
de plachete pe milimetru cub de sân- 
ge) şi se injecta apoi la şoareci, la 
aceştia numărul de plachete creştea 
considerabil. Era proba doveditoare 
că hormonul este prezent în sânge. 

Şi pentru că nu se putea detecta 
hormonul direct, s-a adoptat o altă 
strategie, care consta în a-l prinde 
într-o “capcană”, la nivelul receptoru- 
lui său, acolo unde el intervine, adică 
în magacariocite. Hazardul şi-a făcut 
şi de această dată datoria. În 1984, o 
laborantă din echipa dr. Frangoise 
Wendling a observat, în timp ce infec- 


ta şoarecii cu un retrovirus Friend, că 
unul dintre ei prezenta o leucemie 
precoce. Examinând retrovirusul, 
cercetătorii au constatat că acesta 
avea încorporat în genomul său un 
fragment al unei gene celulare de la 
şoareci, ce devenise oncogen, adică 
era capabil să provoace un cancer, 
ca urmare a transformărilor pe care le 
suferise în momentul transferului său 
de la celulă la virus. De aici leucemia 
precoce observată. 

Utilizând acest oncogen ca pe un 
“cârlig de undiţă”, s-a putut “pescui” 
în genomul şoarecelui gena din care 
el a provenit. Această genă era o 
protooncogenă şi, în consecinţă, 
incapabilă să provoace o leucemie. 
Ea a fost divizată, pentru a i se 
cunoaşte cartea sa de identitate, şi... 
surpriză. Cercetătorii au constatat că 
era asemănătoare cu genele ce codi- 
fică pentru receptorii proteinici ai 
numeroaselor celule ale sângelui, mai 
ales receptorii interleukinelor prezenţi 
pe limfocite şi macrofage. 

Rămânea să se ştie dacă gena 
codifică şi pentru receptorul hormonu- 
lui cercetat. Echipa franceză a înce- 
put prin a determina care erau celu- 
lele sângelui ce exprimă această 
genă. Frangoise Wedling a cercetat 
în sânge acizii ribonucleici mesageri 
(mRNA) sintetizaţi de ea. Prima 
constatare: gena nu era exprimată 
decât în celulele-mamă ale megaca- 
riocitelor, celulele la originea plache- 


SPERANŢE 


telor sangvine. Într-o a doua etapă, 
s-au distrus, prin tehnica numită a 
oligonucleotidelor antisens, aceşti 
mRNA. Şi a urmat a doua constatare: 
celulele-mamă ale megacariocitelor 
erau incapabile să se diferenţieze. 
Aceasta proba deci că trombopoietina 
nu putea să-şi joace rolul său sau, alt- 
fel spus, că mRNA erau cei implicaţi 
în sinteza receptorilor trombopoietinei. 

Plecând de la gena ce codifică 
pentru acest receptor, ea a fost sinte- 
tizată în mare cantitate prin inginerie 
genetică şi apoi injectată, in vitro, în 
limfocitele B ale şoarecelui. Ulterior, 
cercetătorii au acţionat asupra lor cu 
sânge iradiat de şoarece, adică sânge 
lipsit de megacariocite, dar conţinând, 
în schimb, trombopoietina, ce are 


Frangoise Wendling, 
cea care a lansat 

f pe “pistă” receptorul 
trombopoietinei. 
“Dar, precizează ea 


% în revista Sciences 
" et Avenir, eu nu 
am fost singură. 
Aceasta este 
o muncă de echipă.” 


proprietatea de a fi rezistentă la 
radiaţiile ionizante. Cum era de aştep- 
tat, hormonul s-a fixat în masă asupra 
receptorilor, loc în care el a fost izolat. 

Structura trompoietinei fiind deci 
determinată, a devenit astfel posibilă 
localizarea genei care îi codifică 
sinteza în genomul omului şi al altor 


mamifere. lată ce au realizat, prin . 


strategii apropiate, cele două firme 
americane, Genentech şi ZymoGene- 
tics. Desigur, va trebuie să mai treacă 
ceva timp pentru a se putea evalua 
eficacitatea sa reală şi toleranța de 
către organism. Ultima etapă, cea 
mai simplă, va consta în producerea 
industrială a trombopoietinei. 


VOICHIȚA DOMĂNEANŢU 


Plachetele sangvine sau trombocitele sunt cele mai mici formaţiuni 


din organism și nu au nucleu. Se formează în măduva osoasă hemato- 
formatoare, numită şi măduva roşie, a oaselor late: craniu, osul iliac, 
coaste, stern, coloana vertebrală. Numărul lor variază, la adult, în li- 
mite foarte largi, de la 150 000 la 500 000 pe milimetru cub de sânge. 
| Spre deosebire de globu- 
| lele roşii, care trăiesc circa 
| patru luni, plachetele san- 
| gvine au o viaţă scurtă, de 
| maximum o săptămănă. 
Din punct de vedere morfo- 


logic, ele seamănă cu nişte 
plachete de formă rotundă 
sau ovală, de unde și nu- 
mele lor, şi au un diametru | 
de 2-5 microni. Joacă un |. 
rol principal în coagularea | 
ângelui. j 


e Unele produse utilizate în 
combaterea excesului de coles- 
terol pot să diminueze riscul 
infarctului de miocard. Două 
studii publicate de The New 
England Journal of Medicine 
arată că aceste medicamente 
asigură o relaxare a pereţilor 
vasculari la nivelul inimii. 


@ Pentru persoanele în vår- 
stă, temperatura exterioară ide- 
ală este de 26-29*C. Aceasta 
este concluzia unui studiu, rea- 
lizat în Taiwan pe 100 000 de 
persoane, timp de 10 ani. 
Temperaturile mai mari sau mai 
scăzute contribuie la creşterea 
numărului de decese prin acci- 
dent cardiac sau atac cerebral. 


e Două vaccinuri antisar- 
cină sunt testate, actualmente, 
în India şi Suedia pe tinerele 
femei. Stimulând producerea de 
anticorpi HCG, hormonul secre- 
tat de embrion pentru a-l asi- 
gura supraviețuirea, acest 
vaccin împiedică instalarea 
gravidităţii. Dar, din păcate, s-a 
dovedit că în fazele de testare el 
nu era eficient decât în propor- 


ție de 80%, necesitând, după 
câteva luni, un rapel. 


e Studiile confirmă impor- 
tanţa sulfatului de chinină în 
tratamentul crampelor muscu- 
lare nocturne. Cu ajutorul său, 
frecvenţa acestora este redusă 
în mod considerabil. 


e Maladia lui Chagas este o 
boală parazitară ce afectează 20 
de milioane de persoane în 
America Latină. Provocând tul- 
burări imunitare, ea favorizează 
apariţia tuberculozei, a leprei, 
dar şi a SIDA, care a evoluat 
foarte rapid în Brazilia. 


e Timp de un an, pneumo- 
logii englezi au analizat numărul 
de spitalizări datorate astmului 
în corelaţie cu condiţiile clima- 
tice. Ei au remarcat că apropli- 
erea unei furtuni violente într-o 
atmosferă deja poluată şi încăr- 
cată de polen favorizează sau 
agravează crizele de astm. 

FITOTERAPIE 


bezitatea este definită în termeni clasici ca o acu- 
O mulare de grăsimi care determină un exces 
ponderal de 20-40% mai mare decât valorile 
normale ale indivizilor de acelaşi sex şi vârstă. Dintre 
factorii care favorizează obezitatea cel puţin doi sunt 
principali. În primul rând responsabil este factorul endo- 
gen, respectiv abuzul alimentar determinat de lăcomie. Al 
doilea este de origine exogenă şi se datorează unor pre- 
dispoziţii genetice şi unor dereglări glandulare, la care se 
adaugă şi sedentarismul. Depunerile de grăsimi se fac cu 
predominanţă la nivelul trunchiului, în special pe abdomen, 
pe şolduri, fese şi coapse. 
in punct de vedere medical, obezitatea este însoţită 
de diabetul zaharat, de ateroscleroză, de afecţiuni ale cole- 
cistului şi, mai ales, de unele disfuncţii neuroendocrine. 
Numai un examen medical de specialitate poate stabili 
metodele cele mai adecvate pentru combaterea obezității. 

De la început trebuie să subliniem faptul că nu există 
plante care să fie eficiente în tratamentul obezității. Aşa- 
numitele “ceaiuri virgine” sau brăţările, cerceii etc., la care 
se face în prezent atâta reclamă şi în presa noastră, nu 
sunt decât afaceri comerciale pentru creduli. 

Fitoterapia recomandă plante sau ceaiuri medicinale, 
care asigură un tranzit intestinal normal, respectiv laxativ- 

urgative, plante diuretice şi plante cu acţiune sudorifică. 
n această direcţie a fost elaborat un produs românesc 
original, brevetat şi aprobat de Ministerul Sănătăţii, 
Normoponderolul, sub formă de comprimate, la care se 
asociază o dietă echilibrată. 

Dieta va fi hipoglucidică şi hipocalorică, respectiv cu 
cât mai puţine sau deloc dulciuri, pâine şi paste făinoase, 
hiperproteică, adică cu cât mai multă carne, dar numai sub 
formă de grătar sau/şi rasol, în special vită, mânzat, pasă- 

- re şi peşte. În dietă se pot introduce zilnic ouăle fierte tari. 


De asemenea, cartofii copi sau fierţi în coajă până la 1 - 1 
1/2 kg pe zi, fără unt, margarină sau untdelemn, cel mult 
cu puţin mujdei de usturoi. Subliniem faptul că recomanda- 
rea folosirii în alimentaţie a cartofilor fierţi sau copţi în coajă 
se bazează pe cercetări recente. Astfel, valoarea energe- 
tică a 100 g cartofi fierţi sau copţi în coajă este de cca 80 
kcal, în timp ce cartofii prăjiţi sau sub formă de salată cu 
ulei aduc un aport de 350-560 kcal, în special cei tăiaţi sub- 
tire (de tipul “chips”). Cartofii fierţi sau copţi conţin cca 5 g 
săruri de potasiu la 1 kg, săruri de magneziu, acid citric şi 
malic. 

Fiindcă în alimentaţia noastră încă nu s-a încetățenit 
folosirea preparatelor pe bază de alge marine, recoman- 
dăm ca în lipsa acestora să folosim cât mai multe legume 
şi fructe proaspete în dieta zilnică. 

În continuare dăm câteva tipuri de meniuri recoman- 
date în dieta pentru înlăturarea obezității: 

e Dimineaţa, în fiecare zi: 1-2 ouă tari, 2 mere, cafea 
sau ceai fără zahăr (îndulcite cu ciclamat de sodiu sau 
zaharină), un pahar de suc proaspăt de fructe acrişoare. 

@ La prânz: 2 antricoate de vacă la grătar, salată de 
țelină, morcovi sau castraveți. Cafea fără zahăr. 

@ La cină: 2 ouă tari, roşii, ridichi, gulii sau salată 
verde. Două mere acrişoare (creţeşti sau renete). 

Un alt meniu: 

e Dimineaţa: acelaşi ca în dieta descrisă mai înainte. 

e La prânz: 1/2 pui fript (grătar, rotisor), salată 
asortată de sezon în cantităţi nelimitate, cafea sau ceai 
fără zahăr. 

e La cină: 1/2 puli fript, roşii şi fructe la discreţie. 

În tot timpul dietei pentru “cura de slăbire” se vor evita 
băuturile alcoolice tari, berea şi vinurile dulci. Sunt permise 
limitat vinurile seci sau demiseci. 

Cu acest tip de dietă asociată la Normoponderol se 


LEGUMELE, FRUCTELE ȘI SEMINȚELE (16) 


poate slăbi 8-10 kg după 2-3 săptămâni, fără a diminua 
capacitatea fizică sau intelectuală. Nu trebuie neglijate 
mişcarea, mersul pe jos, pe bicicletă, înotul, canotajul etc. 

lată câteva dintre cele mai recomandate fructe şi 
legume: 

Cireşele şi vişinele, prin aportul lor caloric redus şi 
efectele uşor laxative, se recomandă în cure de sezon. Se 
consumă ca atare, chiar rezervând o zi pe săptămână în 
exclusivitate acestora. 

Sunt Îndicate de asmenea merele, chiar cu o zi numai 
de mere pe săptămână, câte 1 kg, fără alte alimente. 

Socul are proprietăţi laxative, diuretice şi sudorifice. Se 
folosesc atât florile, cât şi fructele. Din fructe bine coapte 
(1 lingură la o cană) sau uscate (o linguriţă la o cană cu 
apă) se prepară un decoct scurt (5 minute). Se beau 1-2 
căni pe zi, neîndulcite. Din flori se prepară o infuzie 
folosind 1-1 1/2 linguriţe flori, fără codițe, la o cană cu apă; 
se beau 2-3 căni pe zi, neîndulcite. 

Strugurii acţionează favorabil asupra metabolismului 
general. Se fac cure de sezon începând cu 500 g pe zi, 
până la 1 kg. Nu se recomandă mustul. 

Cartofii se folosesc în preparatele culinare uşoare 
după modul de preparare descris mai înainte. 

Tomatele au valoare nutritivă şi calorică redusă. Se 
consumă ca atare, fără sare sau untdelemn. Se poate 
totuşi folosi puţină sare gemă (grunjoasă) măcinată. 

felina se recomandă. sub formă de salată sau 
preparate culinare. 


Sperăm ca, după cele recomandate, cei obezi sau 
predispuşi la obezitate să se simtă mai bine. Nu uitaţi 
gimnastica zilnică şi nici mersul pe jos. 


Dr. OVIDIU BOJOR 


pura 


G n anumite situații sexualitatea 
i prezintă caracteristici în funcţie 

` de particularitățiile etapei respec- 
tive. Ne vom opri asupra condiţiilor 
fiziologice, ca sexualitatea în timpul 
sarcinii, după naştere ori avort sau în 
condiţii patologice genitale sau 
generale. 

In timpul sarcinii specialiştii au 
constatat frecvent o modificare a 
apetitului sexual, în funcţie de perioa- 
dă -- vârsta sarcinii. Dacă în cel de-al 
II-lea trimestru apare frecvent o 
exacerbare a dorinţei sexuale, aceas- 
ta se diminuează în trimestrul al Ill-lea. 

Explicaţia acestor fenomene 
trebuie căutată în modificările 

` hormonale proprii sarcinii, dar nu 
trebuie exclusă componenta psiholo- 
gică. Astfel, creşterea progeste- 
ronului şi a androgenilor este, pe de o 
parte, răspunzătoare de sporirea 
dorinţei sexuale în sarcină. Psiho- 
logic, satisfacția oferită de sarcină, 
desigur în cazul unei sarcini dorite, 
poate acentua dragostea faţă de 
partener şi, implicit, apetitul sexual 
față de acesta. În sens contrar, 
acţionează asupra sexualităţii 
disconfortul determinat de o sarcină 
nedorită sau frica de avort spontan. 

Un element important în cadrul 
sexualităţii la femeia gravidă este 
legat de adoptarea unor anumite 
poziţii sexuale care să ducă la satis- 
iacţie sexuală, dar să nu impieteze 
“asupra dezvoltării normale a sarcinii. 
În acest sens, în trimestrele II şi III de 
sarcină sunt preferate poziţiile 
dorsale sau laterale, reducându-se 
=stfel posibilitatea compresiunii 
uterului gravid. 

O atenţie specială trebuie acordată 
activităţii sexuale la femeile cu 
avorturi spontane în antecedente. În 
aceste cazuri este preferabilă evita- 
rea activităţii sexuale, cunoscându-se 
faptul că în cadrul stimulării sexuale 


şi a orgasmului se produc contracţii. 


uterine ce pot favoriza declanşarea 
unui avort spontan. Această 
precauţie vizează în principal primele 
luni de sarcină. 


Sexualitatea în condit 


În lăuzia fiziologică se recomandă 
reluarea activităţii sexuale la şase 
săptămâni de la naştere. in cazul 


- unor complicaţii ale naşterii - infecţii, 


intervenţii chirurgicale -, medicul este 
cel care decide când şi în ce condiţii 
se poate reveni la normal. 

După un avort, relaţiile sexuale pot 
continua la aproximativ două săptă- 
mâni de la manevra chirurgicală (chiu- 
retajul uterin), mai precis în momentul 
dispariţiei sângerării uterine, implicit al 
refacerii mucoasei uterine. 

In practica ginecologică, pacientele 
îşi pun adesea întrebarea când pot 
relua activitatea sexuală după o 
intervenţie chirurgicală pe uter - 
histerectomie totală sau subtotală. 
Stabilind o medie de timp, se poate 
afirma că în aceste cazuri relaţiile 
sexuale pot reîncepe după aproxi- 
mativ o lună de la operaţie, ţinînd 
cont de evoluţia postoperatorie şi de 
particularităţile biologice individuale. 

Patologia genitală candidozică sau 
prezenţa unor boli cu transmitere 
sexuală (gonoreea, herpesul genital, 
condilomatoza accuminata) impune 
relaţii sexuale cu condom sau absti- 
nenţă sexuală atit în perioada evoluti- 
vă a bolii, cît şi în perioada de 
tratament. 

Deseori:se pune problema relaţiilor 
sexuale în convalescenţa unor afec- 
țiuni sau în cazul existenţei unor boli 
cronice. Activitatea sexuală în aceste 
cazuri trebuie adaptată la particu- 
larităţiile individuale ale partenerului, 
în funcţie de potenţialul biologic al 
acestuia, de capacitatea sa la efort 
impusă de condiţia de boală preexis- 
tentă sau în evoluţie. Astfel un 
pacient cu antecedente de infarct îşi 
poate relua activitatea sexuală în 
momentul cînd inima sa se poate 
adapta la efortul impus de activitatea 
sexuală, cunoscându-se efectele 
actului sexual asupra hemodinamicii 
aparatului cardiovascular. Este 
recomandabil ca în aceste situaţii 
pacientul să discute aceste aspecte 
cu medicul curant. 

Adaptarea în funcţie de posibilita- 


tea şi rezistenţa individuală la efortul 


impus de activitatea sexuală este 
'valabilă pentru toate afecțiunile 


cronice (hepatita cronică, afecțiunile 
renale cronice etc.). Această adap- 
tare vizează atit frecvenţa activităţii 
sexuale, durata acesteia, cît şi poziţia 


~ în timpul actului sexual). 


O menţiune specială trebuie acor- 
dată relaţiilor sexuale ale unor 


persoane cu handicap fizic (disfuncţii 
articulare, deficiențe motorii) subiini- 
ind faptul că acestea pot avea o acti- 
vitate sexuală normală, adaptată însă 
condiţiilor impuse de prezenţa defi- 
cienţei. Este recomandabilă adopta- 
rea unsi poziţii sexuale care să per- 
mită satisfacția sexuală fără a prejudi- 
cia condiţia biologică. Astfel, în pre- 
zenţa unei artroze a articulației şoldu- 
lui, se recomandă poziţii sexuale cu 
picioarele întinse. 

Deşi poate fi inclusă în cadrul 
sexualităţii în condiţii speciale, activi- 
tatea sexuală în cazul unor disfuncţii 
sexuale îmbracă multiple aspecte 
particulare, ceea ce impune aborda- 
rea acesteia ca o entitate distinctă. 


În numărul viitor:“Disfuncţii sexu- 
ale” (frigiditatea). A 


Dr. MICHAELA NANU, 
dr. DIMITRIE NANU, 


Asociaţia “Adolescentul”, 
telefon: 688 48 34 


Poşta rubricii va fi realizată pe 
baza telefoanelor şi a scrisorilor 
dumneavoastră. 

Personalitatea 


trăsături, sunt aroganți, imorali, 
impulsivi, superficiali, fermecători 
şi iresponsabili. Îi găsim în închisori, în 
instituţiile pentru boli mintale, dar şi în 
sălile de consiliu sau în alte profesii 
respectabile. Numărul lor este practic 
necunoscut, majoritatea sunt nedepis- 
taţi, ei fiind poate mult mai mulţi decât 
ne imaginăm. Acest segment de popu- 
laţie are un impact uriaş asupra 
societăţii, prin numărul substanţial de 
crime şi comportamente violente. 
Definiția corespunzătoare a perso- 
nalităţii antisociale implică anumite difi- 
cultăţi şi ambiguităţi conceptuale. Cea 
mai cunoscută este cea din Clasificarea 
Internaţională a Bolilor (ICD) : “Mode- 
lele de comportament neadaptat pro- 
fund implantate ce se pot recunoaşte 
din perioada adolescenţei sau mai 
devreme şi care se continuă, de-a lun- 
gul celei mai mari părţi a vieţii adulte, 
cu toate că adesea devin mai puţin evi- 
dente la vârsta medie sau înaintată. 
Personalitatea este anormală, fie în ce 
priveşte echilibrul componentelor sale, 
calitatea şi expresia lor, fie în ce pri- 
veşte aspectul său total. Din cauza 
aceasta (...), pacientul suferă sau îi face 
pe ceilalţi să sufere, existând un efect 
advers asupra individului şi societăţii”. 
Conceptul de personalitate anor- 
mală are o lungă evoluţie în psihiatrie. 
La începutul secolului al XIX-lea, psihi- 
atrul francez Pinel a descris “manie 
sans délire”, termen aplicat pacienţilor 
cu tendinţe spre “izbucnirea nemotivată 
de furie şi violenţă”, dar care nu erau 
deliranţi. In 1825, Prichard, un medic 
primar de la spitalul din Bristol, a publi- 
cat “Tratatul despre nebunie” şi alte boli 
mintale. Acesta propune un termen 
nou: “nebunie morală”, definită ca “o 


za sihopaţii, un bizar amestec de 


Foarte echilibraţi 
afectiv 


Legături afective 
bune 


Legături afective 


Politicieni, manageri 
- Pe o scară reprezentând umanitatea, de la cel mai bine la cel-mai rău, de la indivizi foarte echilibraţi 
afectiv, ca Maica Tereza, la criminali psihopaţi există o serie de categorii intermediare cu anumite probleme, 


dar care sunt totuşi capabile să se integreze în societate. Cei mai periculoşi sunt cei din extrema dreaptă, cu 
profunde tulburări de personalitate. şi care de cele mai multe ori rănesc şi omoară fiinţe umane. 


perversiune morbidă a sentimentelor 
naturale şi a dispoziţiilor morale, fără 
vreo tulburare a intelectului, cunoaşterii 
sau facultăţii de judecată şi, în particu- 
lar, fără delir sau halucinaţii”. 

Un pas mai departe a fost introdu- 
cerea de către Koch (1891) a terme- 
nului de inferioritate psihopatică, ce se 
referă la un grup de indivizi cu note 
anormale ale comportamentului în 
absenţa afecțiunii mintale sau deterio- 
rării intelectuale. Ulterior, cuvântul infe- 
rioritate a fost înlocuit cu termenul de 
personalitate, în ideea evitării judecă- 
tilor excesive. Şi, bineînţeles, definițiile 
ar putea continua cu diferite modificări 
de la un dicţionar de psihiatrie la altul. 
Important este să precizăm că cele 
două înţelesuri ale personalităţii psiho- 
patice, înţelesul mai larg al tuturor per- 
sonalităţilor anormale şi cel mai 
restrâns al personalităţii antisociale 
persistă până în prezent. 

După aceste precizări terminolo- 
gice, vă atragem atenţia că în acest 
material vom utiliza atât termenul de 
personalitate antisocială, cât şi pe cel 
comun de psihopat. 

Se cunoaşte faptul că ceea ce se 
întâmplă rău sau bine în primii doi ani 
de viaţă îi va imprima copilului caracte- 
risticile de bază ale personalităţii adulte. 
Este necesar un set complet de eveni- 
mente, care să-i asigure un viitor de 
încredere şi iubire. Dacă nu există o 
legătură afectivă profundă şi totală între 
copil şi mamă, apare riscul ca acesta 
să devină ceea ce Ken Magid numea 
“copil fără conştiinţă”. Legătura afectivă 
- esenţa ataşamentului şi comunicării 
între părinţi şi copii - se dezvoltă cu 
precădere în timpul primelor nouă luni 
de viaţă, primul an fiind fundamental în 
formarea şi dezvoltarea ataşamentului 


Legături afective 
parţiale 


Aventurieri 


social. Absența acestui “ataşament”, ne 
spune M. Rutter, poate conduce la 
diverse forme de afecţiuni psihologice, 
care încep, iniţial, cu tulburări de 
comportament, incapacitate de a da şi 
a primi afecţiune, tulburări de învăţare, 
un tip particular şi original de a minţi, în 
final dezvoltându-se o personalitate lip- 
sită de sentimentul vinovăţiei, incapa- 
bilă de a respecta reguli sociale sau de 
a stabili şi menţine o profundă şi semni- 
ficativă relaţie interpersonală. 

În concluzie, consecinţa acestui 
eşec sunt indivizii suferind de persona- 
litate antisocială sau - cum sunt cel mai 
adesea cunoscuţi - psihopaţii. Desigur, 
nu toţi copiii lipsiţi de afecţiune vor 
comite crime, dar majoritatea vor suferi 
de tulburări psihologice. Bineînţeles, în 
acest proces trebuie luaţi în conside- 
rare şi alţi factori, cum ar fi atmosfera 
familială conflictuală, rata mare a 
divorţului, absenţa unuia dintre părinţi 
în timpul perioadei critice, modul de 
îngrijire necorespunzător, problemele 
medicale etc. Focalizarea atenţiei pe 
îngrijirea timpurie a copilului reprezintă 
una dintre direcţiile pentru reducerea 
numărului celor cu personalitate antiso- 
cială. Într-adevăr, în ţări recunoscute 
pentru calitatea îngrijirii copiilor de la o 
vârstă foarte fragedă, de exemplu 
Suedia, rata de criminali psihopaţi este 
foarte redusă. 

Cleckley a atras atenţia, în cărţile 
sale Mask of Sanity şi Three Faces of 
Eve, că psihopatia este o boală serioa- 
să, în ciuda aparenţei de sănătate. La 
prima vedere, majoritatea psihopaţilor 
par normali. Ei nu suferă de delir sau 
halucinaţii ori tulburări de memorie sau 
intelect, contactul lor cu realitatea fiind 
aparent solid. Problema lor fundamen- 
tală, aşa cum ne-o semnalează Adler, 


Legături afective 
foarte slabe 


Lipsa legăturilor 
afective 


Hoţi, prostituate, drogaţi Criminali 


II TEI 


antisociala 


este faptul că ei au o concepţie greşită 
despre lume, precum şi un mod exacer- 
bat a propriei lor importanţe, comparativ 
cu cea a celorlalți. De aceea, relaţiile lor 
afective eşuează întotdeauna, gi dorind 
să umilească persoana cu orice preţ, 
săvârşind acte violente, dureroase şi 
degradante. Paradoxal, această lipsă 
de sentiment se corelează cu un 
anume farmec personal, care le permite 
numeroase legături trecătoare şi 
superficiale. Căsătoria între aceşti 
oameni implică luptă fizică şi psihică şi, 
de cele mai multe.ori, se termină cu 
separarea şi divorţul. Atât femeile, cât 
şi bărbaţii au aproape întotdeauna 
probleme cu locul de muncă, schimbă 
frecvent serviciul, intră în conflict cu 
şeful şi colegii şi sunt şomeri lungi 
perioade de timp. 

Încrederea, dragostea, loialitatea şi 
munca în echipă sunt complet incompa- 
tibile cu modul lor de viaţă. Ei dispreţu- 
iesc şi exploatează oamenii buni şi 
încrezători, care muncesc din greu. Şi, 
aşa cum am afirmat mai înainte, aceşti 
indivizi sunt incapabili să formeze în 
cele din urmă o adevărată relaţie de 
prietenie, ei nefiind niciodată cu adevă- 
rat sinceri şi deschişi cu alţii. Ei fură 
încrederea celor din jur, fără a avea cel 
mai mic sentiment de regret sau vino- 
văţie. Pot deveni părinţi inadecvaţi, 
neglijându-şi sau abuzându-şi copiii, 
care, la rândul lor, vor suferi, probabil, 
de tulburări psihologice. Adesea, 
comportamentul lor este accentuat 
datorită consumului de alcool şi droguri. 

Conform opiniei lui Stanton din 
studiul Inside the Criminal Mind, în 
cazul criminalilor psihopaţi, aceştia pri- 
vesc lumea ca pe o tablă de şah asupra 
căreia deţin întreg controlul, ceilalţi 
oameni fiind nişte pioni care pot fi sacri- 
ficaţi oricând. Nu toţi psihopaţii sunt 
criminali, mulţi dintre ei fiind mai puţin 
afectaţi. Într-adevăr, există foarte multe 
niveluri ale psihopatiei şi ei sunt foarte 
diferiţi. Totuşi un lucru este cert: orice 


întâlnire cu un psihopat este peri- 
culoasă şi conduce de obicei la rănirea 
victimei inocente la propriu şi la figurat. 
Majoritatea oamenilor, din păcate, 
nu ştiu cum să-i identifice şi nu conşti- 
entizează cât de greu este să opreşti 
un psihopat deştept şi devotat să acţio- 
neze. Schriebman ne avertizează: 
“dacă cineva pe care abia l-ai întâlnit 
este prea politicos şi blând (...) şi începi 
să devii vrăjit de cuvintele lui, fă un pas 
înapoi şi alege altă direcţie, poate fi un 
psihopat”. Adesea nici pentru specialist 
nu este uşor de recunoscut un copil sau 
un adult care suferă de personalitate 
antisocială. “Masca superficială” ne pre- 
zintă un caracter plăcut, fermecător, cu 
o vorbire fluentă şi prietenoasă, cu ochi 
însufleţiţi, aproape hipnotici. Sunt 
adevăraţi maeştri în a crea iluzia că 
persoanele cu care vin în contact sunt 
în centrul atenţiei, sunt foarte politicoşi 
şi amabili cu noile lor cunoştinţe, 
câştigându-le astfel încrederea. Foarte 
mulţi oameni au în permanenţă nevoie 
de iubire şi afecţiune, iar puterea de a 
le capitaliza nu este niciodată pierdută 
de un “manipulator”, indiferent că are 6 
sau 60 de ani. Trăsătura lor remarca- 
bilă este aceea de a selecţiona, cu o 
precizie nefirească, persoanele vulne- 
rabile. Işi disimulează cu multă artă 
tendinţele ostile şi agresive, dar 
această parte întunecată a persona- 
lităţii lor este ca un vulcan ce poate 
oricând să erupă. Refularea tendinţelor 
agresive, care provin din nevoile lor 
neîmplinite în copilărie şi din durerea 
abandonului, poate să se manifeste 
uneori printr-un comportament sadic 
exacerbat. Ultimele efecte pot fi: 
devastatoare, iar actele sale distructive 
îi alină anxietatea şi depresia. Din 
punctul de vedere al psihopatului, 
comportamentul lui nu este reprobabil, 
ci doar autoapărare. El îşi neagă vino- 
văţia şi proiectează asupra celorlalţi 
responsabilitatea pentru propriile acte. 
Chiar în faţa realităţii absolute minte cu 


dezinvoltură. Când negarea faptelor 
este însă imposibilă, el promite că se 
va îndrepta. Dar tot ce simte este 
trecător, intenţia fiind doar de depăşire 
a situaţiei respective. 

Un exemplu elocvent în acest sens 


„este cazul criminalului Charles Manson. 


El a fost “renumit” pentru oribilul masa- 
cru de la La Bianca, unde în numai 


două zile a mutilat şi omorît 11 oameni. . 


Este printre puţinii psihopaţi care a 
acceptat şi a ajutat la scrierea unei cărţi 
despre el, Manson in His Own Words, 
autor Nuel Emmons, din dorinţa de a 
explica de unde îi provine “filozofia, 
amărăciunea şi comportamentul său 
antisocial”. 

S-a născut în 1934 la Cincinnati, în 
statul Ohio, mama lui fiind o adoles- 
centă de 15 ani, nemăritată. Primii ani 
de viaţă i-a petrecut cu nenumărați 
substituţi parentali, într-o succesiune de 
locuinţe. Când copilul avea 12 ani, 
mama l-a încredințat autorităţilor 
statului Indiana. A urmat cursurile Şcolii 
naţionale de băieţi din Washington, pe 
care a absolvit-o la 19 ani. Dar iată ce 
ne declară Manson despre această 
perioadă: “Temniţa, tribunalul şi 
puşcăria au fost viaţa mea de când 
aveam 12 ani. (...) De la 16 ani am 
pierdut orice sentiment de frică. (...) 


- Majoritatea poveştilor scrise despre 


mine m-au prezentat cu colţi şi coarne 
încă de la naştere. Ei spun că mama 


mea a fost o prostituată, iar eu copil . 


bastard, deci am fost în afara legii încă 


de la naştere. Respingere mai mult . 


decât dragoste şi aceptare a fost viaţa 
mea de când m-am născut”. 

El a păşit în lume prin mişcarea 
hippy din San Francisco. Punctele sale 
de vedere antistabilizatoare l-au făcut 
extrem de atrăgător printre tinerii 
oraşului. El declară: “nu am nimic 
special de a seduce oamenii (...), eu nu 
sunt decât un hoţ pe jumătate, care nu 
ştie să fure fără să fie prins”. “Vreau să 
ştiţi că eu am luat totul din lume, chiar 

aici. (...) Deci economisiţi-vă simpatia 
şi să ştiţi că numai trupul meu este în 
închisoare, pe când spiritul este liber şi 
mă plimb pe străzile voastre şi sunt 
chiar acolo printre voi.” 


MIHAELA STERIAN 


În ceea ce priveşte caracteristicile adultului psihopat, Cleckley a fost primul care a stabilit, în 1964, o 
astfel de listă, ea fiind modificată şi lărgită, în 1983, de cercetările lui Schroeder şi Hore. 


e Lipsa sentimentului de culpabilitate 
e Foarte multă încredere în forţele proprii 


@ Înclinaţii spre plictiseală 
e Lipsă de empatie 

e Mitoman 

e Încăpăţânat/Manipulativ 
e Stil de viaţă parazitar 

e Probleme cu mecanismele de cenzură şi autocontrol 


e Tulburări de comportament încă din copilărie 


e Impulsivitate 
e iresponsabilitate 


e Promiscuitate sexuală - 
e Lipsa planurilor realiste şi pe lungă durată 


e Multe căsătorii de scurtă durată 
e Delincvenţă juvenilă- 


e Criminali versaţi 


1995 IULIE 


1995 IULIE 

Cristoph Wilibald Glück 


rice lucrare dramatică prezintă 
O publicului o acţiune, o poveste 

ce înaintează spre rome, 3 
mântul final prin schimbul de replici 
dintre personaje. Textul liric şi-a 
propus să exprime muzical desfăşura- 
rea unei asemenea poveşti, dar datori- 
tă caracterului vag, predominant evo- 
cator şi emoţional al muzicii, s-a ajuns 
foarte repede într-un impas: persona- 
jele psalmodiau. un text jumătate 
vorbit, jumătate cântat, ceea ce a con- 
dus la instalarea fenomenului de habi- 
tuare, adică la atenuarea până la 
dispariţie a atenţiei ascultătorilor. 
Compozitorii şi textierii au recurs 
atunci la un principiu care, aşa cum 
arăta Desmond Morris, reprezintă 
esenţa oricărei dramatizări, şi anume 
principiul extremismului stimulilor. Apli- 
carea acestuia duce la suprimarea sau 
reducerea detaliilor lipsite de interes şi 
la amplificarea şi accentuarea detalii- 


“lor interesante, care devin astfel sti- 


muli supranormali. Acelaşi etolog 
observă că în reprezentațiile mai stili- 
zate, cum sunt opera şi melodrama, 
formele de exagerare sunt mai impor- 
tante şi este uimitor până la ce punct 
vocile, costumele, gesturile, acţiunile 
şi intriga se pot îndepărta de realitate, 
continuând să exercite un puternic 
impact asupra creierului uman, în care 
— reamintim noi — îşi au sediul atât 
emoţiile, cât şi raţiunea. Morris compa- 
ră, în acest sens, un spectacol de ope- 
ră cu un model artificial format din sti- 
muli-cheie, folosit într-o experienţă 
etologică drept substitut al părinţilor, 
model care, deşi se îndepărtează mult 
de aspectul real al acestora, declan- 
şează totuşi la pui comportamentul 
specific. În acelaşi mod, un spectacol 
stilizat de operă impresionează puter- 
nic spectatorii, mai puternic decât fap- 


tele reale ce stau la baza lui. Subiectul 
operei Don Giovanni, de pildă, aşa 
cum este prezentat el rezumativ, în 
programul de sală, sau chiar integral 
în libretul scris de Lorenzo DaPonte, 
nu are nici pe departe efectul specta- 
colului cu opera lui Mozart. 

Aplicarea principiului extremismu- 
lui stimulilor implică instituirea unui 
cod bazat pe o convenţie estetică. În 
cazul operei, convenţia a pornit de la 
cea a melopeei declamatoare continue 
pentru a ajunge la structurarea specta- 
colului în componente suprastimula- 
toare — denumite numere (arii, ansam- 
bluri, coruri) — şi recitative ce fac legă- 
tura între acestea. Orice convenţie 
duce însă în chip necesar la ritua- 
lizare, adică la desprinderea formei de 
conţinut şi la tendinţa ei de a deveni 
autonomă. De aici până la cultivarea 
formei de dragul formei, adică la 


TEXT ȘI 


formalism, nu mai e decât un pas. 

Considerată din acest punct de 
vedere, istoria operei s-a desfăşurat 
având în centrul ei o controversă ce a 
îmbrăcat diverse forme teoretice şi 
practice: care este elementul primor- 
dial, determinant în operă, textul 
poetic sau muzica? 

Curând după apariţia operei, în 
Italia, legea extremismului stimulilor a 
structurat melopeea declamatoare 
iniţială în numere muzicale separate 
prin recitative. Prima formă pe deplin 
organizată şi extrem de eficace a 
acestei structuri a fost opera buffa, 
care ulterior a influenţat opera seria. 
Treptat însă, numerele muzicale au 
început a fi create în aceeaşi manieră, 
indiferent de conţinutul lor literar- 
dramatic. Pe scenele de operă se fă- 
cea tot mai mult muzică de dragul 
muzicii şi mai ales pentru a da ocazie 
cântăreților să-şi etaleze virtuțile lor de 
acrobaţi vocali. Moda castraţilor a 
hipertrofiat la culme formalismul 
teatrului liric. 

Primul mare reformator al operei, 
compozitorul german Cristoph 
Willibald Glück (1714-1787) a aplicat, 
cum scria Alfred Hoffman, înnoirile 
sale chiar pe corpul bătrânului bolnav: 
opera seria italiană. “Am căutat — scria 
el în prefața operei Alceste (1767) — 
să readuc muzica la veritabila ei meni- 
re, care este aceea de a servi poezia 
prin redarea expresiei şi situaţiilor 
subiectului, fără să întrerup acţiunea 
sau să o fac să lâncezească prin orna- 
mente inutile. Am crezut că ea trebuie 
să însemne pentru textul poetic ceea 


ce sunt pentru un desen bine întocmit 
vioiciunea culorilor şi contrastul bine 
dozat al luminilor şi umbrelor, care 
servesc să dea viaţă figurilor, fără să 
le altereze contururile. (...) Vocile, 
instrumentele, toate sunetele trebuie 
să tindă către un singur ţel: expresia şi 
unirea între cuvinte şi cântec trebuie 
să fie atât de strânsă încât poemul să 
nu pară mai puţin făcut pentru muzică 
decât muzica pentru poem.” Aşadar, 
în disputa privind primatul textului sau 
muzicii, Gluck alege soluţia unui echili- 
bru între cele două elemente, afirmând 
însă subiînţeles caracterul determinant 
al primului. 

Nu toţi marii compozitori au împăr- 
tăşit acest punct de vedere. In scrisoa- 
rea din 13 octombrie 1781 adresată 
tatălui său, referindu-se la textul ope- 
rei Răpirea din Serai la care lucra, 
Wolfgang Amadeus Mozart (1756- 


MUZICĂ 


1791) afirma: “Şi, după câte ştiu, într-o 
operă, poezia trebuie să fie fiica abso- 
lut ascultătoare a muzicii. De ce plac 
oare oriunde operele comice italiene? 
Şi ce mizerabile sunt textele! (...) Pen- 
tru că muzica domneşte în întregime — 
şi din cauza ei uiţi de toate”. Mozart 
considera că în primul rând muzica 
trebuie să fie aceea care declanşează 
în ascultător emoţiile, stările sufleteşti 
implicate de enunţul discursiv al textu- 
lui. Într-o altă scrisoare adresată tată- 
lui său, referindu-se de asemenea la 
Răpirea din Serai şi la modul în care a 
compus una din ariile lui Osmin, gro- 
tescul şef al pazei haremului, Mozart 
arată că a compus melodia ariei şi i-a 
dat-o lui Stephanie, autorul libretului, 
înainte ca acesta să fi scris un singur 
cuvânt pentru ea. A introdus un 
crescendo şi a redus valoarea notelor 
în stil tocat, explică el, deoarece “furia 
lui (Osmin) creşte din ce în ce şi pen- 
tru că ai impresia că aria s-a terminat 
trebuie ca acest a/legro-assai scris în 
cu totul altă măsură şi în tonalitate 
diferită, să facă cel mai bun efect“ 
întrucât "un om care e într-o stare de 
furie atât de violentă trece peste orice 
ordine, măsură şi scop, (...) iar muzica 
trebuie să exprime cât mai potrivit 
acest lucru”. Mai departe, referindu-se 
la aria lui Belmonte, tenorul prim-amo- 
rez, Mozart arată că muzica ei “indică 
chiar şi inima bătând plină de dragoste 
— cele două viori în octave (...), se 
simte tremurul, şovăiala, se aude cum 
creşte şi se umflă pieptul, ceea ce e 
exprimat printr-un crescendo, se aud 
şoaptele şi oftatul exprimate prin viori- 

le prime cu surdină, împreună cu flau- 
tul la unison”. Sigur pe virtuțile evoca- 
toare ale muzicii, în calitatea sa de 
organizare a unor stimuli-cheie sonori, 
Mozart lasă a se înțelege că aria 
aproape nu mai are nevoie de cuvinte 
sau că aceste cuvinte trebuie găsite şi 
potrivite pe notele ariei, în nici-un caz 
invers. 

Această idee, intuită şi doar suge- 
rată de Mozart, va fi inclusă în amplul 
şi complexul sistem de idei al altui 
mare reformator al operei, Richard 
Wagner (1813-1883). Prima lucrare în 
care Wagner dezbate temeinic proble- 
ma centrală a teatrului liric, expunân- 
du-şi detaliat propria-i concepţie, este 
intitulată semnificativ Opera şi drama 
(1852). Este imposibil să întreprindem 
aici o analiză etologică a modului 
extrem de interesant în care Wagner 
teoretizează principiile noii drame 


ÎN TEAT 


muzicale; rugăm cititorul să ne creadă 
pe cuvânt că există în studiul wag- 
nerian numeroase intuiţii şi demon- 
straţii interesante în cel mai înalt grad 
pentru o etologie a muzicii. Simplifi- 
când excesiv, vom menţiona doar că 
el arată legătura intrinsecă dintre 
melodia muzicală şi cea a versului 
poetic, ambele bazate pe “legătura de 
rudenie a sunetelor — a căror serie 
mişcată ritmic şi articulată prin urcări şi 
coboriîri formează melodia”. Dacă 
melodia, ca organizare diacronică a 
sunetelor (verbale sau muzicale), este 
proprie atât poeziei, cât şi muzicii, 
armonia în schimb, bazată pe simulta- 
neitatea sunetelor, constituie elemen- 
tul specific al muzicii. Melodia însăşi 
“aşa cum apare ea la suprafaţa armo- 
niei este determinată în expresia ei 
hotărîtoare, deci pur muzicală (subl. 
ns.), exclusiv de fundamentul armoniei 
care acţionează din adâncuri spre 
suprafaţă; aşa cum ea (...) se mani- 
festă ca o serie orizontală la fel de 
legată de data aceasta printr-un lanţ 
vertical cu fundamentul armonic”. 
Dacă melodia este familiară şi 
poetului, armonia “putea fi născocită 
numai de muzician”. Versul — continuă 
Wagner —, devenit melodie prin exci- 
tare, dizolvă conţinutul intelectual al 


comunicării verbale într-un conţinut: 


afectiv, dar melodia justificată armonic 


este inventată de muzician şi oferită. 


poetului pentru a-l stimula să găseas- 
că textul adecvat. Folosind o metaforă 
extrem de sugestivă, Wagner aseamă- 
nă pe poet şi muzician cu doi călători 
care, pornind de la un punct, se des- 


part şi fiecare din ei străbate planeta 
pe un alt drum, pentru a se întâlni la 
antipozi, unde se despart din nou, 
fiecare dintre ei întorcându-se acum 
pe calea străbătută de celălalt spre 
punctul de pornire iniţial. “Ei sunt 
acum o singură fiinţă - conchide 
Wagner — căci fiecare ştie şi simte 
ceea ce ştie şi simte celălalt. Poetul a 
devenit muzician, iar muzicianul poet. 
Acum amândoi reprezintă un 
desăvârşit om de artă.” Cu alte cuvin- 
te, după Wagner, compozitorul unei 
opere ar trebui să fie autorul operei, 
dar şi al libretului acesteia. 

Inainte de a expune sistematic 
concepţia sa despre drama muzicală, 
Wagner face o interesantă incursiune 
în istoria melodiei de operă. Wagner 
compară melodia pură cu mirosul 
fermecător al florii, iar versul (textul 
poetic deci) cu însuşi corpul acestei 


UL LIRIC 


flori. “Întregul corp al ariei (de operă — 
n.n.) — scrie Wagner — se volatilizează 
în melodie şi aceasta a fost fredonată, 
cântată la vioară şi fluierată fără să se 
observe cumva că la baza ei trebuie 
să stea un vers sau un sens verbal.” 
La Mozart, constată Wagner, acel 
“miros melodic şi-a găsit un teren atât 
de fertil încât a permis să răsară din 
ea din nou acea frumoasă floare de 
artă autentică ce ne transpune în cea 
mai sinceră exaltare sufletească”. Dar, 
constată Wagner, Mozart însuşi nu a 
reuşit această performanţă estetică 
decât atunci când natura sa muzicală 
a avut şansa să se întâlnească cu 
“ceea ce îi era înrudit (...) sub formă 
de poezie”, cu alte cuvinte cu un text 
apropiat de caracterul său creator. În 
operele în care nu s-a întâmplat aşa, 
“Mozart numai cu greu a putut obţine 
chiar şi artificiul acelui miros, menţi- 
nându-l tot... fără viaţă adevărată, 
necesară...”. 

Multe pagini îi sunt însă rezervate 
lui G. Rossini (1792-1868). Pe un ton 
admirativ, deşi oarecum ironic, Wag- 
ner dezvoltă şi în cazul creaţiei rossi- 
niene o idee a lui Mozart: texte slabe 
pot fi însufleţite artificial prin melodie. 
“Cel care s-a ocupat de acest miros, 
aşa artificial cum era el, consideră 
Wagner, şi i-a redat un corp. care — 
deşi contrafăcut — imita totuşi pe cât 
posibil, în mod înşelător, acel torp 
natural, (...) plăsmuitorul neobişnuit de 
îndemânatic de flori artificiale — pe care 
le confecţiona din flori de mătase şi le 
picta cu flori înşelătoare — al căror potir 
uscat îl uda cu exces de parfum, în 


Wolfgang Amadeus Mozart 


aşa fel încât începea să emane din el - 


ca dintr-o floare adevărată, ei bine, 


acest mare artist a fost Gioacchino 


Rossin. 

În capitolele teoretice, Wagner 
demonstrează estetic, dar cu argu- 
mente aproape psihoetologice că 
formalismul muzical înseamnă melo- 
die lipsită de conținut armonic, conți- 
nut constând în primul rând din ritmul 
muzical sau poetic. Or, ceea ce ignoră 
Wagner când analizează opera rossi- 
niană este tocmai faptul că muzica lui 
Rossini nu este în primul rând melo- 
die, ci ritm rezultat, e drept, dintr-o 
armonie simplă, nesofisticată. În 
această privință, Verdi a cáracterizat 
mai exact creația lui Rossini: “Nu e 
melodie, nu e armonie — şi cu toate 
acestea e muzică. 

Opt ani după apariţia lucrării Opera 
şi drama, în 1860, întâmplarea 
intersecta destinele celor doi-mari 
muzicieni, făcând ca Wagner să 
sosească (din nou) la Paris şi să se 
afle faţă în faţă cu “plăsmuitorul 
neobişnuit de îndemânatic'de flori 
artificiale”. Timp de peste o oră s-a 
desfăşurat una din cele mai intere- 
sante convorbiri dintre un compozitor 
ce simboliza trecutul operei şi altul ce 
întruchipa viitorul ei. În afară de 
elemente biografice interesante pentru 
istoria muzicii, această convorbire — la 
care ne-am mai referit — ne lasă să 
aruncăm o privire, fie şi fugară, în 
sufletele celor doi mari creatori, să-l 
ascultăm pe Wagner expunându-şi, de 
data aceasta succint, precis şi inteligi- 
bil, ideile estetice şi pe Rossini expri- 
mându-şi opiniile despre aceste idei. 


Dr. MIHAIL COCIU 

CONSERVAREA N 
în spaţiile verzi 


onservarea naturii în afara 
Le ariilor protejate este un concept 

inclus în Convenţia de la Berna 
(recomandarea 25), la care România 
a aderat în 1993. În acest sens, 
accentul va fi pus pe conservarea 
mediilor celor mai variate — păduri, 
areale umede, urbane, agricole, 
muntoase, litoral etc. 

Problema imediat următoare este 
reconstrucţia ecologică în zonele 
ocupate de om de o manieră intensi- 
vă sau normală, unde activitatea se 
va baza pe amenajarea şi gestiona- 
rea mediilor terestre şi acvatice pen- 
tru a deveni favorabile vieţii sălbatice; 
adaptarea legislaţiilor naţionale la 
necesităţile de mediu şi la exigenţele 
convențiilor internaţionale; continua 


informare; sensibilizarea şi educarea 
populaţiei referitor la mediu, precum 
şi încurajarea acesteia să joace un rol 
activ; decizii la nivelul puterilor locale 
şi regionale (hotărîri ale consiliilor 
judeţene şi locale, ordine şi decizii ale 
prefecturii); asocierea diferitelor 
grupări preocupate de natură etc. 
Printre acţiunile de reconstrucţie a 
peisajelor degradate se situează: 
reamenajarea intrărilor în oraşe, a 
vechilor cariere în parcuri, a parcurilor 
urbane, planuri de peisaj în zonele 
sensibile (îndepărtarea arborilor 
bolnavi, replantări, activităţi topiare 
ş.a.), amenajarea scuarurilor şi a 
grădinilor blocurilor de locuit. Împădu- 
ririle provizorii pe 30 de ani au avan- 
tajul ameliorării terenurilor degradate, 

eliminând excesul de îngrăşăminte. 
Reîntoarcerea la pădurea mixtă cu 
esențe şi vârste diferite este o garan- 
ție a rezistenţei acesteia la dăunători 
şi furtuni, o mai bună adaptabilitate la 
mediu. Chiar şi terenurile degradate 
agricol prin împăduriri se pot redresa 
în circa 4 ani. Arborii fiind un capital 
în peisaj, plantațiile urbane au, în 
ansamblu, o valoare estetică şi cultu- 
rală, ele reprezentând un patrimoniu 
natural, peisager, ce trebuie atent 
gospodărit, întreţinut şi înnoit, avân- 
du-se în vedere etajarea straturilor, 
varietatea esenţelor, aliniamentele 
etc. Ofensiva mondială a urbanizării 
prin multiplicarea drumurilor, parcelări, 
construcţii noi şi poluare a alterat 
iremediabil originalitatea peisajului, 
creând un model nedistinct şi uniform. 

Spaţiul verde urban este un mediu 
amenajat, ce permite apropierea de 
natură, sensibilizând populaţia la 
apărarea cadrului de viaţă. In acest 
sens se va reconcilia economia cu 
ecologia. Grădinile şi parcurile, 


-multiplicând contactele cu natura, sti- 


mulează observaţia, înţelegerea şi 
respectul faţă de ea, dezvoltă simţul 
utilității sociale şi cel estetic. Este 
astfel semnalată prezenţa animalelor 
ce populează respectivele ecosiste- 
me, influenţa lor asupra mediului. Prin 
intermediul grădinilor, natura în 
ansamblul ei este descoperită în 
diversele momente ale zilei şi anului. 
Copiii, mai ales, vor cunoaşte expe- 
rienţe de neuitat, vor descoperi ciclu- 
rile de viaţă şi nevoile organismelor, 
vor recunoaşte plantele şi denumirile 


ATURII 
urbane 


lor, vor deveni mai sensibili, căci ei 
sunt cetăţenii responsabili de mâine, 
ce învaţă astfel munca în colectiv, 
convieţuirea socială, respectarea 
regulilor, o nouă meserie. Grădinăritul 
şcolar permite o autofinanţare prin 
vânzarea de flori, tablouri decorative, 
picturi. De aceea, această activitate 
trebuie susţinută de familie, municipa- 
litate şi diverşi sponsori. Şcoala tre- 
buie să utilizeze spaţiile verzi munici- 
pale, pe care să le îngrijească şi să le 
studieze. Reluarea şi lărgirea colabo- 
rării dintre urbanişti, agronomi, silvi- 
cultori, peisagişti şi profesori este 
necesară realizării acestor dezidera- 
te. Personalul calificat poate ajuta 
voluntar şi temporar la primirea, 
ghidarea şi informarea publicului, ca 


| ECOLOGIE APLICATĂ | j | 


şi la întreţinerea plantelor. Atitudinea 
noastră faţă de aceste eşantioane 
naturale este expresia gradului de 
civilizaţie şi cultură, a artei de orna- 
mentare a unei ţări, memorialul unui 
mod de viaţă, ele fiind deseori repre- 
zentative pentru patrimoniul naţional 
şi universal. 

Grădina este un ecosistem ce se 
poate ameliora sau distruge. Multe 
animale şi insecte pe care încercăm, 
cu mare efort de timp şi bani, să le 
eliminăm din grădini sunt, de fapt, 
aliaţii noştri, indicatori ai unui mediu 
curat. Mamiferele insectivore (cârtiţe, 
arici, chiţcani) se hrănesc cu mari 
cantităţi de nevertebrate parazite 
(larve, miriapode, izopode, limacşi). 
Păsările şi amţibienii consumă mari 
cantităţi de insecte, omizi, limacşi. 
Scolopendrele se hrănesc cu viermi, 
larve de insecte. Păianjenii devorea- 
ză insectele dăunătoare. Libelulele şi 
larvele lor, dipterele bombilide şi 
azilide, himenopterele ichneumonide, 
coleopterele carabide şi coccinelide 
sunt predatori carnivori pentru alte 
insecte dăunătoare. Viermii de 
pământ aerează şi drenează solul, 
antrenează materiile organice în 
adâncime, ameliorând astfel fertilita- 
tea acestuia. Amenajarea de cuiburi 
şi adăposturi în grădină favorizează 
instalarea a numeroase animale 
foarte utile: păsări, lilieci etc. 

O mulţime de flori sunt selecţiona- 
te pentru culori sau parfumuri; lipsite 
de nectar, ele nu mai atrag poleniza- 
torii. Când este betonat, solul este 
condamnat, deoarece substanţele 
nutritive nu mai sunt în circuit, flora şi 
fauna dispar rapid. Arborii hibrizi cu 
frunze persistente şi creştere rapidă, 
cu acele şi fructele necomestibile 
sunt puţini utili vieţii sălbatice. Deşeu- 
rile organice nu trebuie tratate mereu 
drept gunoaie, ele pot fi recliclate, ca 
un material preţios pentru îngrăşă- 
mântul organic pe bază de compost. 
Îngrăşământul verde cu plante fixa- 
toare de azot (leguminoasele), muş- 
tarul, care are un frunziş abundent, 
secara, ce are o cuvertură hibernală 
valoroasă, vor rezista sezonului rece, 
putând fi şi îngropate. Gunoiul de 
grajd sau de la crescătoriile de iepuri 
nu se va utiliza proaspăt, căci aşa va 
absorbi azotul din sol. Se poate folosi 
gunoi vegetal lichid, cu frunze de 
tătăneasă macerate timp de o lună. 
Cenuşa de oase este bogată în fos- 
faţi, care sunt eliberaţi lent în sol. 
Cenuşa de lemn este cea mai bună 
sursă de potasiu. 

Brazdele acoperite cu plante iden- 
tice, fără spaţii goale, sunt adesea 
semnul unei contaminări chimice şi 
nu a unei recolte sănătoase. Multe 
animale mor din cauza pesticidelor 
rapid sau latent prin cumularea aces- 


tora, ele transmiţându-se întotdeauna 
prin lanţul trofic. Predatorii şi poleni- 
zatorii pot fi încurajați prin plantarea 
florilor de câmp, ce vor atrage albine, 
ichneumonide şi bombilide ce se vor 
hrăni cu păduchii de pe plante. Se 
impune plantarea predilectă a vegeta- 
tiei forestiere specifice zonei, mai 
rezistentă la dăunători. Multe grădini 
au un mic heleşteu, unde trăiesc 
broaşte, predatori a numeroase 
insecte şi limacşi. 

Pesticidele sintetice pot fi evitate 
prin utilizarea unora naturale ca: 
săpunul negru semilichid, ce dizolvă 
stratul de ceară de pe corpul păduchi- 
lor de plante, care vor muri astfel prin 
uscare; nicotina, foarte toxică, ce 
distruge păduchii de plante şi omizile, 
dar nu şi coccinelidele sau bombili- 
dele, degradându-se ulterior natural; 
săpunul cu potasiu dizolvat în apă; 
scoarţa de Quassia (arbore tropical), 
care, sub formă de pudră, dizolvată în 
apă, se pulverizează; insecticide cu 
piretru, toxice pentru toate insectele. 

Asocierea florei producătoare de 
fitoncide, cu proprietăţi germicide şi 
fungicide, precum şi cultivarea ei în 
locuri strategice din grădină sunt de 
mare importanţă în combaterea 
biologică a dăunătorilor şi controlul 
paraziţilor, deoarece fiecare plantă îşi 
amestecă mirosut cu cealaltă, ceea 
ce derutează insectele şi micile 
rozătoare. Astfel, parfumul de salvie, 
rozmarin, cimbrişor şi mentă va 
îndepărta fluturele de varză şi 
limacşii. Lavanda displace furnicilor şi 
protejează trandafirii contra pădu- 
chilor de plante. Pelinul, cu efecte 
similare, se plantează lângă coacăze 
pentru a le proteja de paraziți. 
Garoafa de India, îndepărtând multe 
insecte, poate fi plantată între varză 
şi tomate. Usturoiul şi ceapa se 
intercalează între straturile de 


morcovi, căpşuni, în apropierea 
trandafirilor şi sub pomii fructiferi, 
pentru a-i proteja de ciupercile 
dăunătoare. Plantarea cimbrului 
lângă mazăre va îndepărta rozătoa- 
rele. Zorelele şi cicoarea atrag bombi- 
lidele, ce controlează natural insec- 
tele dăunătoare. 

Preferându-se deci varietatea 
floristică într-o grădină, vor fi atrase 
mai multe insecte, ceea ce va 
diminua numărul paraziţilor. Se va 
avea-în vedere ca tulpinile să nu fie 
prea apropiate. Tot în scop preventiv 
se va semăna toamna, pentru ca 
maturitatea plantelor să anticipeze 
atacul puricilor de la începutul verii. 
Pentru a avea un sol sănătos sunt 
două reguli esenţiale — amestecul de 
culturi şi asolamentul. 

Grădinăritul biologic poate 
contribui la realizarea unor spaţii verzi 
echilibrate şi bogate atât din punct de 
vedere floristic, cât şi estetic. Nu este 
lipsit de interes să amintim alte calităţi 
ale spaţiilor verzi urbane -— 
îmbunătăţirea microclimatului, redu- 
cerea zgomotului, a poluării, a vitezei 
vântului, filtrarea prafului, producerea 
unor suplimente de hrană. În spaţiile 
dens construite se pot planta acope- 
rişurile, terasele, balcoanele şi 
zidurile exterioare. În acest sens, este 
importantă şi legarea acestor peri- 
metre într-o reţea, pentru a reduce 
efectele izolării asupra biocenozelor. 
Reorientarea ecologică a amena- 
jărilor urbane va permite acestora să 
devină propice menţinerii calităţii 
mediului în limite convenabile şi a 
sănătăţii societăţii noastre, amenin- 
tată de alienare din cauza aglo- 
merării, poluării de tot felu! şi mai ales 
a ruperii contactului cu PĂMÂNTUL. 

a. Bine făcută. b. Frumoasă şi singură. 
c. Dezbracă-mă! d: Pe diseară! 


a. Turturelele. b. Se potrivesc. 
c. Împreună. d; Fotografie de vacanță. 


a. Unul în spatele celuilalt. b. Şir indian. 
CE La bal. d. Marele şef de trib. 


a. La iarbă verde. b. Câteva minute de destindere. 
c. Crudităţi. d. La masă! 


Bazându-se pe simţul dv, vizual, acest test vă va ajuta să 
vă autodefiniţi plecând de la modul în care veţi reacţiona la 
fotografiile alăturate. Răspundeţi la întrebările de mai jos 
optând de fiecare dată pentru fotografia care vă convine 
(A, B, C sau D). Apoi alegeți dintre cele patru definiţii (a, b, 
c sau d) aflate sub fiecare fotografie pe cea care vi se pare 
cea mai potrivită. Adunați toate punctele obţinute la fiecare 
din cele două coloane şi faceți totalul. 


Sunteti sasia? 


1. Care dintre aceste fotografii v-ar putea reprezenta în 
vacanță? 


AL BH CO DO 


2. Care personaj vi se pare cel mai simpatic? 


E BO CO 


Cine pare a se amuza cel mai mult? 


O BO CH DO 


. Care este cea mai seducătoare din toate? 


A 
LE 
A 
4 
AE BO CO DO 

5. Cine vi se pare a fi mincinosul (mincinoasa)? 
A BO CO DO 

6 

A 

F 

A 


. Cu cine aţi merge la discotecă? 


BO CO DO 


. Unde v-ar plăcea cel mai mult să vă aflați? 


d BO CO DO 


8. Care este personajul pe care l-aţi evita cel mai mult în 
vacanţă? 


AL BO CH DO 


Număraţi-vă punctele cu ajutorul tabelelor de mai jos. 


1 2 345678 abc d 
AĂA000 13003 ALO2 3 
Și 15313231 A2 3:02:13 
6:32. 3330-21: 3320 Eara 
E ay E A i r A EE. E E E S E. 


Interpretarea rezultatelor 
Pornind din marginea stângă, marcați atâtea căsuțe câte 
puncte aţi obţinut în total. 


pitt iti il ii ii il! 
Puțin Mult La nebunie 


Puțin 

Faceţi parte mai degrabă dintre oamenii cărora nu le place să 
se amestece în viaţa celorlalţi. Visul dv.? O carte bună, un 
colţ liniştit în care să vă puteţi retrage. 

Mult 

Adoraţi compania celorlalți şi sunteți oricând gata atunci 
când este vorba de distracţie. Cu cât ceilalţi fac mai multe 
nebunii, cu atât vă amuzaţi mai bine. 

La nebunie 

Nu vă simţiţi în largul dv. decât în mijlocul celorlalţi. Aveţi 
adesea iniţiativa în organizarea distracţiilor celor ce vă 
înconjoară. Mereu sărbătoare, iată deviza dv.! 


Traducere şi adaptare: LIA DECEI 


